text:
# ፖግባ ኣብ ማን ዩናይትድ ብዛዕባ ምስታ ጋንታ ምጽንሑ ዝምልከት ተስፍኣ ዝዛየደ ይመስል።
ማዕከናት ዜና ዓዲ እንግሊዝ ከም ዝገለጽኦ ፡ ወላኳ ፖግባ ካብታ ጋንታ ክሰናበት ድልየት ከም ዘለዎ ክገልጽ እንተ ጸንሐ፡ ንዝተተመነሉ ዋጋ ክትሽፍን ትኽእል ክለብ ኣብ ኤሮጳ ትህሉ ዝብል ግምት ከም ዘይብላ እያ ክትዛረብ ጸኒሓ።
ጋንትኡ በዚ ሕጂ ሒዛቶ ዘላ ብቖዓት ፡ ፖግባ ናይ ምጽናሕ ሸውሃቱ ከም ዝኽፈተሉ ኣብ ምሉእ ተስፋ ከም ትርከብ እዩ ዝግለጽ ዘሎ።
# ራሒም ስተርሊንግ ፡ ሊቨርፑል ኩሉ ግዜ ኣብ ልቡ ዓቢ ቦታ ከም ዘለዋ ብምግላጽ ፡ ኣብ ሜዳ ኣንፊልድ ተሰሊፉ ክጻወት ዕድመ እንተ ተገይርሉ ዓይኑ ከም ዘይሓሲ ይዛረብ።
እዚ ከም ኣጥቅዓይ ዝስለፍ ተጻዋታይ ፡ኣብ ሊቨርፑል ዝነበረሉ እዋን ኣብቲ ግዜ ብምሕንጋድ ናብ ተቓናቓኒት ሊቨርፑል ዝኾነት ናይ ሕጂ እዋን ክለቡ ማን ሲቲ ብ49 ሚልዮን ዩሮ ኣብ ዓመተ 2015 ምስግጋሩ ፡ ኣብ ዓይኒ ደገፍቲ ሊቨርፑል፡ ካብ ጅግና ናብ ገበነኛ ክቕየር ነዊሕ ኣይወሰደሉን።
ኣብ ናይ ኢንስታግራም ገጻቱ ፡ ኣብ ናይ ሕቶን መልስን መደብ ብሰሉስ ኣብ ዝሃቦ መብርሂ ድማ ” ኣብ ሊቨርፑል ዘለኒ ፍቕሪ ብምንም ተኣምር ጎዲሉ ከም ዘይፈልጥን ፡ እቲ ኣብ ሊቨርፑል ዘሕለፎ ግዜ ድማ ሕጉስ ሙኻኑን ወሲኹ ገሊጹ።
ናብ ሊቨርፑል ክትምለስ ተኽእሎ ኣሎ ኢሉ ምስ ተሓተተ ድማ፡
ናብ ሊቨርፑል ክምለስ ? ግደ ሓቂ ሊቨርፑል ኣዝየ እየ ዝፈትዋ። ብምባል ሕቶ ብሕቶ ዝዓይነቱ መልሲ እዩ መሊሱ።
ነገር ጋዜጠኛ ምስ ማን ሲቲ ዘለዎ ርክብ ከየበላሽዉሉ ዝተሻቐለ ክመስል ስተርሊንግ፡ ብምቕጻል
” ነገራት ከይወጃበር ሊቨርፑል ይፈትዋ እየ ንዝበልክዎ ኣበሃህላ ፡ክገልጾ ከለኹ ፡ ሊቨርፑል ካብ ግዜ ንእስነተይ ኣብዚ ደረጃ ክበጽሕ ዘዕበየትኒ ጋንታ እያ ስለዚ ብምባል ሰብ ገግምቱ ክህብ ብዘስምዕ ዓይነቱ ኣብ ጠልጠል ገዲፍዋሎ ስተርሊንግ
ንሕናኳ ክሳብ ኣሪግካ ኢሎም ዘጣይሱኒ ምስ ማን ሲቲ ደሓር ግን መቸም ሊቨርፑል ኣይጭክኑን ይኾኑ ዝብል ዘሎ ይመስል ብምባል ዝተረፈ ናባኹም ንገድፎ፨፨፨.
# ነዊሕ ትጽቢት ዝተገብረሉ መስርሕ ምስግጋር ኤደን ሃዛርድ ኣይግድን።
ኩልና ከም ንፈልጦ ሃዛርድ ዘይ ከም ካልኦት ተጻወቲ ፡ ናብ ማድሪድ ምምርሑ ነዊሕ ቅድሚ ምስግጋሩ ገሊጽዎ ነይሩ እዩ።
ስለዚ እዩ ድማ ብደገፍቲ ቸልሲ ኮነ ኣመሓደርቲ ተመሪቑ ዝወጸ።
ዘሕዘን ኣጋጣሚ ኮይሩ ፡ በልጁማዊ ሃዛርድ ከምቲ ኩሉ ኣካል ዝተመነዮ ኣይኮነሉን። መጀመርያ ብኽብደቱ ፡ ከም ተወሳኺ ድማ ብምኽንያት መጉዳእቲ ናይ ዘይምስላፍ ብድሆታት በዚሖሞ ጸኒሖም፡ ነዚ ኩሉ ዝሰገረ ሃዛርድ ናብ ብቕዓት ክምለሰሉ ኣብ ዝጀመረ እዋን ድማ ፡ ንዓለም ብሓፈሻ ከምኡ ውን ንኩዕሶ እግሪ ዓለም ኣብ ራዕዲ ዘእተወ ኮሮና ፡ ንጸወታ ላሊጋ ናይዚ ዓመት ንዘይተወሰነ እዋን ከም ዝስረዝ ገይርዎ ኣሎ።
ቸልሳውያን ውን ኣይጠዓሞምን ድሕሪ ሃዛርድ ፡ እቲ ማዕረ ተወዲኡ ወይ ውን ማዕረ ክዛዘም ኣብ ተስፋን ተኣምርን ተቐርቂራ ፡ ካብ ፍርቂ ሜዳ ንተጻወቲ ኣንጻር ጋንታ ብዝንኣድ ክእለቱ ዘራዚሩ ሸቶ ብምምዝጋብ ተስፋ ጋንታ ዝዘርእ ሃዛርድ ፡ መሪቓ ኣፋንያ ንሱውን ከም ዘይጠዓሞ ክትዕዘብ ከላ።
ማድሪድ ውን ብግዲኣ ፡ ንሮናልዶ ኣሰናቢታ ቦታ ናቱ ክትክእ ዝተመነየቶ በንጻሩ ከም ጀማሪ ተጻዋታይ ሓንኮልኮል ዝበለ ሃዛርድ ፡ ኣብ መጻብቦ ተቐርቂራ ትርከብ።
ሃዛርድ ናብ ኢንግላንድ ክምለስ ድልየት ከም ዘለዎ ዝናፈስ ወረ እኳ እንተ ሃለወ ፡ ሓቅነቱ ግን ዘረጋግጽ ጭብጢ የለን።
ሃዛርድ በዚ ተረኺቡ ዘሎ ናይ ምውሻብ እዋን ክብደቱ ጎዲሉ ፡ ጥዕንኡ ናብ ንቡር ተመሊሱ ናብ ዝነበሮ ብቕዓት ተመሊሱ ክንርእዮ ንምነ።
# ቸልሲ ኣብ ምዕዳግ ተጻወቲ ፡
ቸልሲ ከተቋምቶም እያ ዝበሃለሎም ውዕሎም ዝወድኡ ተጻወቲ መን ኮን ይኾኑ።
ኣብዚ እዋን ብዙሕ ወረ ብዛዕባ ፕረምየር ሊግ እዚ ዓመት ዝናፈሰሉ ዘሎ እዋን ኣካታዕቲ ኣርእስትታት ኣለዓዒሉ ይርከብ ። ገለ ካብኡ ፡ ሊቨርፑል ብዘርኣየቶ ብቕዓት ዋንጫ ትውሰድ፡
፡ እዛ ዓመት ትሰረዝ ዶ ወይስ ኣብ ውሳነ ኣይንተሃወኽ ዝብል ኣርእስትታት መዕለቢ ዝተሳእኖም ሕቶታት ኮይኖም ኣለዉ ፡ ከምዚ ኢሉ ከሎ ብዙሓት ተጻወቲ ውዕሎም ኣብዚ ዓመት እዚ ከብቅዕ እዩ። ንሎሚ ድማ ቸልሲ ጠሚታቶም ዘላ 6 ተጻወቲ ክንድህስስ ኢና።
ተቐያሪ ሓላው ልዳት ከምኡ ውን ቀዳሞት ክልተ ተሰለፍቲ ናይ መስመር ኣጥቃዕቲ ዘድልይዋ ዘለዉ ቸልሲ፡
ንሓላው ልዳት ዋትፎርድ ቤን ፎስተር ጠመተ ገይራትሉ ኣላ። ቤን ካብ ካባሌሮ ብክልተ ዓመት ዝንእስ ኮይኑ ፡ ኣብ ፕረምየር ሊግ ዝጻወት ዘሎን ፡ ዝኣክል ተመክሮ ዘለዎን ኮይኑ ፡ ናይ ሃገራዊት ጋንታ ኢንግሊዝ ሓላው ልዳት ኮይኑ ምስ ሃገራዊት ጋንትኡ ተሰሊፉ ከም ዝተጻወተን ዝዝከር እዩ።
ናይ ዎልቭስ ጆን ሩዲ ከምኡ ድማ ጆ ሃርት ናይ በርንሊ ውን ከም ምርጫ ተረቚሖም ካብ ዘለዉ እዮም።
ነቲ ካልእ ሃጓፍ ከ ብመን ክትሓትሞ ንዝብል ሕቶ ፡ ቸልሲ ንናይ ቦርንማውዝ ናይ መስመር ተዛዋታይ ርያን ፍሬዘር ሎሚ ዓመት ዘጽንሖ ውዕል ዘኽትም ኣብ ምዝርራብ ከም ትርከብ ምንጭታት ሓቢሮም ፡ ግን ክንደየናይ ከየድምዕ ዝብሉ ደገፍቲ እታ ክለብ ውን ኣይተሳእኑን።
ምኩር ተኸላኻላይ ስፑርስ ጃን ቬትሮገን ፡ ንልቢ ላምፓርድ ዝወነነ ምኻኑ ባዕሉ ላምፓርድ ብዙሕ ግዜ ጠቒስዎ እዩ፡ ብብቕዓት ምውኃድ ጋንታ ዝግለጽ ጃን ኣብ ቸልሲ መጽዩ ብዙሕ ኣስተዋጽኦ ክገብር ካብ ዝተኣምነሎም ኮይኑ ኣሎ።
መንእሰይ ኮኾብ ክኸውን ተስፋ ተነቢርሉ ዘሎ ምስ ዩናይትድ ገና ኣብ ዝርርብ ምፍራም ውዕል ዝርከብ ኣንጀል ጎመዝ ፡ ላምፓርድ ናብ ሕቕፉኡ ከምጾ ኣብ ምዝርራብ ከም ዘሎ ፡ ኣፈኛ እታ ክለብ መግለጺ ሂቡ።
እዞም ክንጠቕሶም ዝጸናሕና ተጻወቲ ውሑዳት ካብቶም ኣብዚ ዓመት ውዕሎም ዝውድኡ ኮይኖም ፡ ኣብ ፕረምየር ሊግ ዝርከባ ክለባት ዘለዉ እዮም፡ ብሓፈሻ ኣብ መላእ ክለባት ኤውሮጳ ብዙሓት ብሉጻት ተጻወቲ ከም ዘለዉ ኩሉ ኣፍቃሪ ኩዕሶ እግሪ ዝፈልጦ ኮይኑ ፡ ኣብ ቀጻሊ መደባትና ክንዝርዝሮም ሙዃና ቃል እንዳ ኣተና ናይ ሎሚ መደብና ኣብዚ ንዛዝም።


c: text/html

text:
ኣብ ዝሓለፈ ወርሒ መስከረም ሰሜን ኮርያ ተደጋገምቲ ስሩዕ ፈተነታት ሚሳይል ኣካይዳ እያ ። አዝዮም ተባራዕቲ ሚሳይላት ካብ ምብራቃ፟ዊ ገማግም ባሕራ ዝተበገሱ እዮም ። ፒዮንግ ያንግ ፈላማይ ፈተነ ሚሳይል ቅድሚ 6 ወርሒ ምክያዳ ዝዝከር እዩ ።
ኣሜሪካ ነዞም ሰሜን ኮርያ እቲገብሮም ዘላ ፈተነታት ሚሳይል ተቃ፟ዊማቶ እያ ። ውሃቢ ቃል ጉዳያት ወፃኢ ኣሜሪካ ኔድ ፕራይስ ኣብ ዝሃብዎ ጋዜጣው መግለፂ “እዚ ዝግበር ዘሎ ፈተነታት ሚሳይል ንብርክት ዝበሉ ውሳነታት ባይቶ ፀጥታ ውድብ ሕቡራት ሃገራት ዝጠሓሰ እዩ ፤ ከምኡ'ውን ንጎረባብቲን ሃገራት ስሜን ኮርያን ካልኦት ሃገራት ኣባል ማሕበረሰብ ዓለምን ስግኣት ዝፈጥር ምዃኑን 'ውን ንፈልጥ ኢና” ኢሎም።
ውሃቢ ቃ፟ል ሓይሊ ምክልኻል ኣሜሪካ ጆን ከርቢ “ እዞም ምንቃስቃ፟ሳት ፅዕንቶ ዘይሕጋዊ ኣፅዋር ሰሜን ኮርያ ዘመላኽት እዩ” ከምኡ'ውን ነቲ ኣሜሪካ ምስ ሓይሊ ምክልኻል ኮርያን ጃፓንን ዘለዋ “ፅኑዕ ስምምዓት ” ደጊሙ ዝጠሓሰ እዩ ኢሎም ።
ኣሜሪካ ምስ ሰሜን ኮርያ ተካይዶ ዝነበረት ዘተታት ኒኲለር ካብ 2019 ጀሚሩ ጠጠው ምባሉ ዝዝከር እዩ ። ምምሕዳር ባይደን ግን ዳግም ናብ ዘተ ንምምላስ ድልየት ከምዘለዎ ግልፂ ገይሩ እዩ ።
ከም መግለፂ ውሃቢ ቃ፟ል ሚኒስትር ጉዳያት ወፃኢ ኔድ ፕራይስ “ዘተ ነቲ እንደልዮ ሸቶ ክወቅ፟ዓልና ይኽእል እዩ ዝብል መምርሒ ኢና ንስዕብ ። ብቀ፟ሊሉ ኒኲለር ወሽመጥ ባሕሪ ስሜን ኮርያ ምምካን ዝብል እምበር ኣብ ልዕሊ ሰሜን ኮርያ ፅልኣት የብላንን ” ኢሎም ። ፕራይስ ወሲኾም “ ንሕና ፃዕርና ኣብ ልዕሊ ኣሜሪካ፣ ንደቡብ ኮርያን ጃፓንን ሓዊሱ ኣብ ልዕሊ ኣብቲ ዞባ ዝርከባ መሓዙት ሃገራት ዝግበር ምፍርራሓትን ስግኣትን ንምቅ፟ናስ ዝዓለመ እዩ ። ንሱ ድማ ብዲፕሎማስያዊ ዘተ ነተግብሮ ይመስለኒ ” ኢሎም ።
ኣብ ቀረባ እዋናት ንአሜሪካ ሓዊሱ ኣብቲ ዞባ ዝርከባ ሃገራት ምስ ሰሜን ኮርያ ነቲ ኣጀንዳ ብዝምልከት ተደጋገምቲ ዲፕሎማሲያዊ ርክባት ተኻይዶም እዮም ።ኣብ መፋርቅ፟ ወርሒ መስከረም ፍሉይ ልኡኽ ኣሜሪካ ንሰሜን ኮሪያ ዝኾኑ ኣምባሳደር ሱንግ ኪም ናብ ቶክዮ በፂሖም ነይሮም ።ኣብኡ ድማ ምስ ላዕለዎት ሰበስልጣን ጃፓንን ደቡብ ኮሪያን ተራኺቦ ብዛዕባ ምንቅስቃ፟ሳት ሰሜን ኮርያን ካልኦት ርእሰ ጉዳያትን ዘትዮም ።ከምኡ'ውን ሚኒስትራት ጉዳያት ወፃኢ ቻይናን ደቡብ ኮርያን ድማ ሰሜን ኮርያ ካብ መርከብ ነዊሕ ርሕቀት ዝውርወር ሚሳይል ድሕሪ ምውንጫፋ ሒዶት መዓልታት ኣብ ሳኦል ተራኺቦም ነይሮም ።
ፕራይስ እቶም ዝተኻየዱ ርክባትን ዘተታትን ነቲ ኣሜሪካን ሃገራት እቲ ዞባን ዝግደሳሉ ሓባራዊ ሸቶ ንኽዕወት ዝመርሑ ኣዝዮም ጠቀ፟ምቲ ዲፕሎማስያዊ እታወታት ዝተረኽብሎም ነይሮም ይብሉ ።“ነቲ አብ ወሽመጥ ባሕሪ ኮሪያ ተፀሚዱ ዝርከብ ኒኲሊየር ዘምክን መንገዲ ዝመርሕ ምዕቡልን ትርጉም ዘለዎን ” ክብሉ ድማ ገሊፆሞ ።

robotstxt: allowed

filter: keep


text:
Informations en tigrinya
መራኸቢ ማእከል ቤት ትምህርትን ስድራ ቤት ስደተኛታትን (SCEPM) ዕላምኡ እንታይ ኢዩ?
አገልግሎት ርክብ ቤት ትምህርትን ወለድን ፍሪቡርግ ዝቆመሉ መሰረታዊ ዕላማ አብ መንጎ ቤት ትምህርትን ስድራ ቤትን ክህሉ ዝግብኦ ርክብ ምድልዳል ጉዳይ ስደትን አብ ፍሪቡርግ ብዛዕባ ዝርከባ ቤት ትምህርትታት ምክትታል ኢዩ።
እዚ ማእከል ካብ ዝህቦ አገዳሲ ጥቅሚ ብዋንነት አገልግሎት ምኽሪ ትምህርቲ ምሐብ ክኸውን እንከሎ ተጠቀምቲ እዚ አገልግሎት ባህሎም ኮነ ልምድን ቋንቁኦም አገዳሲ አይክኸውንን ኢዩ። ስድራ ቤት ብዛዕባ ትምህርቲ ሕቶ ምስዝህልዎም ነዚ ቤት ጽሕፈት እዚ ክውከስዎ ይኽእሉ ኢዮም።
እዚ ኃላፍነት ዝተነበረሉ ውልቀሰብ ስድራ ቤት ኾኑ መማሃራን ኣብ ዝኾነ ጊዜ ምርኻብ ምስዝደልዩ ንኽተሓባበሮም ዱሉው ኢዩ።
እዚ ዝስዕብ ተዘርዚሩ ዘሎ ጉዳይ ምስ እትደልዩ
- ብዛዕባ ኣገባብ ቤት ትምህርቲ ከተማ ፍሪቡርግ ሓበሬት ምስ እትደልዩ?
- ምስ መምህር ውላድኩም ክትዛራረቡ ምስ እትደልዩ ?
- ብዛዕባ ዘገድሰኩም ጉዳይ ምስ ሓደ ኪኢላ ክትዛራረቡን ሓበሬታ ክትረኽቡ ምስ እትደልዩ?
- ውላድኩም አብ ዝኸዶ ቤት ትምህርቲ ዘጋጥሙ ጸገማት ክትዘራረቡን ክትረዳድኡን ምስእትደልዩ?
- ብዛዕባ ውላድኩም ንምዝርራብ ኮነ ሓገዝ ሰብ ሙያ ትምህርቲ ንኽግበረልኩም
- ከተመልክቱ ምስ እትደልዩ? ብዛዕባ ዘለኩም ጸገማት ደገፍ፣ መግለጺ ወይ ከአ ምኽሪ ምስ እትደልዩ?
ብዘይምጥርጣር ንዓና ተወከሱ! ምሳና ተዘራረቡ ንሕናውን ብዝተኻእለና መጠን ክንሕግዘኩም ክንፍትን ኢና። በቲ ንህቦ አገልግሎት እንተዘይ ዓጊብኩም“ውን ንዝምልከቶ ውልቀ ሰብ ወይ ቤት ጽሕፈት ክትውከሱ ትኽእሉ።
ክትረኽቡና ምስ እትድልዩ አድራሻና
ናይ ቀደም ሆስፒታል ፍሪቡርዧ
ዋና መእተዊ
2ይ ደርቢ/ቑጽሪ ቤት ጽሕፈት 213
ፊት ንፊት ሴክረታሪያት
Service des Ecoles
Rue de l’Hôpital 2 1700 Fribourg
scepm [at] ville-fr [.] ch
026 351 73 48


text:
ቆንስል ኣመሪካ ኣብ ኣስመራ፣ ብምኽንያት መዓልቲ ናጽነት ሃገሩ ኣብ ዝሃቦ መግለጺ፣ ኣብቲ እንግዶት ንዝተዓደሙ ሚኒስተራት ምልካዊ ስርዓት ኢሳይያስ ዝርከቡዎም ኣጋይሽ ብዛዕባ ለውጢ ክሓስቡ ተዛዋዋሪ ማዕዳ ሂቡ።
ቆንስል ሕቡራት መንግስታት ኣመሪካ ኣብ ኣስመራ፣ ሚስተር ጆን ሁቨር ብምኽንያት መበል 238 ዓመታዊ ዝኽሪ ናጽነት ኣመሪካ ኣብ ቀጽሪ ኤምባሲ ኣመሪካ ኣብ ኣስመራ ኣብ ዘዋደዶ ዲፕሎመሰኛታትን ዳርጋ ኹሎም ሚኒስተራት ምልካዊ ስርዓት ኢሳይያስን ዝተረኽቡሉ እንትዶት ታሪኽን ተመክሮን
ቆንስል ሕቡራት መንግስታት ኣመሪካ ኣብ ኣስመራ፣ ሚስተር ጆን ሁቨር ብምኽንያት መበል 238 ዓመታዊ ዝኽሪ ናጽነት ኣመሪካ ኣብ ቀጽሪ ኤምባሲ ኣመሪካ ኣብ ኣስመራ ኣብ ዘዋደዶ ዲፕሎመሰኛታትን ዳርጋ ኹሎም ሚኒስተራት ምልካዊ ስርዓት ኢሳይያስን ዝተረኽቡሉ እንትዶት ታሪኽን ተመክሮን ኣመሪካ ተወኪሱ ኣብ ዝሃቦ መግለጺ፣ እቶም መጋበርያ ምልኪ ኮይኖም ዘለዉ ሰበስልጣን ዲሞክራስያዊ ምሕደራ ከም ዝበለጸ ፖለቲካዊ ስርዓት ተቐቢሎም ብዛዕባ ለውጢ ክሓስቡ ተዛዋዋሪ ማዕዳ ሂቡ።
ንሱ ኣብ መግለጺኡ፣ “እተን ንብሕታዊ ዜጋዊ መሰል ዜጋታተን ዝከላኸላሉ፣ ከምኡ ‘ውን ኣህዛበን ብሰላማውን ዲሞክራስያውን መንገዲ ስርዓታቶም ክቕይሩ ዕድል ዝፈጠራ ሃገራት፣ ንሕብረተሰበን ሰላምን ብልጽግናን ኣብ ምጕንጻፍ ኮነ ምስ ጎረባብተን ሃናጺ ዝምድና ኣብ ምምራት ዝበለጸ ውጽኢት ከምዘመዝገባ ዘበናዊ ታሪኽ ዓለም ብጭብጢ መስኪሩዎ እዩ።” ኢሉ።
ኣብቲ እንግዶት ዝተሳተፉ ገለ ዲፕሎማሰኛታት፣ ጀነራል ስብሓት ኤፍረምን የማነ ገብረመስቀል (ቻርሊ) ዝርከቡዎም ገለ ሰበስልጣን ስርዓት ኢሳይያስ በቲ መልእኽቲ ሕጉሳት ከመይነበሩን፣ ኣቲ መግለጺ ቅድሚ ምፍጻሙ ሞሊቖም ከምዝኸዱን ምዝራቦም ከኣ ምንጭታትና ካብ ኣስመራ ሓቢሮም።
ውልቀመላኺ ኢሳይያስ ከም ወትሩ ተዓዲሙ ኳ እንተነበረ ኣብቲ ኣጋጣሚ ኣይተረኽበን።
ኣብ ዝሓለፈ ጽምብል ናጽነት ኤርትራ፣ ሚኒስትሪ ወጻኢ ጉዳያት ኣመሪካ ናይ ዮሃና መልእኽቲ ኳ እንተሰደደ፣ እንተኾነ ከምቲ ብልሙድ ስለዝ ወግዒ ዝግበር ናብ’ቲ “ፕረዚደንት” ዘይኮነ ናብ ህዝቢ ኤርትራ ዘቋመተ እዩ ነይሩ።
ምሉእ ትሕዝቶ ናይቲ መግለጺ ንምንባብ ኣብዚ ጠውቑ፣


text:
አባ መኰንን አማኑኤል - ከተማ ቫቲካን
ኣብ መንጎ ሕቡራት መንግሥታት ኣመሪካን ኢራንን ንነዊሕ ግዜ ብቃላት ካብ ወጥሪ ናብ ወጥሪ ዝሰጋገር ዝነበረ ሎሚ ንግሆ ኣመሪካ ንጀነራል ኢራን ብመኪና ኪጐዓዝ እንከሎ ኣብ ኢራቅ ብሰብ ኣልቦ ነፈርቲ ብዝተፈነወ ሚሳይል ምውቃዓን ምቅታልን ኣብ ዝለዓለ ቅልውላው ኣብጺሕዎ። ነዚ ኩነታት እዚ ቅ.ኣ.ር.ሊ.ጳ ፍራንቸስኮስ ብቀረባ ይከታተልዎ ከምዘለውን ስለሰላም እቲ ከባቢ ከምዝጽልዩን ናይ ሃገረ ኢራን እንደራሴ ር.ሊ.ጳ ኑንስዮ ኣፖስቶሊኮ ለዮ ቦካርዲ ንጋዜጠኛ ኣገልግሎት ዜና ቫቲካን ገሊጾም።
ድሕሪ መቅተልቲ ጀነራል ሱለማን ኣብ ዞባ ማእከላይ ምብራቅ ብፍላይ ድማ ኣብ ኢራን ብዛዕባ ዘሎ ኩነታት ንቅዱስነቶም ምሉእ ሓበሬታ ከምዝተዋህቦም እንክመልክቱ፡ እዚ ኩሉ ግን ልዑል ሻቅሎት ከምፈጥርን ኣብቲ ከባቢ ሰላም ክተንግሥን ኣብ ሰላም ክትኣምንን ክሳብ ክንደይ ከቢድ ምዃኑ ትርዳእ ኢሎም። ብመሠረቱ ጽቡቅ ምሕደራ ፖሎቲካ ኪበሃል እንከሎ ንኣገግሎት ሰላም ንመላእ ማሕበረሰብ ዓለም ንውሱን ዞባ ጥራይ ክኸውን ከምዘይብሉ ርዱእ እዩ። ኣብዚ ሰዓታት እዚ ግን ኣብ ኢራን ብርቱዕ ወጥሪ እዩ ዝረአ ዘሎ። ብዙሕ መግለጺታት ኣሎ ኣብ ገገሊኡ ዓመጽን ሥቃይን ተቃውሞን ይረአ ኣሎ እንክብሉ ንህልው ኩነታት ብተለፎን ገሊጾም።
ጋዜጠኛ ኣገልግሎት ቫቲካን እሞኸደኣ ኣብዚ ግዜዚ እንታይ ኮን ኪግበር ይከኣል ኢሉ ምስ ሓተቶም ብፅዕነቶም እንኪምልሱ ‘እቲ ጻውዒት ኩሎም ነቲ ወጥሪ ከህድኡ ንኩሎም ናብ ዘተ ምጽዋዕን ከምቲ ታሪኽ ወትሩ ዝምህረና ውግእን ኣጽዋርን ሎሚ ዓለምና ንዘናውጹ ጸገማት ፍታሕ ክኾኑ ከምዘይክእሉ ስለዚ ኣብ ዘተ ኪኣምኑ ምጽዋዕ እዩ። ኣብ ዘተ ምእማን የድሊ። ንግጭትን ውግእን ገዲፍካ ኣጽዋር ፍትሕን ሠናይ ድላይን ተጠቂምካ ናብ ሰላም ምኻድ እዩ እቲ እንኮ ፍታሕ’ ኢሎም።
ነዘን መጋበሪታት እዚአን ማለት ፍትሕን ሠናይ ድልየትን ኣብ ፍረ ንክተብጽሕ እንታይ ምግባር የድሊ! ብማለት ንዝቀረብቶም ናይ መወዳእታ ሕቶ ክምልሱ ብፅዕነቶም ‘ንጉዳይ ማእከላይ ምብራቅ ኣብ ዕውዲ ዓለም ለኸ ማሕበረሰብ ከምዝፍለጥን ዚኣክል ኣቃልቦ ንኵአሃቦን ምሥራሕ የድሊ። እቲ ብላቲን ፓክታ ሱንት ሰርቫንዳ ማለት ውዑላት ቀጥ ኢልካ ምሕላዎም የድሊ ዝብል ኣገዳሲ ሕጊ ዲፕሎማሲ ኪኽበር ኣለዎ። ሕጋታት መሰል ከኣ ብኩሎም ወገና ኪሕለው ኣለዎም’ እንክብሉ ተኣፋፍነት ናይቲ ኩነታትን ፍታሕ ይኸውን ዝበልዎ ርእይቶን ሂቦም።


text:
ዕዮ፡ ንሓምላይ ልምዓት!
ኣህጉራዊ መዓልቲ ሰራሕተኛታት 2021 ብደረጃ ኣህጉር ንመበል 131፡ ኣብ ሃገርና ኸኣ ንመበል 30 ግዜኡ ‘ዕዮ፡ ንሓምላይ ልምዓት!’ ብዝብል ቴማ ይዝከር ኣሎ። በዚ ኣጋጣሚ፡ ንህዝቢ ኤርትራን ሓይልታት ምክልኻሉን ብፍላይ ከኣ ንኤርትራውያን ሰራሕተኛታት እንቋዕ ኣብዚ ኣብቅዓና ንብል።
ናይ ሎሚ ዓመት ኣህጉራዊ መዓልቲ ሰራሕተኛታት፡ ኣብ ወርሒ ታሕሳስ 2019 ዝተኸስተ ለብዒ ኮሮና ቫይረስ ኮቪድ-19 ክሳዕ’ዚ እዋን’ዚ በዳሂ ኰይኑ ይሓልፍ ኣብ ዘሎዎሉ እዋን’ዩ ዝዝከር ዘሎ። እዚ ብድሆ’ዚ፡ ዓለማዊ መልክዕ ዝሓዘ ከም ምዃኑ መጠን ብንቕሓትን ኣተኵሮን ምርኣዩን ተበግሶ ምውሳድን እንተ ዘይኰይኑ ከተምልጠሉ’ውን ዝከኣል ኣይኰነን።
ኣብዚ ሰዓት’ዚ፡ ብደረጃ ዓለም ልዕሊ 500 ሚልዮን ዝኣኽሉ ሰራሕተኛታት ካብ ስራሕ ደው ክብሉ ኸለዉ፡ 1.6 ቢልዮን ኣብ ዘይወግዓዊ ጽላተ-ቝጠባ ዝተዋፈሩ ሰራሕተኛታት ከኣ ኣብ ከቢድ ናይ ናብራ ብድሆ ይርከቡ።
ኣብ ሃገርና’ውን እቲ ለብዒን ንእኡ ንምክልኻል ዝተወስደ ምድራት ምንቅስቓስን ዕጽዋን ኣብ ትካላትን ሰራሕተኛታትን ቍጠባውን ማሕበራውን ጸቕጢ ፈጢሩ’ዩ። ኤርትራውያን ሰራሕተኛታት ነቲ ላዕለዋይ ሓይሊ ዕማም ምክልኻል ኮቪድ-19ን ሚኒስትሪ ጥዕናን ዝወጽአ መምርሒ ኣብ ምኽታል ጥራይ ዘይኰነ ኣብ ምብዳሁ ዝገበርዎ ኵለንትናዊ ኣስተዋጽኦ ቀሊል ኣይነበረን። በዚ ኣጋጣሚ፡ ሃኮሰኤ፡ ስለቲ ዘርኣይዎ ታሪኻዊ ሓላፍነት ከመስግን ይደሊ።
ብቐደሙ’ውን ኤርትራውያን ሰራሕተኛታት ሃገሮም ክትብዳህ ከላ ኢዶም ኣጣሚሮም ዝርእዩ ኣይኰኑን። ቃልሲ ሰውራ ኤርትራ ኣብ መፈጸምታኡ ኣብ ምብጻሕ ሰራሕተኛታት መሪሕ ተራ ብምጽዋት ግቡእ ቦታኦም ክሕዙ ክኢሎም’ዮም። ኣብዚ ዝሓለፈ 30 ዓመታት ከኣ ልምዓታዊ መደባት ኣብ ምዕዋትን ናጽነት ሃገሮም ኣብ ምዕቃብን ተወፍዮምን ተበጅዮምን። እዚ መትከላዊ ኣካይዳ’ዚ፡ ኣብ ዕዮን ዓያይነትን፡ ምፍራይን ምዕባይ ኣፍራይነትን ክንጸባረቕን ኣብ ቍጠባ ሃገር ኣበርክቶ ክገብርን ኵልና ብንቕሓት ክንዓየሉ ኸኣ ምዝኽኻር ዘድልዮ ኣይኰነን።
ሃኮሰኤ፡ ኣብቲ መንግስቲ ዝገብሮ ዘሎ ሞያ ዝሓትት ልምዓታዊ መደባት ምቝሉል ተራኡ ምእንቲ ክጻወት ሞያዊ ዓቕሚ ሰራሕተኛታት ኣብ ምብራኽ ይሰርሕ ኣሎ። ኣብ ድሕነትን ጥዕናን ዜጋታት ከኣ ብፍላይ ምስ ለብዒ ኮሮና ቫይረስ ኮቪድ- 19 ብዝተኣሳሰር ስልጠናታት ይህብን ተግባራውነት ኣብ ምልባሱ ይጽዕትን ኣሎ።
ባሕቲ ግንቦት ኣህጉራዊ መዓልቲ ሰራሕተኛታት 2021፡ ብደረጃ ሃገር ሰፊሕ ቍጽሪ ተሳታፍነት ሰራሕተኛታት ዝተራእየሉ፡ ኣብ ቦታ ስራሕን ኣብ ከባቢ ማይ ሑጻን ቅናታዊ ዛላ ብምድላው፡ ደም ብምልጋስን ኣብ ቀጽሪ ሆስፒታል ኦሮታ ናይ ጽሬት ወፍሪ ብምክያድን ተዘኪሩ ሓሊፉ ኣሎ። እዚ ቕዱስ ተበግሶ ሰራሕተኛታት’ዚ፡ ኣብ ካልኦት ዞባታት ሃገርና’ውን ተኻይዱ ኣሎ። በዚ ኣጋጣሚ፡ ሃኮሰኤ ንዅሎም ኣብዚ ዕዉት መደባት ልምዓት ዝተሳተፉ ሰራሕተኛታትን ኣካየድቲ ትካላትን ምስጋናኡ እናገለጸ፡ ነቲ ናይ ሎሚ ዓመት ቴማ ‘ዕዮ፡ ንሓምላይ ልምዓት!’ ዝያዳ ክንሰርሓሉን ከነጕልሖን ይጽውዕ።
ዕድመ ንባሕቲ ግንቦት ኣህጉራዊ መዓልቲ ሰራሕተኛታት!
ዘልኣለማዊ ዝኽሪ ንሰማእታትና!
ዓወት ንሓፋሽ!


text:
1. መሃልየ መህልይ ናይ ሰሎሞን
2. ፍቕርኻ ካብ ወይኒ ይጥዕም እዩ እሞ፡
ብምስዓም ኣፉ ይስዓመኒ።
3. ቅብእኻ ምኡዝ ሽቱ ኣለዎ፡ ስምካ ዝፈሰሰ ቅቢ እዩ፡
ስለዚ ኣዋልድ ይፈትዋኻ።
4. ደድሕሬኻ ክንጎይስ፡ ስሓበኒ፡
እቲ ንጉስ ናብ ሓልፍኙ ኣእተወኒ፡
ብኣኻ ኽንሕጎስን ባህ ኪብለናን እዩ፡
ሓለፋ ወይኒ ንፍቕርኻ ኽንንእድ ኢና፡ ብቕንዕና እየን ዚፈትዋኻ።
5. ኣትን ኣዋልድ የቱሳሌም፡ ኣነስ ጸላም እየ፡
ግናኸ ከም ድንካውንቲ ቄዳር፡
ከም መጋረጃታት ሰሎምን ጽብቕቲ እየ።
•5. ጸሓይ ኣሕሪራትኒ እያ እሞ፡
ጸላም ስለ ዝኾንኩ ኣይትጠምታኒ፡
ደቂ እኖይ ኮረዩለይ፡ ሓላዊት ኣታኽልቲ ወይኒ ገበሩኒ፡
ኣታኽልቲ ወንስ ናተይ እካ ኣይሓሎኹን።
7. ኣታ ነፍሰይ እትፈትወካ፡ ንመጋሰኻ ኣበይ ተውዕለን፡
ቀትርስ ኣበይ ተዕርፈን ኣሎኻ፡ እስኪ ንገረኒ፡
ስለምንታይከ ኣብ መጋሰ መሓዙትካ ከም ኮብላሊት ዝኸውን፡
8. ኣቲ ካብ ኣንስቲ እትጽብቒ፡
እንተ ዘይፈለጥክንስ፡ ኣሰኣሰር መጋሰ ውፈሪ እሞ፡
መሓስእኪ ኣብ ጥቓ ድንካውንቲ ጋሶት ኣብልዒ።
9. ኣቲ ፍትውተይ፡ በታ ሰረገላ ፈርኦን እትስሕብ ባዝራ መሰልኩኺ፡
10. መልክዕ ጉንጭኺ ብስልማት፡ ክሳድኪ ብድሪ ሉል ጽቡቕ እዩ።
•11. ኣድሪ ብሩር ዘለዎ ስልማት ወርቂ ኽንገብረልኪ ኢና።
•12. ንጉስ ኣብ መኣዱ ኸሎ፡ ናርዶሰይ መኣዛኡ ሰደደ።
•13. ፈታውየይ ኣብ መንጎ ኣጥባተይ ዚዐርፍ፡ ንኣይ ቁጻር ከርበ ኢዩ።
•14. ፈታውየይ ንኣይሲ ኣብ ኣታኽልቲ ወይኒ ዔን-ጌዲ ዚበቑላ ዘለላ ሪሓን እዩ።
•15. እኔኺ፡ ኣቲ ፍትውተይ፡ ጽብቕቲ ኢኺ፡
እኔኺ፡ ጽብቕቲ ኢኺ፡ ኣዒንትኺ ፍግብታት እየን።
•16. እኔኻ፡ ኣታ ፈታውየይ፡ ጽቡቕ ኢኻ፡
ተፈታዊ ድማ ኢኻ፡ ዓራትናውን ልምሉም እዩ።
•17. ኣግማል ቤትና ኦም ሊባኖስ፡ ግድጊዳና ኸኣ ጽሕዲ ኢዩ።
2ይ ምዕራፍ
1. ኣነ ጸጌረዳ ሳሮን፡ ናይ ለሰ ዕምባባ ሹሻን እየ፡
2. ፈታዊተይሲ ኣብ ማእከል ኣዋልድ
ከም ኣብ ማእከል እሾዅ ዝቦቖለት ዕምባባ ሹሻን እያ
3. ፈታውየይ ኣብ ምእከል ኣወዳት ከም ምልዖ ኣብ ማእከል ኣእዋም ዱር እዩ።
ኣብ ጽላሉ ባህ ኢሉኒ ተቐመጥኩ፡
ፍሬኡውን ንትንሓገይ ጥዑም እዩ።
•4. ናብ ቤት ወይኒ ኣእተወኒ፡
ሰንደቕ ዕላማኡ ኣብ ልዕለይ ፍቕሪ እዩ።
•5. ብፍቕሪ ሓሚመ እየ እሞ፡
ብጎጎ ዘቢብ ኣጽኒዑኒ፡ ብምልዖ ደጊፉኒ።
•6. ጸጋመይቱ ተተርእሰኒ፡ የማነይቱ ኸኣ ትሓቑፈኒ።
•7. ኣትን ኣዋልድ የሩሳሌም፡ ንፍቕሪ ክሳዕ እትደሊ፡
ከይተተንስኣኣን ከይተበራብራኣን ኢለ
ብሜዳቝን ብእራብ መሮርን ኤምሕለክን ኣሎኹ።
8. ድምጺ ፈታውየይ፡
እንሆ፡ ኣብ ልዕሊ ኣኽራን እናዘለለ፡
ኣብ ልዕሊ ዅርባታት እናተናጠረ ይመጽእ ኣሎ።
9. ፈታውየይ ንሜዳቝን ነርሕዶ እራብን ይመስል።
እንሆ፡ ኣብ ክንየው መከበብያና ደው ኢሉ
ብመስኮት ይርኢ፡ ብዓይነ ርግቢ ይጥምት ኣሎ።
•10. ፍትወይሲ፡ ኣቲ ፍትውተይ፡ ተንስኢ፡
ጽብቕተየ፡ ንዒ፡ ኢሉ ተዛረበኒ።
•11. እንሆ፡ ክርምቲ ሓሊፉ፡ ዝናም ዛርዩ፡ ተወዲኡ።
•12. ዕምባባታት ኣብ ምድሪ ተራእየ፡ ጊዜ መዝሙር በጽሔ፡
ድምጺ ባሬቶ ኸኣ ኣብ ምድርና ተሰምዔ።
•13. በለስ ፍሬኡ ጎጎበ፡
ተኽሊ ወይኒ ዐምቢቡስ መኣዛኡ የውጽእ ኣሎ።
ኣቲ ፍትውተይ፡ ተንስኢ፡ ጽብቕተየ፡ንዒ።
•14. ኣቲ ኣብ ቃቝራ ኸውሒ፡ ኣብ መሕብኢ ጸድፊ ዘሎኺ ርግበይ፡
ድምጽኺ ጥዑም፡ ገጽኪውን ጽቡቕ እዩ እሞ፡
ገጽኪ ኣርእይኒ፡ ድምጽኺ ኣስምዕኒ።
•15. ኣታኽልቲ ወይንና ዐምቢቡ እዩ እሞ፡ ነታኽልቲ ወይኒ ዜባላሽዋ ወኻሩ፡
ነትን ኮራኵር ወኻሩ ኣጻዊድኩም ሐዙልና።
•16. ፍትወይ ናተይ እይ፡ ኣነውን ናቱ እየ፡
ንሱ ንመጋሴኡ ኣብ ማእከል ዕምባባታት ሹሻን የብልዔን።
•17. ኣታ ፍትወየ፡ መዓልቲ ኽሳዕ ዚውልውል፡ ጽላሎት ከኣ ክሳዕ ዚሀድምሲ፡
ከምተን ኣብ ኣኽራን ቤተር ዘለዋ ሜዳቝ ወይስ ኣርሕዶ እራብ ኬንካ፡ ተመለስ።
3ይ ምዕራፍ
1. ብለይቲ ኣብ ዓራተይ ነቲ ነፍሰይ እትፈትዎ ደሌኽዎ፡
ድሌኽዎ፡ ግናኸ ኣይረኸብክዎን።
- ክትንስእ እየ እሞ ኣብ ከተማ፡
ኣብ ዕዳጋን ኣደባባይን ክዘውር፡
ነቲ ነፍሰይ ትፈትዎ ኸኣ ክደልዮ እየ።
ደሌኽዎ፡ ግናኸ ኣይረኸብክዎን።
- ኣብ ከተማ ዚዞሩ ዘብዔኛታት ረኸቡኒ፡
ነቲ ነፍሰይ እትፈትዎዶ ርኢኹምዎ፡ ኢለ ኸኣ ሐተትክዎም።
- ቅሩብ ምስ ሓለፍክዎም፡ ነቲ ነፍሰይ እትፈትዎ ረኸብክዎ፡
ሐዝክዎ፡ ናብ ቤት ኣደይን ናብ ሕልፍኚ ወላዲተይን
ክሳዕ ዘእትዎ ድማ ኣይሐደግክዎን።
- ኣትን ኣዋልድ የሩሳሌም፡ ንፍቕሪ፡ ክሳዕ እትደሊ፡
ከይተተንስኣኣን ከይተበራብራኣን ኢለ
ብሜዳቝን ብእራብ መሮርን ኤምሕለክን ኣሎኹ።
6. እዛ፡ ዓንዲ ትኪ መሲላ፡ ክርበን ዕጣንን
ናይ ነጋዶ ዅሉ ዓይነት ቀመማትን እትጨኑ፡
ካብ በረኻ እትድይብ ዘላ መን እያ፡
7. እንሆ፡ ዓራት ሰሎሞን፡
ካብ ጀጋኑ እስራኤል ስሳ ጅግና ኸቢቦምዋ።
8. ኵላቶም ሰይፊ ዚሕዙ፡ ምሁራት ውግእ እዮም።
ስለ ፍርሃት ለይቲ ነፍሲ ወከፍ ሰሰይፉ ዕጡቕ ኢዩ።
9. ንጉስ ሰሎሞን ካብ ኦም ሊባኖስ ንርእሱ ዓራት መሰከሚ ገበረ።
10. ኣዕኑዱ ብብሩር፡ መጸግዒኡ ብወቂ፡
መቐመጢኡ ብቐይሕ ሃሪ ገበረ።
ውሽጡ ኸኣ ኣዋልድ የሩሳሌም ብፍቕሪ ዝጠለፋኦ እዩ።
11. ኣትን ኣዋልድ ጽዮን፡
ንንጉስ ሰሎሞን፡ ምስቲ ኣዲኡ ብመዓልቲ መርዓኡን
ብመዓልቲ ሓጎስ ልቡን ዝኸለለቶ ኣኽሊል ክትርእያኦስ ውጻ።
4ይ ምዕራፍ
1. እኔኺ፡ ኣቲ ፍርውተየ፡ ጽብቕቲ ኢኺ፡
እኔኺ፡ ጽብቕቲ ኢኺ።
ኣዒንትኺ ኣብ ውሽጢ ጕልባግኪ ኸም ርግብታት እየን።
ጸጕሪ ርእስኺ ከም ካብ ከረን ጊልዓድ ዚወርዳ መጋሰ ኣጣል ኢዩ።
2. ኣስናንኪ ኸም እተቖርጸ፡ ካብ ምሕጻብ ዝወጻ መጋሰ ኣባጊዕ፡
ኵለን መኻን ዜብለን፡ መማንታኤን ድማ ዚወልዳ እዩ።
3. ከናፍርኪ ኸም ቀይሕ ፍሕሶ ሃሪ ኢዩ፡ ኣፍኪ ጽቡቕ እዩ፡
መላትሕኪ ኣብ ውሽጢ ጕልባብኪ ኸም ምቃል ሮማን እዩ።
4. ክሳድኪ ኸም ንመቐመጥ ኣጽዋር እተሰርሄ፡
ሽሕ ዋልታ፡ ኵላተን ዋላቱ ጀጋኑ፡ ተሰቒልዋ ዘሎ ግምቢ ዳዊት እዩ።
5. ክልቲኤን ኣጥባትኪ ኸም ኣብ ማእከል ዕምባባታት ሹሻን
ዚጋሰያ ማንታ መሓስእ ሜዳቝ እየን።
- መዓልቲ ኽሳዕ ዚውልውል፡
ጽላሎት ከኣ ክሳዕ ዚሀድምሲ፡
ኣነ ናብ ከረን ከርቤን ናብ ኵርባ ዕጣንን ክኸይድ እዩ።
- ኣቲ ፍትውተየ፡ ኵለንትናኺ ጽብቕቲ ኢኺ፡ ሕፍቲ የብልክን።
- ካብ ሊባኖስ ምሳይ ንዒ፡
ኣቲ መርዓተይ፡ ካብ ዒባኖስ ምሳይ ንዒ፡
ካብ ርእሲ ኣማናን ካብ ርእሲ ሰኒርን ሄርሞንን፡
ካብ ማሕደር ኣናብስን ካብ ኣኽራን ኣናብርን ጠምቲ።
- ኣቲ ሓብተይ፡ መርዓተየ፡ ልበይ ዘረፍክኒ፡
ብሓንቲ ቖላሕታኽን ብሓንቲ ድሪ ኽሳድክን ልበይ ዘረፍክኒ።
10. ፍቕርኺ ኽንደይ ይጽብቕ፡
ኣቲ ሓብተይ፡ መርዓተየ፡ ፍቕርኺ ኻብ ወይኒ፡
መኣዛ ቕብእኽውን ከም ሽቱ ሊባኖስ እዩ።
11. መርዓተየ፡ ካብ ከናፍርኪ መዓር ወለላ የንጠብጥብ፡
መዓርን ጸባን ኣብ ትሕቲ መልሓስኪ ኣሎ፡
ሽቱ ኽዳውንትኺውን ከም ሽቱ ሊባኖስ እዩ።
12. ኣቲ ሓብተይ፡ መርዓተየ፡ እተሸጎረ ገነት፡
ዕጽዊ ዔላ፡ ሕቱም ዓይኒ ማይ ኢኺ።
13. ኣባኺ ዝበቖለስ ገነት ሮማንን ክቡር ፍሬታትን ዕምባባ ሪሓንን ናርዶስን፡
14. ናርዶስ ሳፍራንን፡ ምኡዝ ሻምብቆን ቅርፍትን፡
ምስኡውን በብዓይነቱ ኣእዋም ዕጣን፡
ከርበን ዓልወን ኵሉ ብሉጽ ቀመማትን ዘለዋ እያ።
15. ናይ ገነት ዓይኒ ማይ፡ ናይ ማይ ህይወት ዔላ፡
ካብ ሊባኖስ ዚፈስስ ፈልፋሊት ኢኺ።
16. ንፋስ ሰሜን፡ ተንስእ፡ ንፋስ ደቡብ ንዓ፡
ምኡዝ ጨናታቱ ምእንቲ ኬፍስስ፡ ኣብ ልዕሊ ገነተይ ንፈሱ።
ፍትወይ ናብ ገነቱ ይምጻእ፡ ክቡር ፍሬታቱ ይብላዕ።
5ይ ምዕራፍ
1. ሓብተይ፡ መርዓተየ፡ ናብ ገነተይ መጺኤ፡
ከርበይን ሙዝ ቀመማተይን ቀንጢበ፡
መዓር ወለላይን መዓረይን ብሊዔ፡ ወይነይን ጸባይን ሰትየ።
ኣቱም ኣዕሩኸይ፡ ብልዑ ፡ ስተዩ፡
ፍትዋተየ፡ ኣብዚሕኩም ስተዩ።
2. ኣነ ደቀስኩ፡ ልበይ ግና ነቕሔ
ድምጺ ፍትወይ፡ ኣቲ ሓብተይ፡ ፍትውተይ፡
ርእሰይ ህቦ፡ ጎተናይ ከኣ ነጥቢ ለይቲ መሊኡ እዩ እሞ፡
ኣቲ ርግበይ፡ ፍጽምተይ፡ ክፈትለይ፡ እናበለ፡ ማዕጾ ኪኵሕኵሕ ሰማዕኩ።
3. ቀሚሸይ ኣውጺኤ እየ፡ ከመይ ኢለ ክኽደኖ፡
ኣእጋረይ ተሐጺበ እየ፡ ከመይ ኢለ ኸርስሖ፡
•4. ፍትወይ ኢዱ ብነኻል ሰደደ፡ ውሽጠይ ብእኡ ተደፋነቐ።
•5. ንፍትወይ ክኸፍተሉ ተንሳእኩ፡ ኣእዳወይ ከርበ፡
ኣጻብዔይ ከኣ ኣብ ልዕሊ መትሓዝ መሃርሃሪ ፈሳሲ ኸርበ ኣንጠብጠበ።
•6. ንፍትወይ ከፈትኩሉ፡ ፍትወይ ግና ከይዱ ረሐቐ፡
ኪዛረብ ከሎ፡ ነፍሰይ ጠለመትኒ፡
ደሌኽዎ ኣይርኸብክዎን ከኣ፡ ጸዋዕክዎ ኣይመለሰለይን ድማ።
•7. ሓለውቲ ኣብ ከተማ ኺዞሩ ኸለው ረኸቡኒ፡
ወቕዑኒ፡ ኣቝሰሉኒ፡ ሓለውቲ መካበብያ መጎልበብየይ ገፈፉኒ።
•8. ኣትን ኣዋልድ የሩሳሌም፡ ንፍትወይ እንተ ረኸብክናኦ፡
ብፍቕሪ ኸም ዝሐመምኩ ክትነግራኦ ኤምሕለክን ኣሎኹ።
•9. ኣቲ ሓለፋ ዅለን ኣንስቲ እትጽብቒ፡
እዚ ፈታዊኺ ኻብ ካልእ ፈታዊ ዚበልጽ ከመይ ኢሉ እዩ፡
ከምዚ ጌርኪ እተምሕልናስ፡
እዚ ፈታዊኺ ኻብ ካልእ ፈታዊዶ ይበልጽ እዩ፡
10. ፍትወይሲ ኻብ ዓሰርተ ሽሕ እተመርጸ ጻዕዳን ቀይሕን እዩ።
11. ርእሱ ኣዝዩ ጽሩይ ወርቂ እዩ፡
ጎተናኡ ኾርዳድ፡ ከም ካዅ ዝምጽላሙ እዩ፡
•12. ኣዒንቱ ኸም ኣብ ጥቓ ፈልፍሊ ማይ ዘለዋ ርግብታት፡
ጸባ ተሓጺበን፡ ኣብ ምልኣት ተነቢረን እየን።
•13. ጕንጭታቱ ኸም ክፍሊ ኣታኽልቲ ቐመም፡
ከም ምኡዝ ኣትክልቲ እዩ፡
ከናፍሩ ፈሳሲ ኸርበ ዜንጠብጥባ ዕምባባ ሹሻን እየን።
•14. ኣእዳው ክሪሶሊት እተሰንቀሮ ቐላብቲ ወርቂ እየን፡
ደረቱ ብሰፊሮስ እተሰለመ፡ ብልሓተኛ ዝገበሮ ስኒ ሓርማዝ እዩ።
•15. ኣእጋሩ ብደገፋ ጽሩይ ወርቂ እተሰረታ ኣዕኑድ እምነ በረድ እየን፡
ትርኢቱ ኸም ሊባኖስ፡ ከም ኣእዋም ሊባኖስ እተመርጸ እዩ።
•16. ኣፉ ኣዝዩ ጥዑም፡ ኵለንትናኡ ፍትዊ እዩ።
ኣትን ኣዋልድ የፉሳሌም፡
ፍትወይ እዚ እዩ፡ ፈታውየይሲ እዚ እዩ።
6ይ ምዕራፍ
1. ኣቲ ሓለፋ ዅለን ኣንስቲ ኢትጽብቒ፡ ፈታዊኺ ኣበይ ከይዱ እዩ፡
ምሳኺ ኽንደልዮስ፡ ፈታዊኺ ናበይ ኣቢሉ ኢዩ ዝኸደ፡
- ፍትወይሲ ናብ ገነቱ፡ ኪጋስን ዕምባባታት ሹሻን ኪእክብን፡
ናብ ገነቱ፡ ናብ ክፍሊ ኣታኽልቲ ቐመም ወሪዱ ኣሎ።
- ኣነ ናይ ፍትወይ እየ፡ ፍትወይ ከኣ ናተይ እዩ፡
ንሱ ኣብ ማእከል ዕምባባታት ይጋሲ ኣሎ።
- ኣቲ ፍትውተየ፡ ከም ቲርጻ ጽብቕቲ ኢኺ፡
ከም የሩሳሌም ባህ እተብሊ፡
ከም ሰራዊት ምስ ሰንደቕ ዕላማ ተፍርሂ ኢኺ፡፡
- ኣዒንትኺ ኣፍሪሄናኒ እየን እሞ፡ ንንየው ምለስየን፡
ጸጕሪ ርእስኺኢ ኸም ካብ ከረን ጊልዓድ ዚወልዳ እዩ።
- ኣስናንኪ ኸም ካብ ምሕጻብ ዝወጻ መጋሰ ኣባጊዕ፡
ኵለን መኻን ዜብለን እየን።
- መላትሕኪ ኣብ ውሽጢ ጕልባብኪ ኸም ምቃል ሮማን እዩ።
- ንግስታት ስሳ፡ ዕቁባት ሰማንያ፡
ኣዋልድ ከኣ ቍጽሪ ዜብለን እየን።
- ግናኸ ርግበይ፡ ፍጽምተይሲ፡ ሓንቲ ኢያ፡
ነዲኣ ሓንቲ እያ፡ ንወላዲታ ምርጽቲ እያ፡
ኣዋልድ ርእየን ብጽእቲ በልኣ፡
10. እዛ ኸም ወገግታ እትቕልቀል፡
ከም ወርሒ ጽብቕቲ፡ ከም ጸሓይ ድምቕቲ፡
ከም ሰራዊት ምስ ሰንደቕ ዕላማ እተፍርህ መን እያ፡
11. ልምሉም ተኽሊ ለሰ ኽርኢ፡
ተኽሊ ወይኒ እንተ ጠጢዑ፡
ሮማንውን እንተ ዐንቢቡ ኽርኢ ናብ ኣታኽልቲ ኻዕካዕ ወረድኩ።
•12. ከይፈለጥኩስ፡ ነፍሰይ ኣብ ሰረገላ እቲ ኽቡር ህዝበይ ኣቐመጠትኒ።
7ይ ምዕራፍ
1. ተመለሲ፡ ተመለሲ፡ ኣቲ ሱላሚት
ክንርእየክስ ተመለሲ፡ እስኪ ተመለሲ።
ንሳዶ ኸም ናይ መሃናይም ደበላ ትስዕስዕ ኣላ እያ፡
2. ኣቲ ጋል መስፍን፡ ኣእጋርኪ፡ ጫማ ምስ ገበራ፡ ክንደይ ይጽብቓ፡
ቅርጺ ሕቖኺ ኸም ብኢድ ብልሓተኛ እተሰርሔ ስልማት ኢዩ።
3. ሕምብርትኺ እተሖሰ ወይኒ ዘይጎደሎ ኸቢብ ጽዋእ እዩ።
ከርስኺ ብዕምባባ እተኸበ ምህርቲ ስርናይ እዩ።
4. ክልቲኣተን ኣጥባትኪ ኸም ማንታ መሓስእ ሜዳቝ እየን።
5. ክሳድኪ ኸም ግምቢ ስኒ ሓርማዝ እዩ፡
ኣዒንትኺ ኸምቲ ኣብ ጥቓ ደገ ባት-ራቢም ዘሎ ሓጽብታት ሄስቦን እየን።
ኣፍንጫኺ ኸምቲ ንደማስቆ ገጹ ዚርኢ ግምቢ ሊባኖስ እዩ።
6. ርእስኺ ኣብ ልዕሌኺ ኸም ቀርሜሎስ እዩ፡
ጸጕሪ ርእስኺ ኸም ቀይሕ ሃሪ እዩ፡
ንጉስ ብቝኖኺ ተኣስረ።
7. ኣቲ ፍቕረይ፡ ክንደይ ጽብቕቲ ኢኺ፡
ኣብ ማእከል ደስታስ ክንደይ ትፍተዊ።
8. እዚ ቝመትኪ ስየ፡ ኣጥባትኪ ድማ ዘለላ ወይኒ ይመስል።
9. ኣብ ስየ ኽድይብ፡ ጨናፍራ ኸኣ ክሕዝ ኢየ፡ በልኩ።
ኣጥባትኪ ኸም ዘለላ ወይኒ፡
ጨና እስትንፋስኪ ኸኣ ከም ትርንጕ ይኹነለይ፡
10. ኣፍኪ ኸም ናብ ፍትወይ ወሪዱስ፡
ናብተን ዙድቅሳ ኸናፍር ዜንሸትት ጥዑም ወይኒ ይኹነለይ።
11. ኣነ ናይ ፍትወይ እየ፡
ሃረርታኡ ኸኣ ናባይ እዩ።
•12. ኣታ ፍትወየ፡ ናብ መሮር ንውጻእ፡
ኣብ ዓድታት ንሕደር።
•13. ተኽሊ ወይኒ እንተ ጠጢዑ፡ ጎጕማ እንተ ነቒዑ፡
ሮማን እንተ ዐምቢቡ ኽንርእስ፡
ናብ ኣታኽልቲ ወይኒ ኣንጊህና ንኺድ፡
ኣብኡ ፍቕረይ ክህበካ እየ።
•14. ናይ ፍቕሪ ትርንጕ መኣዛኡ ይህብ።
ኣታ ፍትወይ፡ ንኣኻ ኢለ ዝዐቖርክዎ፡
በብዓይነቱ ሓድሽን ብሉይን ክቡር ፍረ ኣብ ደጌታትና ኣሎ።
8ይ ምዕራፍ
1. ኣየ፡ ወላዲተይ ዝጠቦኻ ኸም ሓወይ እንተ ትኾነለይ፡
ኣብ ወጻኢ ምስ ዝረኽበካ፡ ምሰዐምኩኻ ነይረ፡
ሓደ እካ ኣይምነዐቐንን።
•1. መሪሔ ናብ ቤት ኣደይ መእተኹኻ፡ ንስኻ ምመሀርካኒ፡
ኣነውን ካብ እተቓመመ ወይኒ፡ ካብ ሮማነይ እተጸምቆ መስቴኹኻ።
3. ጸጋመይቱ ተተርእሰኒ፡ የማነይቱ ኸኣ ትሐቝፈኒ።
4. ኣትን ኣዋልድ የሩሳሌም፡ ንፍቕሪ ፡ ክሳዕ እትደሊ፡
ከይተተንስኣኣን ከይተበረብራኣን ኢለ ኤምሕለክን ኣሎኹ።
5. እዛ፡ ፈታዊኣ ተመርኵሳ፡
ካብ በረኻ እትድይብ ዘላስ መን ኢያ፡
ኣብ ትሕቲ ኦም ትርንጕ ኣንቃሕኩኻ፡
ኣብኡ ኣዴኻ ወለደትካ፡ ኣብኡ ወላዲትካ ወለደትካ።
6. ፍቕሪ ኸም ሞት ሓያል እያ፡
ቅንኣታ ኸም ሲኦል ብርቱዕ እዩ።
ረስና ኸም ረስኒ ሓዊ፡ ሃልሃልታ እግዚኣብሄር እዩ እሞ፡
ከም ማሕተም ኣብ ልብኻ፡
ከም ማሕተም ኣብ ቅልጽምካ ኣንብረኒ።
7. ንፍቕርስ ብዙሕ ማያት እካ ኼጥፍኣ ኣይክእልን፡
ወሓይዝ ከኣ ኣየስጥማን፡
ሰብሲ ምእንቲ ፍቕሪ ኢሉ ዅሉ ጥሪት ቤቱ ዚህብ እንተ ዚህሉ፡
ኣዝዮም ምነዐቕዎ ነይሮም።
8. ጡብ ዘየውጼት ንእሽቶ ሓብቲ ኣላትና፡
እትድለየላ መዓልቲ ምስ በጽሔት፡
ንሓብትና እንታይ ክንገብረላ ኢና፡
9. ቀጽሪ እንተ ኾነት፡ ከኣ፡ ኣብ ልዕሊኣ ግምቢ ብሩር ክንሰርሓላ፡
ደገ እንተ ኾነት ከኣ፡ ብጽሩብ ጽሕዲ ኽንከባ ኢና።
10. ኣነ ቐጽሪ ኢየ፡ ኣጥባተይ ከኣ ከም ግምብታት እየን፡
ሽዑ ኣብ ኣዒንቱ ከም ሰላም ዝረኸበት ኮንኩ።
11. ሰሎሞን ኣብ በዓል-ኣሞን ኣታኽልቲ ወይኒ ነበሮ።
ነዚ ኣታኽልቲ ወይኒ እዚ ኸኣ ንሓለውቲ
ኣብ ክንዲ ፍሬኡ ነፍሲ ወከፎም ሽሕ ብሩር ኬምጽኡስ ሃቦም።
•12. እታ ናተይ ዝኾነት ኣታኽልቲ ወይነይ ኣብ ቅድመይ እያ፡
ዎ ሰሎሞን፡ሽሕ ንኣኻ እዩ፡
ፍሬኣ ንዚሕልው ድማ ክልተ ሚእቲ ይኹን።
13. ኣቲ ኣብ ኣታኽልትታት እትነብሪ፡
እቶም ብጾት ንድምጽኺ ጽን ይብሉ ኣለው፡ ንኣይ ኮታ ኣስምዕኒ።
14. ኣታ ፍትወየ፡ ቀልጥፍ፡ ኣብ ምኡዝ ኣኽራን ከኣ
ከም ሜዳቝ ወይስ ከም ኣርሕዶ እራብ ኩን።
መሃልየ መሃልይ (1ይ ምዕራፍ)
Typography
- Font Size
- Default
- Reading Mode


text:
ካብ ተላባዒ ሕማም ኮቪድ-19 ንምድሓን ክንገብሮ ዘሎና ጥንቃቐ2021-08-24 08:24:28 Written by ማሕበራዊ ጉዳያት ቤት ጽሕፈት ሰ.ደ.ህ.ኤ Published in ጽሑፋት ትግርኛ Read 349 times
- font size decrease font size increase font size
ብዛዕባ ኮቪድ-19 ንኻልኣይ ጊዜ መግለጺ ከነውጽእ ቀንዲ ምኽንያት ዝዀነ፡ ሓደ ሓው ኣብ መርዓ ኤርትራውያን ኣምስዩ ንገዝኡ ምስተመልሰ ብኮቪድ-19 ከምዝተለኽፈ ፈሊጡ ን20 መዓልታት ተውሺቡ ጸኒሑ ምስሓሾ: “ካባይ ተመሃሩ” ዝብል ዘዋሪ መልእኽቲ ጌሩ ዘጋጠሞ ሓቢሩ። ካብቶም ኣብቲ መርዓ ዝተሳተፉ 15 ሰባት ዝተለኽፉ፣ እቶም 3 ካብ ሓደ ስድራቤት እዮም። ክሳብ ሕጂ ሞት ኣየጋጠመን ስለዘሎ፣ ኵሎም ሓውዮም ናብ ንቡር ጥዑይ ሂወቶም ክምለሱ ንምነየሎም።
ኣብ 14 መጋቢት 2020 ኣብ ሕታምና ቁጽሪ 1፡ ካብ ተላባዒ ሕማም ኮሮናቫይሩስ (ኮቪድ-19)፣ ማለት ነዚ ብዘይርአን ዘይስማዕን ደረት-ዶብ ዘይክልክሎ ዝለክፍ ድቀ-ፍጥረት (ቫይሩስ) እንተዘይ ተኸላኺልካዮ ንህዝቢ ዓለም ከጥፍእ ተኽእሎ ከምዘለዎ ዝፍራሕ ስለዝዀነ፡ ኣህጉራዊ ውድብ ሕቡራት ሃገራት ዓለም፣ ተላባዒ ሕማም “ኣህጉራዊ ፓንደሚክ” ሰምዩ፣ ንምክልኻሉ ዘድሊ ሓበሬታን መምርሒታትን ሂቡ ከምዝነበረ ሓቢርና ኔርና። ካብ ዝሃቦ ህጹጽ መምርሒታት፡ ህዝባዊ ኣኼባታት፣ ኣብያተ ትምህርትን ናይ መዘናግዒ ንግዳዊ ከባብታትን ተዓጽዩ መገሻ ብህዝባዊ መጐዓዝያታት (ብነፋሪት፣ መርከብ፣ ኣውቶቡሳትን ወዘተ) ብኣዋጅ ዝኽልከል ነይሩ። እዚ ንማሕበረ-ቁጠባዊ ሂወት ህዝብን ሃገርን ብኸቢድ ዝጐድእ ምዃኑ ርዱእ እኳ እንተዀነ። ቁጠባዊ ዕብየት ድሕሪ ጥዕና ማሕበረ-ሰብ ስለዝስራዕ፣ ድሕነትን ጥዕናን ህዝቢ ምስተረጋገጸ፣ ቁጠባ ናብ ቦትኡ ዝምለስ ምዃኑ’ውን ኣብሪሁ ነይሩ።
መራሕቲ፣ ሓለፍትን ኣካየድትን ትካላት ናይ ብዙሓት ሃገራት፣ ንምምሕዳራዊ ዕማማቶም ኣወንዚፎም፣ ብቐዳምነት ድሕነት ህዝቢ ንምርግጋጽ፡ ኣብ ሓበሬታ፣ ምንቕቓሕን መምርሕታትን ምሃብ ኣትኵሮም ብምንጣፍ፣ ኮቪድ-19 ንምጥፋእ፣ መድሃኒት ክታበት (ቫክሲን) ምምሃዝ ወሳኒ ምዃኑ ብምንጻር፣ ዓቕምን ተኽእሎን ዘለወን ሃገራት ኣብ ውሽጢ ሓደ ዓመት ብዘካየድዎ ንጡፍ ድህሰሳን ምርምርን መድሃኒት ክታበት ቫክሲን ብ11 ታሕሳስ 2021 ተዳልዩ። ዳርጋ ልዕሊ ፍርቂ ህዝቢ መብዝሕትአን ሃገራት ተኸቲቦም ነቲ ብናህሪ ዝለክፍን ዝቐዝፍን ዝነበረ ቫይሩስ ብምቁጽጻር፡ ኣብያተ ዕዮ፣ መገሻታትን ኣብያተ ትምህርትን ስሩዕ ስርሑ ከካይድ ይርከብ። እንተዀነ ግን ዴልታ ቫርያንት ዝተባህለ ካብቲ ናይ ቅድም ዝተፈልየን ዝሓየለን ቫይሩስ ክለክፍን ክቐዝፍን ምስተራእየ፤ ዝያዳ ጥንቃቐ ምግባር ከምዘድልን ንዕኡ ንምክልኻል ድማ ተወሳኺ ክታበት ብቡስተር ዝፍለጥ ከምዘድሊ ተፈሊጡ፡ ብ23 ነሓሰ 2021 ተዳልዩ ብሓለፍቲ ትካላት ጥዕና ኣብ ግብሪ ክውዕል ተፈቒዱ፡ ንካብ 17 ዓመት ንላዕሊ ዝዕድሚኦም ክወሃብ ክጅመር ምዃኑ፡ ካብ 12 ክሳብ 16 ዓመት ዝዕድሚኦም ድማ ድሕሪኦም ክቕጽል ምዃኑ ተሓቢሩ ኣሎ። ነቶም ቅድሚ ሎሚ ዝተኸትቡ ሰባት ተወሳኺ ቡስተር ክታበት ዘድልየሉ ምኽንያት፣ ሓይሊ ዓቕሚ ምክልኻል ናይቲ ኣቐዲሙ ዝተዋህበ መድሃኒት እንዳጐደለ ስለዝኽይድ እዩ።
ምንጪ ሓበሬታ መግለጺና ካብ ሕቡራት ሃገራት ኣመሪካ ዝተረኽበ እዩ። ሓደ ካብ ዘገርም ኣብ ኣመሪካ ክታበት ዝቃወሙ ኣለዉ። ትካል ጥዕና ዘቕረቦ መጽናዕቲ እቶም ብዴልታ ቫርያንት ዝልከፉ ዘለዉ 90% ዘይተኸትቡ እዮም፡ ገለ ካብ ዝተኸትቡ እሞ ዝተለኽፉ 7 ካብ 100,000 እዮም፡ ተጽዕኖ ኮቪድ-19 ኣብ ዝተኸትቡ ከቢድ ከምዘይኰነ’ውን ኣፍሊጦም።
ብማሕበራዊ ጉዳያት ቤት ጽሕፈት ናይ ሰልፊ ደሞክራሲ ህዝቢ ኤርትራ ንድሕነት ኣባላቱን ህዝብን በቲ ዝርድኦ ቋንቋ በብእዋኑ ንዝምዕብል ሓበሬታን መምርሕን ክህብ ተበግሶ ምውሳዱን ምቕጻሉን እንዳሓበርና፣ ኣብዚ ዕማም’ዚ ብፍላይ እቶም ናይ ሕክምና ኣፍልጦን ሞያን ዘለኩም ሰባት ክትሳተፉ ንዕድም።
እዚ ዝስዕብ እዋናዊ ሓበሬታ ነስፍር፡
- ብኮሮናቫይሩስ ዝተለኽፈ ዘርእዮ ምልክታት፡ ምስዓል፣ ረስኒ፣ ሕጽረት ትንፋስ፣ ሕማም ርእስን ኣካላዊ ድኻምን ወዘተ ይኸውን። እቲ ሕማም ኮቪድ-19 እንተዀይኑ ብመርመራ ክፍለጥ ዘለዎን ናይ ምድሓንን ንኻልኦት ንኸይልክም ምክልኻልን ዘድሊ ስጉምታት ብዝምልከቶም ናይ ሕክምና ሰበ ስልጣን ዝውሰድ እዩ፡
- ዝተጠቕሰ ምልክታት ናይ ካልእ ዓይነት ሕማም ክኸውን ስለዝኽእል ብመርመራ ምስተፈልጠ ንዕኡ ዝግባእ ክንክን ይግበረሉ።
- ብኮቪድ-19 ዝተለኽፈ ሰብ ብዝግበረሉ ግቡእ ሕክምናዊ ምእላይ ክድሕን ዕድል ስለዘለዎ፣ ክስንብድ የብሉን
ኮቪድ-19 ብኸመይ ይለክፍ፡
- ኮሮናቫይሩስ ካብ ሰብ ናብ ሰብ እዩ ዝመሓላለፍ። ዝተለኽፈ ሰብ ጥቓ ዘይተለኽፈ እንተቐሪቡ/ቀሪባ
- ኣብ ባህልና ድሕሪ ገለ እዋን ዝተራኸቡ ሰባት ሓቝፍካ ኣብ ምዕጕርቲ ምስዓም ዝውቱር’ዩ፡ ምስ ዝተለኽፈ ሰብ ከምኡ ምቕጻል ክትልከፍ ምዃንካ/ኪ ምርዳእ ስለ ዘድሊ ብናይ ማዕዶ ሰላም ክትካእ ኣለዎ
- ምስዝተለኽፈ ሰብ ናይ ኢድ ምጭብባጥ ሰላምታ ድሕሪ ምግባር፣ እታ ዝተለኽፈት ኢድ ንኣፍ፣ ኣፍንጫ ወይ ዓይኒ እንተ ተንኪፋ፣ ኮሮናቫይሩስ ናብ ስርዓተ ምስትንፋስ ኣትዩ ናብ ደም ብምሕዋስ መጥቃዕቱ ይቕጽል
- ብኮሮናቫይሩስ ዝሓመመ ሰብ፣ ብኢዱ ዝተንከፎ ንቑጽ ገጽ ጣውላ፣ ማዕጾ፣ ኩርሲ ከምኡ’ውን ካብ ኣፉ ይኹን ኣፍንጭኡ ዝወጽእ ፈሳሲ ዝሓደጎ፣ ብገርሂ ዝተንከፈ ሰብ እሞ ከይተሓጽበ ገጹ እንተደሪዙ ይልከፍ።
ከይንልከፍ ክንገብሮ ዘሎና ጥንቃቐን ምክልኻልን፡
- እቲ ቫይሩስ ብቖርበት ኣይኣቱን እዩ። ብኣፍ፣ ዓይኒ ወይ ኣፍንጫ እዩ ናብ ሳንቡእ ዝኣቱ።
- ቅድሚ ገጽና፣ ኣፍንጫና፣ ኣፍናን ዓይንናን ምትንካፍ ኣእዳውና ብሳምና ምሕጻብ፤
- ናይ ኢድ ሳኒታይዘር ንባክተርያ ስለ ዝቐትልን ብኣኦም ንዝተሓላለፍ ሕማም ስለዝከላኸልን ምጥቃም
- ነብስናን ከባቢናን ካብዚ ሕማም’ዚ ናጻ ክኸውን፡ መከላኸሊ ማስክ ዘይምፍላይ፣ 6 ጫማ ካብ ካልእ ሰብ ምርሓቕ
- ብናይ ወጻኢ ቋንቋታት ኣብ ማሕበራዊ ሚድያ ዝውሃብ ሓበሬታ ክርድኡ ዘይክእሉ ቖልዑን ነቶም ብዘይካ ናይ ኣደ-ቋንቋኦም ካልእ ዘይርድኡ ኤርትራውያንን፣ ክርድኡን ምእንቲ ነብሶምን ስድራቤቶምን ክከላኸሉን ናይ ምሕባሮም ሕልናዊ ሓላፍነት ክንወስድ የድሊ
- ብኮሮናቫይሩስ ዝተለኽፈ ኣባል ስድራ ወይ መሳርሕቲ ንኻልኦት ንኸይልክም ኣብ በይኑ ገዛ ንዓሰርተ ኣርባዕተ መዓልታት ወይ ካብኡ ንላዕሊ ከም ኣድላይነቱ ክውሸብ ኣለዎ/ዋ።
- ቡስተር ቫክሲን ክወስዱ ተርትኦም ዝበጽሐ ብዘይምውልዋል ክወስዱዎ ይምረጽ።


text:
ደሞክራሲያዊ ፓርቲ ኦሮሞ ኣብ ከተማ ናዝሬት ኣብ ዝገበሮ ህጹጽ ውድባዊ ጉባኤ፡ ኣብ ኣወዳድባን ሕጊ-ስሪትን`ቲ ሓዲሽ ፓርቲ ብሰፊሑ ድሕሪ ምዝታይ ናብ`ቲ ውሁድ ፓርቲ ክጽንበር ምውሳኑ ኣፍሊጡ`ሎ።
ነቲ ውህደት ኣመልኪቱ ኣባል ማእከላይ ኮሚቴ ኦዴፓ ኣቶ ካሳሁን ጎፌ፡ ብዛዕባ`ቲ ሓዲሽ ዝቐውም ፓርቲ ሰፊሕ ክትዕን ዘተን ምክያዱ`ውን ንመንግስታዊ መሓ ሓቢሩ`ሎ።
ብተመሳሳሊ፡ ገዛኢ ፓርቲ ኣምሓራ ኣዴፓ`ውን ኣብ ከተማ ባህርዳር ኣብ ዘካይዶ ዘሎ ህጹጽ ውድባዊ ኣኼባ፡ ናብ ብልጽግና ፓርቲ ክጽንበር ወሲኑ`ሎ።
ሓዲሽ ዝተመስረተ ብልጽግና ፓርቲ፡ ናይ ጽልኢ ፓለቲካን ዝተዛብዐ ትካላዊ መሰረትን ንኸይነግስ ዕዙዝ ተራ ከምዝህልዎ`ውን ኣፍሊጡ`ሎ።
ኣቦ-መንበር ኣዴፓ ኣቶ ደመቀ መኮነን፡ ደሞክራሲያዊ ፓርቲ ኣምሓራ፡ ናብ`ቲ ውሁድ ፓርቲ ክጽንበር ከሎ፡ ንዝሓለፈ ታሪኹ ንምፍራስ ዘይኮነን፡ ዝነበርዎ ሓያል ጎንታት ንቀጻሊ ስንቂ ጌሩ ንምቕጻል` ምዃኑ ተዛሪቡ።


text:
ብውሕሃ ሱዳን ኣብ ልዕሊ ኤርትራዊያን ስደትኛታት ዝተሃብ ውሳነ ዛጊት ሰማዒ ኣይረኸበን
ሽዱስተ ህጻናትን ዒስራን ትሻዓተን ደቕንስትዮ ዝርከብዎም ሱሳ ኤርትራዊያን ካብ ሰነ 11, 2005 ብጥምየት ዝተሰነየ ዝጀመርዎ ተቓውሞ ይቅጽል ኣሎ ።ጠለብ ናይዞም ሰባት ብሰንኪ ጸጥታዊ ኩነታቶም ናብ ሳልሳይ ሃገር ክቅየረሎም ንኣስታት ትሽዓተ ኣዋርሕ ኣብ ቤት ጽሕፈት ው.ሕ.ሃ. ሱዳን ይመላለሱ ምንባሮም ነቲ ብው.ሕ.ሃ. ሱዳን ኣብ ሱዳን ክትነብሩ ትኽእሉ ኢኹም ንዝብል ውሳነ ንምቕዋም ዝዓለመ እዩ።ኩነታት እዞም ሰባት ብጥምየት፤ ብጽምኢ፤ ኣብ ዶሮና ኣብቲ ዓብይ ጎደና ይዎሉን ይሓድሩን ከምዘለውን ካብቶም ቆልዑ ትሕቲ ሓደ ዓመት ከምዝርከብዎም ናይ ዓይኒ መሰካክር ሓቢሮም።ብዕለት 19,6, 2005 ምስ ልዕለዋይ ሓላፊ ውድብ ሕቡራት ሃገራት ንጉዳይ ኤርትራዊያን ኣብ ሱዳን ሚስተር ኣሌስ ተራኺቦም ምንባሮም ምንጭታት ንጋልፍ ኢንፊርሜስን ሰንተር ሓቢሮም።ኣብቲ ርክብ ሚስተር ኣሌስ ንስኻትኩም ኣብ ካርቱም ክትነብሩ ከምትኽእሉ ኣረጋጊጽና ኢና ድሕሪ ምባሉ ናብ ደገ ናይ ምኻድ ኣተሓሳሰባኹም ክትቕይሩን እንተዘይደኸምኩምን ይሓይሽ ክብል ነቲ ዝተውሃበ ውሳነ ከምዘይቕየር ኣረጋጊጹ።
ኣቦ መንበር ማሕበር ስደተኛታት ኤርትራዊያን ኣብ ሱዳን ኣቶ ኣፈወርቂ ፎቶን ፍሉይ ኣማኻሪ ናይቲ ማሕበርን ዲፕሎማሰኛ ነበር ኣቶ ዓንደብርሃ ኣስቲፋኖስ ጉዳይ እቶም ኤርትራዊያን ንምክትታል ብዕለት 18, 06, 2005 ኣብቲ ቦታ ዑደት ገይሮም።ኣቦ መንበር እቲ ማሕበር ኣቶ ኣፈወርቂ ብዛዕባ ጉዳይ እዞም ሰባት ካብ መጀምርታ ኣትሒዙ ይከታተሎ ከምዘሎ ብምሕባር ነዚ ጉዳይ መፍትሒ ንምርካብ ምስ ዝምልከቶም ኣካላት፤ ማሕበራትን ጉዱሳት ውልቐሰባትን ጽዑቕ ርክባት ይገብር ምህላዉ ንጋልፍ ኢንፎርሜሽን ስንተር ሓቢሩ።ኣቶ ዓንደብርሃን ብወገኑ ቤት ጽሕፈት ውድብ ሕቡራት ሃገራት ኣብ ሱዳን ንውሕስነት እዞም ሰባት ኣብ ካርቱም ብምንታይ መንገዲ ኣረጋጊጾም ኢሉ ድሕሪ ምሕታቱ እቲ ቤት ጽሕፈት ምስ ጉዳይ ስደተኛታት ሱዳን መንግስቲ ሱዳንን ከይተርዳደአ ናብዚ ውሳነ ምብጽሑ ዘይሓላፍነታዊ ውሳነ እዩ ክብል ኣስሚርሉ።
እቶም ኤርትራውያን ዝውዕልሉን ዝሓድርሉን ኣፍደገ ቤት ጽሕፈት ውድብ ሕቡራት ሃገራት ሱዳን 42/9 ከምእውን 42/8 ጽቑጽረን መካይን ካብ ኢምባሲ ኤርትራ ሱዳን ኣብቲ ከባቢ ይንቐሳቐሳ ምህላወን ናዓይኒ መሰካክር ሓቢሮም።ካብቶም ኣብኡ ዘለዉ ሓደ ካብቲ ከባቢ ብዘይተፈልጡ ሰባት ከምዝተወሰደ ኣቶ ዓንደብርሃን ካብቶም ሰባት ብዝረኸቦ ሓበሬታ ኣረጋጊጹ።
እዚ ተግባር መርኣያ ሓደ ናይ ውድብ ሕቡራት ሃገራት ኣብ ዜጋታት ኤርትራዊያን ዘይተገዳስነት ኮይኑ ኩሎም ኤርትራዊያን ብፍላይ ኣብ ደገ ዝርከቡ ብው.ሕ.ሃ. ኣቃልቦ ስኢኑ ዘሎ መሰል ስደተኛታት ኤርትራዊያን ብሓር ክቃለሱ ይግባእ ክብሉ ተዓዘብቲ ገሊጾም።
እዞም ሱሳ ኤርትራዊያን ኣብ ወርሒ ሓምለ 2004 ካብ ሊብያ ናብ ኤርትራ ብሓይሊ ናብ ሃገሮም ንምምላስ ፈተነ ኣብ ዝተገበረሉ እዋን ካብቲ ቐዲሙ ዝራኣዮም ዝነበረ ኣሰቓቒን ፍርዲ ዘይብሉን ቤት ማእሰርቲ እቲ ሰርዓት ንምድሓን ንፋሪት ሊብያ ብሓይሊ ኣብ ካርቱም ካምትዓልብ ከምዝገበሩ ይዝከር።ብዘይካ እቶም ሱሳ ሰባት ካልኦት ዓሰርተ ሓሙሽተ ሰባት ክሳብ ሕጂ ኣብ ቐይዲ ከምዘለዉ ይፍለጥ።
Short URL: https://english.farajat.net/?p=2844


text:
Radio Erena: 17 June 2017
ሕብረት ኣፍሪቃ፣ ኣብ መንጎ ኤርትራን ጅቡቲን ተፈጢሩ ዘሎ ሓድሽ ምስሕሓብ ከምዘተሓሳሰቦ ገሊጹ።
ኣቦ መንበር ኮሚሽን ሕብረት ኣፍሪቃ ሙሳ ፋኪ መሓመድ ብዛዕባ’ዚ ሓድሽ ኩነታት ኤርትራን ጅቡቲን ኣመልኪቱ ኣብ ዘውጽኦ መግለጺ፣ ክልቲኤን ሃገራት ክኣህድኣን ግጭት ክገትኣን ጸዊዑ።
ሕብረት ኣፍሪቃ፣ ነዚ መግለጺ ዘውጽእ ዘሎ፣ ተዓዛቢ ሰራዊት ቀጠር ካብቲ ንኤርትራን ጅቡቲን ዘሰሓሕብ ዝነበረ ከባቢታት ራስ ዱሜራ ከምዝሰሓበ ድሕሪ ምሕሩ፣ ጅቡቲ እቲ ቦታ ብሰራዊት ኤርትራ ተታሒዙ እናበለት ኣብ እትኸሰሉ ዘላ እዋን’ዩ።
ጅቡቲ፣ ብዛዕባ’ዚ ዘርጊሓቶ ዘላ ክሲ ናብ ሕብረት ኣፍሪቃ፣ ኢጋድን ባይቶ ጸጥታን ሕቡራት ሃገራት ጥርዓን ኣቕሪባ ኣላ።
ኤርትራ ብወገና፣ እቲ ሓቂ ምስተነጸረ ሓበሬታ ክትህብ ምዃና ካብ ምግላጽ ሓሊፋ ካልእ ዝሃበቶ ወግዓዊ መግለጺ የለን።
ባይቶ ጸጥታ ሕቡራት ሃገራት፣ ብዛዕባ እዚ ናይ ጅቡቲ ጥርዓን ብዝምልከት ንሰኑይ 19 ሰነ ኣኼባ ከካይድ ምዃኑ ክግለጽ እንከሎ፣ ኢጋድ ግና እኹል መጽናዕቲ ከየቕረበ ንኤርትራ’ዩ ኮኒኑ።
ኣብ ኣዲስ ኣበባ ዝመደበሩ ዋና ጸሓፊ ኮሚሽን ሕብረት ኣፍሪቃ ሙሳ ፋኪ መሓመድ ብወገኑ ምስ ቀዋሚ ወኪል ጅቡቲ ኣብ ሕብረት ኣፍሪቃ ብምርኻብ፣ ናብቲ ዘሰሓሕብ ዘሎ ከባቢታት ዶብ ኤርትራን ጅቡቲን ተዓዛቢ ክልእኽ ምዃኑ ገሊጹ።
ቀጠር፣ ኣብ ዶብ ኤርትራን ጅቡቲን ተዋፊሩ ዝነበረ ኣስታት 450 ብዝሒ ዝነበሮ ተዓዛቢ ሰራዊት ድሕሪ ምስሓባ፣ ኣብቲ ዶብ ሓድሽ ወትሃደራዊ ምንቅስቓስ ይርአ ከምዘሎ ወትሃደራውያን ምንጭታት ክሕብሩ ጸኒሖም’ዮም።
ኣብ መንጎ ኤርትራን ጅቡቲን ደጊሙ ግጭት ከይጎሃሃር ዘስግኣ ግብጺ፣ ነቲ ዝሰሓበ ተዓዛቢ ሰራዊት ቀጠር ብምትካእ ሰራዊታ ክትልእኽ ከምእትኽል ንክልቲኤን ሃገራት ከምዝሓበረትን ዲፕሎማስያውን ምንጭታት ይጠቕሱ።
=====================


text:
In The Spotlight
ሰላም ኣምላኽ ምሳኽን ይኹን ኩላትክን ደቂ ኣንስትዮ ኣሕዋተይ፡ሎሚ ንዓኽን ዝጠቅም ማዕዳን ምኽርን ሒዘልክን ቀሪበ ኣለኹ እሞ ብገርህነትን ብክፉት ልብን ክትቅበላኒ ብፍቕሪ ክርስቶስ እሓተክን።ኣብዚ ሒዝናዮ ዘለና ዘመን ካብቲ ኣዛራቢ
“ብኣምላኽ ተደሪኽና ብገርህነት ኣብ ቅድሚ ኣምላኽ ብክርስቶስ ኴንና ንዛረብ ኣሎና እምበር፡ ከምቶም ብዙሓት ንቓል ኣምላኽ ዚሓዋውሱ ኣይኰንናን።“(2ቆረ2,17)
=====
• እዚ ቃል እዚ ጳዉሎስ ኣብ ካልኣይ መልእኽቱ ንሰብ ቆረንቶስ ኣብ ዝጻሓፎ እዩ ዘሎ።
“ሒደት ማይ ብሑቕ ንብዘሎ እቲ ብሑቕ የብኵዖ እዩ።“(ገላ5,9) • እዛ ቃል ንምብራህ ናይ ግድን ምሉእ መልእኽቲ ሰብ ገላትያ ምንባብን ምርዳእን የድልየና እዩ።ምኽንያቱ እቲ መልእኽቲ ኣብ ኩነታት እቶም ተቐበልቲ ናይቲ መልእኽቲ ዝተመስረተ ስለ ዝኾነ።ብሕጽር ዝበለ
ኣብ ሂወት ክርስትና መከራ ዘይተርፍ እዩ። (ብሓው ዛክ ፑነን ዝተጽሓፈby zac poonen) ኣብ መጽሓፍ ዳንኤል ቃል ኣምላክ ከምዚ ይብለና፥"እቶም ጠቢባን
-
-
-
ናይ ጐይታና ናይ መድሓኒና የሱስ ክርስቶስ ሰላም ምስ ኩላህኩም ይኹን።
ብምቅጻል ከምዚ ኪንብል ንፈቱ፡ በታ ናይ ጥንትን ዘይትልወጥን ቅንዕቲ ሰማያዊት መገዲ ኪትመላለሱ እንተ ደሊኹም፣ ነቲ ምስ ኩሎም ቅዱስን ኬረስትየኩም ዝከኣሎ ጥዑይ ምህሮ ጸጋ ብግቡ ኪትመሃርዎ እንተዳኣ ደሊኹም፣ ነታ ካብዚ ኣብዛ ሕጂ ዘላ ምድሪ
-
ናይ ጐይታና ናይ መድሓኒና የሱስ ክርስቶስ ሰላም ምስ ኩላህኩም ይኹን።
ብምቅጻል ከምዚ ኪንብል ንፈቱ፡
በታ ናይ ጥንትን ዘይትልወጥን ቅንዕቲ ሰማያዊት መገዲ ኪትመላለሱ እንተ ደሊኹም፣ ነቲ ምስ ኩሎም ቅዱስን ኬረስትየኩም ዝከኣሎ ጥዑይ ምህሮ ጸጋ ብግቡ ኪትመሃርዎ እንተዳኣ ደሊኹም፣ ነታ ካብዚ ኣብዛ ሕጂ ዘላ
ኣብ ማቴ 6=13 ጎይታና የሱስ ከምዚ ኢልና ክንጽሊ ምሂሩና " ካብ ክፉእ ኣድሕነናን እምበር ናብ ፈተና ኣይትእትዎና" ሓቀኛ ቅድስና ውጺኢት ናይ ቃልሲ እዩ ፥ናብ ኣብ ኩርሲ ኢዱ ኣጣሚሩ ኮፍ ዝብልን፣ ኣብ ዓራት ኮይኑ ብናይ ሓሳባት ዕንባባ ናብ ሰማያት ዝኸይድ ክርስትያን ኣይመጽእን እዩ ቁዱሳት እንኸውን ምስ
ኣብ ያዕቆብ 1=12-15 ሃዋርያ ያዕቆብ ብዛዕባ ሓጥያትን ፈተናን ይዛረብ ፥ከምዚ ይብል ንሓጥያት ምስዓር እንተ ቐጺልካ ሓደ ምዓልቲ ካብ ኣምላኽ
ሰላም ኣምላኽ ምሳኽን ይኹን ኩላትክን ደቂ ኣንስትዮ ኣሕዋተይ፡ሎሚ ንዓኽን ዝጠቅም ማዕዳን ምኽርን ሒዘልክን ቀሪበ ኣለኹ እሞ ብገርህነትን ብክፉት ልብን ክትቅበላኒ ብፍቕሪ ክርስቶስ እሓተክን።ኣብዚ ሒዝናዮ ዘለና ዘመን ካብቲ ኣዛራቢ
“ብኣምላኽ ተደሪኽና ብገርህነት ኣብ ቅድሚ ኣምላኽ ብክርስቶስ ኴንና ንዛረብ ኣሎና እምበር፡ ከምቶም ብዙሓት ንቓል ኣምላኽ ዚሓዋውሱ ኣይኰንናን።“(2ቆረ2,17)
=====
• እዚ ቃል እዚ ጳዉሎስ ኣብ ካልኣይ መልእኽቱ ንሰብ ቆረንቶስ ኣብ ዝጻሓፎ እዩ ዘሎ።
“ሒደት ማይ ብሑቕ ንብዘሎ እቲ ብሑቕ የብኵዖ እዩ።“(ገላ5,9) • እዛ ቃል ንምብራህ ናይ ግድን ምሉእ መልእኽቲ ሰብ ገላትያ ምንባብን ምርዳእን የድልየና እዩ።ምኽንያቱ እቲ መልእኽቲ ኣብ ኩነታት እቶም ተቐበልቲ ናይቲ መልእኽቲ ዝተመስረተ ስለ ዝኾነ።ብሕጽር ዝበለ
ኣብ ሂወት ክርስትና መከራ ዘይተርፍ እዩ። (ብሓው ዛክ ፑነን ዝተጽሓፈby zac poonen) ኣብ መጽሓፍ ዳንኤል ቃል ኣምላክ ከምዚ ይብለና፥"እቶም ጠቢባን
ረድዩ፡ ተለቪዥዮን፡ ጋዜጣ፡ መጽሔታት......ወዘተ ውሑስ ግብረ-ስጋ ተጠቐሙ ክብላ ኣብ ጸጽባሕ ኣዋጅ ነጋሪት ይድስቓ ኣለዋ። እቲ ውሕስ መንገዲ፡ ዝብሃል ዘሎ ኣብ ግዜ ግብረ-ስጋ ኮንዶም ምጥቃም እዩ። ስለዚ ኸኣ እየን፡ ኩለን እተን ማዕከናት ዜና፡ እዝግዮ መሓረና ኮንዶም ካብ ሰሪ መዓት ለበዳ HIV
ሻዱሻይ ክፋል (ሓፈሻዊ ምኽሪ ኣብ ልዕሊ ንጽህና) ወዲ ፍቕሪ ዝሕዞ ብዓይኒ እዩ ክበሃል እንከሎ፣ ኣዋልድ ዓይነን ጽብቕ ኣክዳድናን መልክዕን ክርኣይ የብሉን ማለት ከም ዘይኰነ ክንርዳኣእ ይግባእ። ስለዚ ሰብኡት ካብ ናይ እግሪ ካልሲ ጀሚሮም ክዳኖምን ኣካላቶምን ብንጽህና ክሕልውዎ ይግባእ። ጸግሮም
ኩራ (ካብ ዝሓለፈ ዝቐጸለ) ዕላልን ጸወታን ምኽርን ንምህናጽ መጻምድትኻ ኣብ መንጐ ሰብኣይን ሰበይትን ዝግበር ናይ ዝርርብ ወይ ኰምኒኬሽን ኣምር ብዝተፈላለየ መንገዲ ክግለጽ ይኽእል እዩ። ሰብ ሓዳር ብዘረባ፣ ብጸወታ፣ ብምክሪ ጌሮም ሓሳብ ንሓሳብ ብምልውዋጥ ስሚዒታቶም ክገላለጹ ይኽእሉ እዮም። ኩሉ ግና
ራብዓይ ክፋል ኩራ ኩራ ኣብ መንጐ ናይ ሓዳር መጻምድቲ ኣትዩ ንዘሎ ናይ ምዝርራብ ወይ ኰምኒኬሽን መስመር ካብ ዘበላሽዉ እቲ ቀንድን ዋና ምኽንያት እዩ። ኩራ ብሓጺሩ ክንገልጾ ከሎና እቲ ዝሓሰብናዮ ዓላማ ኣብ ግብሪ ስለ ዘይዋዓለ ኣብ ውሽጥና ዝስምዓና ናይ ሕነ ምፍዳይ ስሚዒት ኢልና ክንገልጾ ይከኣል እዩ።
ናይ ምዝርራብ ወይ ኰምኒኬሽን ጸገም ! ኣብ ሓደ ዙርያ ዝተኣከቡ ዓበይቲ ይኹኑ ንኣሽቱ ንሓድሕዶም ብሓሳብን ብቓልን ዘይምስምምዖም ሓደ ክፍታሕ ዘይክእል ሕንቅልቅሊተይ ይምሰለና እምበር ብጠበብቲ ናይ ስነ ፍልጠት ምሁራት ግና ሓደ ጸገም ከም ዘሎ ከስተብህሉሉ ጀሚሮም ኣለዉ። ናይዚ ጸገም ድማ ይብሉ
ናይ ሓደ ጊዜ ዕድል! ቃል አምላኽ ከም ዝሕብረና ናይ ሰብ ዕድመ አብዛ ምድሪ ሱሳ ወይ ሰበዓ ተበዝሐ ድማ ሰማንያ ምዃኑ እዩ ዝነግረና:: ናይ ሰብ ምድራዊ ዕድመ ዘመኑ ምስቲ አብቲ ሰመያዊ ናይ አምላኽ መንግሰቲ ዝነብሮ ዘመን ክወዳደረ እንከሎ ብፍጽም ክነጻጸር አይክእልን እዩ::ብሓጺሩ ጊዚያውን
እዚ ምህሮ እዚ ኣብ በጃነት ጎይታ የሱስ ዘሎ ሓሳባት ብዝርዝር በብኽፍሉ ዝቀርብ ኮይኑ ቀዳማይ ክፋሉ ካብ መጽሓፍ እዮብ መበገሲ ብምግባር ምስ
ናይ እምነት ቃል ትምህርቲ ብዘይምጥርጣር ዘይመጽሓፍ ቅዱሳዊ እዩ፥ ናይ ሓደ ሃይማኖት ወገን ኣይኮነን ወግዓዊ ማሕበር ውን የብሉን ። እዚ ምንቅስቓስ ኣብ ክንደኡ ግን ፍሉጣት ብዝኾኑ ፓስተራት ከም ኬነዝ ሃገን፥ቤን ሂን፥ ኬነዝ ኮፕላንድ ፥ፖልን ጃን ክሮች ፥ፍረድ ፕራይስን በዚኦም ብኣዚዩ ብዙሕ ዝተጸለወ
እቲ ቅዱስ መጽሓፍ እንታይ ይብል? ዘመናውያን መማህራንከ እንታይ ይብሉ? ንስኻ ኣንታ ሰማዒኸ ንመኖም ትሓሪ?
ኣብ መጋቢት 12, 2017, ኣብቲ ናይ ሰንበት ናይ ትምህርቲ ክፍለ ጊዜ ከም ዝገለጽኩዎ፡ እዞም ዘመናውያን መማህራን፡ብፍላይ ከኣ ''ምንቅስቃስ እምነት'' ኢና በሃልቲ፡ እቶም ኣምላኽ ኣብ ዘፍጥረት ምዕራፍ
እቶም ናይ ሓቂ ናይ ክርስቶስ ዓየይቲ ፍሉይ ምልክታት ኣለዎም።
⦁ ቀዳማይ) ነቲ ምሉእ ምኽሪ ኣምላኽ እዮም ዝምህሩ።
''ኲሉ ምኽሪ ኣምላኽ ነገርኩኹም እምበር፡ ዘትረፍኩልኩም የብለይን እሞ፡ ካብ ደም ኲልኻትኩም ንጹህ ምዃነይ ሎሚ መዓልቲ እምስክረልኩም ኣሎኹ።''/Acts 20:26-27/26 Therefore, I
ኣቀዲመ ሰላም ኣምላኽን ጸጋ መድሓኒና የሱስ ክርስቶስን ንኹላህኩም ቅዱሳን ይኹን ይብል!
ኣቅደም ኣቢለ ኣብ ትሕቲ እዛ ሕጂ ዘቅርባ ዘለኹ መልእኽቲ ፖስት ዝገበርኩዋ ናይ ''ኢትዮጵያ ውያን ወንጌላውያን ኣብያተክርስትያናት'' ንናይ ሓቂ ትምህርትን ንናይ ሓሶት ትምህርትን ንዘለዎም መርገጽ ኣብ ወርሒ መጋቢት22
‘ጸጋ ኣምላኽ ተገልጸ’ ኣሜን እንኳዕ ተገልጸ። እንተዘይኸዉንሲ ኣበይ ምሃለና? እቲ ብዘይ ሕጊ ተገሊጹ ንዘልኣለም ምድሓን ምኽንያት ዝኾነና ናይ ኣምላኽ ጽድቂ ንሱ ድማ ክርስቶስ እቲ ጸጋ ኣምላኽ ዝተባረኸ ይኹን። ሕጊ ብሙሴ ተዉሂቡ እዩ እሞ፥ ጸጋን ሓቅን ማለት እቲ ንምድሓንን ብሓዳስ ህይወት
Current Events
ቐዳማይ ክፋል! ኢቫን ቫሲሊየቪች ሞይሲየቭ (ብሕጽር ዝበለ ኣጸዋውዓ ወይ ሳጓ ድማ ቫንያ) ብ1952፣ ቮሎንቲሮቭካ ኣብ ዝተበሃለት ሓንቲ ቁሸት ናይ ግዝኣት ሞልዳቪያ (ኣብቲ እዋንቲ ኣካል ሕብረት ሶቭየት ዝነበረት) ካብ ኣመንቲ ስድራቤት ተወሊዱ። ኣብ ሕዳር 1970 ድማ ከም ኩሉ ዜጋ ሕብረት ሶቭየት፣ ናይ
ንዝኸበደ ዕዳይ ብሞትካ ኣርሒቕካዮ
ብፍቕርካ ንዓይ ምድሓንካ ገሊጽካዮ
ንድኹም እምነተይ ኣበርቲዕካ መሊስካዮ
ንዝሓመቐት ነፈሰይ ኣትንሲእካ ብተስፋ
ኣምላኽ እዩ እሙን ጓሳይ ገለ እኳ ኣይጐደለንን


text:
Landskrona
ናይ መጠረሽታ ዝተሓደሰሉ፡ 15 12 2020
ኣብዚ ከተማ’ዚ፡ ዳርጋ ኩሉ ነገር ብቐረባ ክትረኽብዎ ትኽእሉ። ሃብታም ተፍጥሮኣዊ ከባቢ፡ ነኣሽቱ ዓዲታትን ዓበይቲ ከተማታት ኩሉ ብቐረባ ኣብ ጥቓኹም ይርከብ። ስራሕ፡ ማሕበራዊ-ኣገልግሎታት ከምኡ ውን ድኳናት፡ ኣብ ጥቓኹም ኣለኩም። ኣብዚ ከተማ ንጡፋት ማሕበራት ኣለዋ። ኣብ ባህልን ስፖርትን ዝተኮረ ንጥፈታት ከኣ፡ ብብዝሒ ይርከብ። ኣብዚ ከተማ’ዚ ብሕጽር ዝበለ ንኹሉ ዘድሊ ነገራት፡ ኣሎ ክበሃል ይከኣል። ናብዚ ከተማ’ዚ ብደሓን ምጽኡ!
ሓበሬታ ብዛዕባ ምምሕዳር ከተማ
ብዝሒ-ህዝቢ46,013
ስፍሓት መሬት300 ኪሜ²
ርሕቐት ካብ ዓበይቲ ከተማታት
- Helsingborg 25 ኪሜ
- Lund 34 ኪሜ
- Malmö 44 ኪሜ
መንበሪ-ገዛ
ኣብዚ ከተማ'ዚ፡ ብርክት ዝበላ ናይ መንበሪ-ኣባይቲ ኣማራጺታት ኣለኩም። ብርክት ዝበላ ኣባይቲ ዘካርያ ትካላት ኣለዋ። መንበሪ-ገዛ ክትዕድጉ ምስ እትደልዩ ውን ኣሎ። ኣብ መርበብ-ሓበሬታ ምምሕዳር ከተማ ብምእታው፡ ነጻ ዘሎ መንበሪ-ገዛን ትካላት ክራይ-ኣባይትን ዝምልከት፡ ተወሳኺ ሓበሬታ ክትረኽቡ ትኽእሉ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ'ዚ ከተማ'ዚ፡ ብርክት ዝበሉ ተዛረብቲ ካልኦት ቋንቋታት ዝኾኑ ነባሮ ይርከቡ። ንተወሳኺ ሓበሬታ፡ ንክፍሊ ምቕባል ሓደስቲ ስደተኛታት ትወከሱ።
ማሕበራትን ምትእኻባትን
ኣብ'ዚ ከተማ'ዚ፡ ኣብ ዝተፈላለየ መዳያት ዝነጥፋ ብርክት ዝበላ ማሕበራት ይርከባ። ንኣብነት፡ ማሕበራት ስፖርታዊ-ንጥፈታት፡ ባህላዊ ማሕበራት፡ ኣብያተ-ክርስትያናት ምትእሳሳራተንን። ኣብቲ ኣብ መርበብ-ሓበሬታ ምምሕዳር ከተማ ዝርከብ መዝገብ-ማሕበራት ብምእታው ምስ ዝምባሌታትኩም ዝሳነያ ማሕበራት ክትደልዩ ትኽእሉ።
ኣብቲ ከባቢ ብቐረባ እንታይ ይርከብ
ኣብዚ ከተማ'ዚ፡ ዳርጋ ኩሉ ዘድሊ ዝበሃል ነገር ኣሎ'ዩ ክበሃል ይከኣል። ቤት-ንባብ፡ ድኳናት መዓልታዊ ኣስቤዛ፡ ካልእ ኣገልግሎታት ዝህባ ድኳናት ቡቲካትን ይርከባ። ብዜካ'ዚ፡ ማእከላት ስፖርታዊ ንጥፈታትን ብርክ ዝበለ ባህላውን ስፖርታውን ንጥፈታትን ዝአንግዳ ማሕበራትን ይርከባ። ኣብ መርበብ-ሓበሬታ ምምሕዳር ከተማ ብምእታው፡ እንታይ ዓይነት ንጥፈታት ከም ዘሎን ካልእ ዝርዝራትን ክትረኽቡ ትኽእሉ።
ኣገልጎት ክንክን ወይ ሕብሐባ ቆልዑ
ኣብዚ ከተማ'ዚ፡ ነቶም ቆልዑ ዘለዎም ኣገልግሎት መዋዓሊ-ህጻናት ኣሎ። ምምሕዳር ከተማ፡ ነቶም ካብ 1 ክሳብ 5 ዓመት ዝዕድሚኦም ህጻናት ዝዓለመ፡ ትምህርታዊ ንጥፈታት ውን ኣለዎ። ንተወሳኺ ዝርዝር ብዛዕባ'ዚ፡ መርበብ-ሓበሬታ ምምሕዳር ከተማ ብምእታው ከተንብቡ ትኽእሉ።
መባእታ ኣብያተ ትምህርትን ካልኣይ ደረጃ ኣብያተ ትምህርትን
ምምሕዳር-ከተማ፡ ካብ ኣዚለ ክሳብ 9ይ ክፍሊ ዘጠቓልል ናይ መባእታዊ ደረጃ-ትምህርቲ ኣለዎ። ንመባእታውን ናይ ካልኣይ-ደረጃን ቤት-ትምርህቲ ብዝምልከት፡ ኣብ መርበብ-ሓበሬታ ምምሕዳር ከተማ ብምእታው ከተንብቡ ትኽእሉ።
ዕድላት ትምህርቲ
ኣብ'ዚ ከተማ'ዚ፡ ዝተፈላለየ መደባት ትምህርቲ ንዓበይቲ ከምኡ ውን መደብ ትምህርቲ ቋንቋ ሽወደን ንዓበይቲ ይወሃብ እዩ። ንተወሳኺ፡ ኣብ መርበብ-ሓበሬታ ምምሕዳር ከተማ ብምእታው፡ ብዛዕባ ትምህርታዊ ዕድላት፡ ብዝርዝር ከተንብቡ ትኽእሉ።
ኣገልጎት ጥዕና
ኣብ'ዚ ከተማ'ዚ፡ ተጠቀምቲ ናይ ዝተፈላለየ ናይ ጥዕናዊ--ኣገልግሎታትን ክንክን ክትኮኑ ትኽእሉ። ኣብዚ ከተማ፡ ሓፈሻዊ ሕክምና፡ ማእከል-ጥዕና ህጻናት፡ ኣዴታት (ነፍሰ-ጾራት) ከምኡ ውን ክሊኒክ-ስኒ፡ ይርከብ። ሕክምናዊ ክንክን ምስ እትደልዩ፡ ናበይ ክትከዱ ከም ዘለኩምን ካልእ ንጥዕናዊ-ክንክን ዝምልከት ዝርዝራት፡ ኣብ መርበብ-ሓበሬታ ምምሕዳር ከተማ ትረኽብዎ።
ናይ ቋንቋ ድግፍ-ተርጓሚ ምርካብ
ምስ መንግስታዊ ወይ ውን ምምሕዳራዊ ትካላት ናይቲ ከተማ ኣብ እትገብርዎ ርኽክባት፡ ንኣብነት ኣብ ምምሕዳር ከተማ፡ ሕክምና ወዘተ..ናይ ቋንቋ ሽወደን ሕጽረት ምስ ዝህልወኩም፡ ተርጓሚ ክቍጸረልኩም ይኽእል። ተርጓሚ ኣቐዲሙ በቲ ዝምልከቶ መግስታዊ-ኣካል ከም ዝቍጸር ይግበር።
ኣገልግሎት መጎዓዝያ
ኣብ'ዚ ከተማ'ዚ ስሉጥ ኣግልጎሎት መጎዓዝያ ኣሎ። ንሰዓታት ንቕሎን ናይ መጎዓዝያ ኣማራጺታትን ብዝምልከት፡ ኣብ መርበብ-ሓበሬታ ምምሕዳር ከተማ ብምእታው ክትረኽብዎ ትኽእሉ።
ስራሕን ትካላት ናይ ምምስራት ተኽእሎታትን
ኣብ'ዚ ከተማ ይኹን ኣብቲ ከባቢ ኣብ ዝርከባ ከተማታት፡ ብርክት ዝበሉ ዓበይትን ነኣሽቱን ወሃብቲ-ስራሕ ይርከቡ። ኣብዚ ከባቢ ዘለዉ ክፍቲ ናይ ስራሕ-ቦታታት ንምርኣይ ኣብ ማእተዊ ናይ'ዚ ሓበሬታ ''ክፍቲ ናይ ስራሕ ቦታታት'' ኣብ ትሕቲ ዝብል ኣርእስቲ ትረኽብዎ። እቶም ናይ ባዕልኹም ትካል ክትጅምሩ እትሓስቡ ሰባት፡ ኣብ መርበብ-ሓበሬታ ምምሕዳር ከተማ ነዓኹም ዝኸውን ኣገዳሲ ሓበሬታ ትረኽቡ።


text:
ፕረዚደንት ኢሳይያስ ኣኼባ ማእከላይ ባይቶ ከካይድ ክታሞም ዝተነብሮ መወዋዕታ ኣቕሪቦም ካብ ዝነበሩ ብ ጉጅለ 15 ዝፍለጡ ላዕለዎት ሓለፍቲ መንግስቲ ኤርትራ ነበር ሓደ ዝነበረ፡ ኣብዚ እዋን’ዚ ኣብ ሽወደን ተሰዲዱ ዝነብር ገዲም ተጋዳላይ መሓመድ ብርሃን ብላታ፡ እቶም ዲሞክራስያዊ ለውጢ ዝጠለቡ ሓርበኛታት፡ ፍትሓውን ህዝባውን ሕቶ ህዝቢ ሒዞም፡ በቲ ምልካዊ ስርዓት ኣብ ጸላም ቤትማእሰርቲ ይሓቁ ከምዘለዉ ኣገንዚቡ።
ቃል ኣቦ-መንበር ተጋ. ኣድሓኖም ገብረማርያም ኣብ 2ይ ውድባዊ ጉባኤ ኤርትራዊ ህዝባዊ ምንቅስቓስ !!
ብዝኾነ ፋና ናይ ነብሳ ጭካነ ድኣ ሓዊሳትሉ እንበር ካብ ህግደፍ ዘይተለኣኸቶ ዶ ጌይራ ኮይና።…ዝዓበናሉ ቦታታት ኩሉ ፈሪሱን ባዲሙን ኣሎ። ንሕና ከኣ ናብ ዓዲ ጓና ሰፊርና ኣሎና። ከማና ዘጋጠሞምውን ብዙሓት ኣሎዉ። ብሕጂውን ክሳብ ዘሎዉ ኣይክገድፉናን እዮም። እንተኾነ ግን በትሪ ሓቂስ ትቀጥን እንበር ኣይትስበርን ከምዝበሃል፣ ፋናን መሰልታን ናብ ዓይኒ ሕግን ፍትሕን ጠጠው ዝብሉሉን፣ በቲ ኩሉ ዝገበርዎ ግፍዒ ፍዳኦም ዝኽፈሉልን ርሑቕ ኣይክኸውንን እዩ።
ኣቶ መስፍን ሓጎስ፣ ከም ኣቦ መንበር ናይ ሰልፊ ዶምክራሲ ኤርትራ መጠን ምስ መዘናታትካ ዝኾኑ ተቓለስቲ፣ ዝሓለፈ ምፍሕፋሓት ብምርሳዕ፣ እንዳተራዳድእኩም ንክትከዱ፣ ናትካ ተራ መተካእታ ከምዘይህልዎ ፈታዊ ይኹን ጸላኢ ዝኣምነሉ ከምዝኾነ ጥርጥር የብልናን።


text:
ንኣዋርሕ ኣብ ውጥረት ዝፀንሐ ርክብ ኢትዮዽያን ኣሜሪካን ናብ ንቡር ይምለስ ከምዘሎ ቀዳማይ ምንስቲር መለስ ዜናዊ ገሊፆም።ኣብ ቅድሜና ዘሎ ጥቅምቲ መንግስታዊ ዳግም-ምትዕርራይ ኣብ ዝትግበረሉ እዋን ምደባ ኣምባሳደራት‘ታ ሃገር‘ውን ከምጠቃልል እቶም ቀዳማይ ምንስቲር ሓቢሮም።
እቲ ንዝሓለፉ 6 - 7 ኣዋርሕ ኣብ ሞንጎና ዝነበረ ዝተበላሸወ ርክብ ብዕዙዝ መልክዑ ኣብቂዑ‘ዩ ዝብል እምነት ኣሎኒ።ሰበ-ስልጣን ኣሜሪካ ብፅኑዕ ዝኣምኑሎም ናይ ርእሶም መርገፂታት ኣለዎም።ንሕና‘ውን ብወገና ካብ ኣሜሪካ ብዝተፈለየ መንገዲ፣ብፅኑዕ ንኣምነሎም ናይ ባዕልና መርገፂታት ኣለውና።ኣብ‘ቶም ዘይንሰማማዓሎም ነገራት ንከይንሰማማዕ ተረዳዲእና ኢና። ኣብ‘ቶም ሓባራዊ ረብሓታትና ድማ ሓቢርና ንክንሰርሕ ተሰማሚዕና‘ለና ኢሎም እቶም ቀዳማይ ምንስቲር።
እዚ ከምዚ‘ሉ ከሎ፣ኢትዮዽያ ኣብ ዋሽንግተን ዝውክላ ኣምባሳደር ክሳብ ሎሚ ዘይመደበትሉ ኩነታት ኣቶ መለስ ቅቡል‘ዩ ኢሎምዎ።እቲ ናይ ዋሽንግተን መዝነት-ኣምባሳደር ድሕሪ‘ቶም ተመዲቦም ዝነበሩ ኣምባሳደር ዓሚ ንኢትዮዽያ ምምላሶም ክፉት ኮይኑ‘ዩ ዘሎ።ኣቶ መለስ ዜናዊ ግና፣ሓድሽ ኣምባሳደር ዝምደብ ምምሕዳሮም ዳግም ኣብ ዝወዳደበሉ ጊዜ ከምዝኸውን‘ዮም ዝዛረቡ።
ኣብ ሞንጎ ኢትዮዽያን ስዊድንን ትርጉም ዘለዎ ምዕባለኣዊ ርክብ ኣይፀንሓናን።ኣብ ሞንጎና ትርጉም ዘለዎ ንግዳዊ ርክብ የለን።ካብ ስዊድን ዝመፅእ ዝጠቅም ኢንቨስትመንት የለን።ብካልእ ወገን ኣብ ብራዚል ኢምባሲ የብልናን።ብራዚል ግና ትዓቢ ዘላ ሃገር‘ያ።ስለዚ ኣብ መላእ ዓለም ዲፕሎማስያዊ ህላዌና ኣብ ንግምግመሉ እዋን፣እቲ ቀዳማይ ክዕፆ ኣለዎ ንብሎ ቤት-ፅሕፈት ኣብ ስዊድን ዘሎ ኢምባሲ‘ዩ።ኣብ‘ታ ሃገር ዘሎ ኢምባሲ ዓቂብካ ምፅናሕ ረብሓ የብሉን ባሃላይ'ዮም ኣቶ መለስ ዜናዊ።
ቀዳማይ ምንስቲር መለስ ዜናዊ ኣብ‘ቲ ናይ ትማሊ መግለፂኦም ዝተዛረብሉ ካልእ ነጥቢ፣እቲ ምምሕዳሮም ሓንፂፅዎ ዘሎ ቁጠባዊ መደብ 5 ዓመት ዓመት፣ኢትዮዽያ ካብ ረድኤት እኽሊ ከናግፋ‘ዩ ዝብል‘ዩ።እቲ ዝሓለፈ ሳምንት ዕላዊ ዝኾነ ውጥን፣ቁጠባ ኢትዮዽያ ዓመታዊ ካብ 11 ክሳብ 14 ሚእታዊ ከምዝዓቢ ይሕብር።
ንኣዋርሕ ሓርፊፉ ዝነበረ ዲፕሎማስያዊ ርክብ ኢትዮጵያን ኣሜሪካን ናብ ንቡር ይምለስ'ሎ ይብሉ ቀዳማይ ምንስተር መለስ
ኣብ ስቶክሆልም ስዊድን ዘሎ ኤምባሲ ኢትዮጵያ ግና ክዕፆ ተወሲኑ
ንኣዋርሕ ኣብ ውጥረት ዝፀንሐ ርክብ ኢትዮዽያን ኣሜሪካን ናብ ንቡር ይምለስ ከምዘሎ ቀዳማይ ምንስቲር መለስ ዜናዊ ገሊፆም።ኣብ ቅድሜና ዘሎ ጥቅምቲ መንግስታዊ ዳግም-ምትዕርራይ ኣብ ዝትግበረሉ እዋን ምደባ ኣምባሳደራት‘ታ ሃገር‘ውን ከምጠቃልል እቶም ቀዳማይ ምንስቲር ሓቢሮም።


text:
ኣብ ክልል ኣምሓራ ዞባ ደቡብ ወሎ ክፍጠር ዝኽእል ናይ ጸጥታ ስግኣት ንምክልኻልን ቅድመ ምድላዋት ይካየድ ከምዘሎ ናይቲ ዞባ ሓላፊ ምምሕዳርን ጉዳያት ፀጥታን ኣፍሊጦም።
ሓላፊ ምምሕዳርን ጉዳያት ፀጥታን እቲ ዞባ ኣቶ ቆያቸው ኣያሌው ኣብ ቀረባ ኣብ ምምሕዳር ብሄረሰብ ኦሮሞን ዞባ ሰሜን ሸዋ ዘጋጠመ ግጭት ህይወት ሰባት ዘጥፍአ ኮይኑ ናብ ዞባ ደቡብ ወሎ ከይጋፋሕ ዝተዋደደ ስራሓት ቅድመ ምክልኻል ከምዘሎ ገሊፆም።
“እቲ ዞባ ዝተፈላለዩ ብሄርን ብሄረሰባትን ዝነብሩሉ ስለዝኾነ ነዚ ኣብ ግምት ዘእተው ሓፈሻዊ ምድላው ጌርና ኣለና።ሕብረተሰብ ናይ ከባቢኡ ሰላም ኣብ ምሕላው ተሓባቢሩ እንታይ ክሰርሕ ከምዘለዎ ብፍላይ ድማ እቲ መንእሰይ ዓብይ ሓይሊ ስለዝኾነ ናይ ከባቢኡ ሰላም ባዕሉ ክሕልው ከምዘለዎ ጠንቂ ሰላም ዝኾኑ ፀገማት ባዕሉ ክእርሞምን ኣለዎ።”
ንሶም ብተወሳኺ ምርድዳእ ንምፍጣር ዝተፈላለዩ ናይ ዘተ መድረኻት ከምዝተዳለው ገሊፆም።ኣብቲ ዞባ ናይ ስግኣትን ግጭትን ምንጭታት ክኾኑ ይኽእሉ እዮም ዝተበሃሉ ሽዱሽተ ወረዳታት ከምዝተፈልዩ’ውን ሓቢሮም።ካብ መድረኻት ምርድዳእ ብተወሳኺ ይውሰዱ ኣለዎ ዝበሉዎም ስጉምታት ድማ ከምዚ ክብሉ ኣረዲኦም።
“ብኻልእ ወገን ኣብቲ ከባቢ ካብ ካልእ ዝመፁ ዘይፈልጡ ፣ካልእ ኣጀንዳ ሒዞም ዝጉዓዙ ዝንቀሳቐሱ ኣካላት ብቐረባ እናተኸታተለ ኣብቲ ከባቢ ዝርከብ ሓይሊ ስርሑ ክሰርሕ ብግልፂ ተዘራሪብና ኣለና።ዕጡቓት ሓይልታት ዝንቀሳቐሱሎም ከባቢታት ኣለው።እዚኦም ናብ ከባቢና መፂኦም ሓደጋ ከየውርዱ ኣብቲ ከባቢ ሓይሊ ኣብ ምውፋር ንርከብ።”
ኣቶ ቆያቸው ኣያሌው ወረዳታት ስርሓት ፀጥታ ዝሰርሕ፣ንመናእሰይ ዘተሓባብርን ፀገም ኣብ ዘጋጥሞም ድማ ብቕልጡፍ ዝዋፍር ናይ ባዕለን ኮማንድ ፖስት ከምዝህልወንን ወሲኾም ገሊፆም።ሃይማኖት፣ብሄርን ፖለቲካዊ ኣፈላላያትን መሰረት ዝገበረ ኣብ መንጎ ህዝቢ ምትእምማን ክነግስን ደም ክፈስስን ዝገብሩ ኣካላት ኣለው እውን ኢሎም።
“ሙስሊምን ክርስቲያንን ብብዙሕ መልክዑ ተኸኣኢሉ ዝነብርሉ ዞባ እዩ።ሓይልታት ጥፍኣት እዚ ተኸኣኢሉ ዝነብር ሕብረተሰብ ንምፍልላይ ሰፊሕ ምንቅስቓስ ይገብሩ ኣለው።ነቲ ከባቢ ንምሕማስ ዝንቀሳቐሱ ኣካላት ልዕልነት ሕጊ ንምኽባር ዝጀመርናዮም ስረሓት ኣለው።ኣብ ገሊኡ እውን ሕጋዊ ምርመራ ጀሚርና ኣለና።”
ኣብ ዞባ ደቡብ ወሎ ከተማ ኮምበልቻ ሓላፊ ቤት ጽሕፈት ፖሊስ ኮማንደር ያለለት ዘገየ ድማ ፀረ ሰላም ዝበሉዎም ሓይልታት ትካላት ሃይማኖት ዒላማ ገይሮም ናይ ምንቅስቓስ ምልክት ስለዘርኣዩ ኣብቶም ትካላት ጥቡቕ ሓለዋ ይግበር ከምዘሎ ገሊፆም።
ኣብ ዞባ ሰሜን ሸዋ ከባቢ ኣጣየን ማጀቴን ኣብ ዝሓለፈ ግዜ ብዝተፈጥረ ግጭት ህይወት ሰብ ምጥፍኡ፣ኣካል ምጉዳሉን ንብረት ምዕናውን ይዝከር።


text:
ሎሚ 5 ለካቲት ኣብ መወሸቢ ማእከላት ዞባታት ማእከልን ሰሜናዊ ቀይሕ ባሕሪን ብዝተገብረ ናይ ላቦራቶሪ መርመራታት፡ 17 ዜጋታት ብኮሮና ቫይረስ ምልካፎም ተረጋጊጹ።
ካብ’ዚኦም፡ 11 ኣብ መወሸቢ ማእከላት ዞባ ማእከል፣ 6 ከኣ ኣብ መወሸቢ ማእከላት ሰሜናዊ ቀይሕ ባሕሪ ማለት 5 ኣብ ባጽዕ፡ ሓደ ድማ ኣብ ጊንዳዕ ብዝተገብረ መርመራታት’ዮም መልከፍቶም ተረጋጊጹ።
እዚ ከም’ዚ’ሉ እንከሎ፡ 35 ኣብ ዞባ ማእከል፡ ሓንቲ ድማ ኣብ ዞባ ዓንሰባ ብጠቕላላ 36 ኣብ ሆስፒታላት ተዓቚቦም ዘድሊ ክንክን ክግበረሎም ዝጸንሑ ዜጋታት፡ ሓውዮም ነናብ ቤቶም ተፋንዮም።
በዚ መሰረት፡ ጠቕላላ ቊጽሪ ብኮሮና ቫይረስ ዝተለኽፉ ዜጋታት፡ ክሳብ ሎሚ 2326 በጺሑ’ሎ። 1719 ካብ’ዚኦም ሓውዮም ዝተፋነዉ፡ 7 ብሞት ዝተፈልዩ፡ 600 ድማ ገና ኣብ ሆስፒታላት ተዓቚቦም ዝርከቡ’ዮም።
ሚኒስትሪ ጥዕና
05 ለካቲት 2021


text:
ኣብ ሰሜን ኢትዮጵያ ዝተወለዐ ውግእ ካብ ቁጽጽር ወጻኢ ይኸውን ከምዘሎን ኣብ ልዕሊ'ቶም ብዘይ ረድኤትን መጽለሊን ዝተረፉ ሰላማዊያን ሰባት ድማ ከቢድ ሳዕቤን የውርድ ከምዘሎ ኮምሽነር ኮምሽን ሰብኣዊ መሰላት ሕቡራት ሃገራት ሚሸል ባችለት ገሊጸን።
ሚሸል ባችለት‘ከምቲ መንግስቲ ኢትዮጵያ ዝሃቦ መግለጺ ዘይኮነ፣ ኣብ መንጎ ሰራዊት ፌደራል መንግስቲን ህወሓትን ከምኡውን ኣብ ጎኖም ዝተሰለፉ ምልሻታትን ውግእ ቀጺሉ ኣሎ’ ይብላ።
ንሰን ወሲኸን፣ ትካላት ሰብኣዊ መሰላትን ትካላት ረድኤትን ናብ’ቲ ውግእ ዝካየደሉ ትግራይ ክኣትው ከምዘይካኣሉ ጠቂሰን። እዚ ማለት፣ ኣብ ውሽጢ እቲ ሕንፍሽፍሽ ዝመልኦ ሃዋሁ ንዝተቀርቀሩ ሰላማዊያን ሰባት ይወርዶም ዘሎ ኣሻቀልቲ መግሃስቲን መጥቓዕቲታትን ንምርግጋጽ ኣይተካኣለን ይብላ። እንተኾነ፣ ቤት ጽሕፈተን ዛጊት ዝረኸቦ ሓበሬታ ተኣማኒ ኮይኑ ከምዝረኸበኦ ገሊጸን።
ኣብ ክልል ትግራይ ‘ከቢድ ግህሰት ሰብኣዊ መሰላት፣ ብኣልማማ ንሰላማዊያን ሰባት ምጥቃዕ፣ ንብረት ዘረፋ፣ ስርቂ፣ መጭወይቲን ንደቂ ኣንስትዮን ቆልዑን ምድፋርን ዝሕብሩ፣ ንመናእሰይ ተጋሩ ኣገዲዶም እናመልመሉ ኣንጻር ናይ ገዛእ ባዕሎም ህዝቢ ንክዋግኡ ይግደዱ ከምዘለው እውን ዝሕብሩ ሪፖርታት ረኺብና ኣለና’ ኢለን።
ሚሸል ባችለት፣ ኣብ ካልኦት ከባቢታት ኢትዮጵያ፣ ኣብ ውሽጢ ማሕበረሰባት ግጭት ይላዓል ስለዘሎ ኣሻቃሊ ኩነታት ብምባል ይገልጻ። ንሰን ‘ኣብ ክልል ኣምሓራ፣ ቤንሻንጉል ጉሙዝ፣ ሶማሌ፣ ዓፋርን ኦሮምያን ዝተወልዑ ውግኣት፣ ሓደጋን ሞትን የስዕቡ ከምዘለው’ውን ጠቂሰን ይብል ሊዛ ሽላይን ካብ ጄኔቫ ዝላኣኸቶ ሪፖርት።
ምሉእ ትሕዝቶ ኣብዚ ምስማዕ ይክኣል።


text:
* ኣፍሪቃ ትላዓል ዘላ ኣህጉር፣ኣህጉረ ኢንቨስትመንትን ንግድን ኮይና‘ላ።
ከም ሃገረይ ኢትዮዽያ ሓዊሱ፣ኣብ ምዕዋት ምለንየማዊ ሸቶታት ርኡይ ኣዎንታታት ተመዝጊቡ‘ሎ።እንተኾነ ኣብ ምንካይ ሞት ኣደታት ጉድለት ኣለና።ስለዚ ኣጀንዳታት ስግር ምለንየማዊ ሸቶ ኣልዒልና ክንዝቲ ግድን‘ዩ ኢሎም።
* ብወገና ክሳብ ንዓመታ ብደረጃ ዓለም ንክትግበር ንዝተወጠነ ውዕል ክንክን ከባቢን ዓለማዊ ዋዒ ትሕቲ ክልተ ዲግሪ ሴንቲግሬድ ንክሕፀርን ንሰርሕ‘ለና ዝበሉ እቶም ቀ/ሚ፣ዋና ፀሓፊ ሕ/ሃ ባንኪ ሙን ኣብ‘ዚ ሰሙን‘ዚ ኣኼባ ኩነታት ኣየር ስለዝፀውዑ ኣመስጊኖም፣እንተኾነ ኣብ ሸቶ ንምብፃሕ ንጅሙር መደባት ንክቅፅሉ ክደፍኡሉ‘ዮም ዝብል እምነት ኣለኒ በሉ።
* ኣብ ዞባና ንዘበናት ዝሰራሕናሉ መደባት፣ብዘየቋርፅ ግጭታትን ህውከትን ይሽርሸር‘ሎ።ቅልውላው ደቡብ ሱዳን ሓደ ኣብነት‘ዩ።ኣባል ሃገራት ኢጋድ ደገፍ ሕብረት ኣፍሪቃ፣ሕቡራት ሃገራትን ማሕበረ-ሰብ ዓለምን ተወሲኹሉ፣ ነቲ ቅልውላው ብሰላማዊ ኣገባብ ንምድቃስ ዝካኣለና ንሰርሕ‘ለና።እንተኾነ ይትረፍ‘ዶ ዛዛሚ ውዕል ክእሰር፣ምዕይ ክብል ኣይካኣለን።ተፃባእቲ ሓይልታት ተገዳስነት እንተዘይሃልዩዎም፣መስርሕ ሰላም ክስጉም ኣይኽእልን።ኢጋድ እንተኾነ መዕለቢ ክሳብ ዝርከብ ዝካኣሎ ክገብር‘ዩ።
* ንዳግመ ህንፀትን ሶማልያ ክሳብ ድሕሪ ክልተ ዓመት እዋን ስግግር ትትግብርን ክንሕግዝን ክንረባረብን ኣለና።ግጭት ዕጫ ኣፍሪቃ ጥራሕ ኣይኮነን።ጋህዲ እናኾነ ይመፅእ ዘሎ ሻቅሎት፣ዓለም-ለኸ ስግኣት ፀጥታ ክሳዕ ክንደይ ሓባራዊ ስግኣት ኮይኑ ከምዘሎ‘ዩ።ድሕሪ ምዝዛም ዝሑል ኲናት፣ስግኣት ፀጥታ ከም‘ዚ ናይ‘ዚ መዋእል‘ዚ ኮይኑ ኣይፈልጥን። ስግኣት ፈጠራ ራዕዲ ንሰፊሕ ከባቢታ ከቢድ ስግኣት ኮይኑ‘ሎ።
ሙሉእ ሪፖርት ኣብ መርበብ ሓበሬታና ኣቲኹም ኣዳምጹ


text:
Radio Erena: 03 May 2020
ኣህጉራዊ ማዕከን ገንዘብ (I.M.F.) ንኢትዮጵያ መኸተ ለበዳ ኮሮና ቫይረስ ዝውዕል፣ ናይ 411 ሚልዮን ዶላር ሓገዝ ሰሊዑ።
I.M.F. ብ30 ሚያዝያ ኣብ ዘውጸኦ መግለጺ፣ እቲ ንህጹጽ እዋን ረዲኤት ኢሉ ዝሰመዮ ናይ 411 ሚልዮን ዶላር ሓገዝ፣ ኢትዮጵያ ብለበዳ ኮሮና ቫይረስ ብከቢድ እንተተጠቒዓ፣ ክስዕብ ንዝኽእል ናይ ጥዕናን ሕክምናዊ ኣገልግሎትን ቅልውላው ብኣግኡ ንምውጋድ ዝሕግዝ ምዃኑ ሓቢሩ።
እቲ ትካል ብተወሳኺ ኣብ እዋን መኸተ ለበዳ ኮሮና ቫይረስ፣ ዕዳ ንዘለወን ሃገራት ኣፍሪቃ ክቃለለን ካብ ዝተሓርያ ሃገራት ኢትዮጵያ’ውን ተረባሒት ናይዚ ዕድል’ዚ ክትከውን’ያ ኢሉ።
ኣህጉራዊ ማዕከን ገንዘብ፣ መንግስቲ ኢትዮጵያ ለበዳ ኮሮና ንምምካት ዘርኣዮ ቅልጡፍን ግብራዊን ስጉምቲ ዝነኣድ’ዩ፣ ድሕሪ ምባል፣ ምንቅስቓስ ህዝቢ ኣብ ምግታእ፣ መርመራ ምክያድ፣ ትካላት ጥዕና ኣብ ምሕያል ዝኣመሰሉ ስጉምታት ኣብ ምትግባር ዝተራእየ ንጥፈታት እውን ኣመስጊኑ።
ወኪል’ቲ ትካል ኣብ ኢትዮጵያ ብወገኑ ኣብ ዝሃቦ ቃል፣ ንኩነታት ለበዳ ኮሮና ቫይረስን ብመንግስቲ ዝውሰዱ ዘለዉ ስጉምታትን ብቀረባ ይከታተሎም ከምዘሎ ሓቢሩ። ሃገራዊ ባንኪ ኢትዮጵያ እውን ፋይናንስያዊ ምርግጋእ ንምፍጣር ዝጻወቶ ዘሎ ተራ I.M.F. ይከታተሎ ከምዘሎ ገሊጹ።


text:
Radio Erena: 05 September 2016
መንግስቲ ኤርትራ፣ ካብ መንፈሳዊ መዝነቶም ብምውራድ ንልዕሊ 10 ዓመታት ኣብ ማሕዩር ሒዝዎም ዝጸንሐ መበል ሳልሳይ ፓትርያርክ ኦርቶዶክስ ተዋህዶ ቤተክርስትያን ኤርትራ ኣቡነ እንጠንዮንስ፣ ብግዴታ ናይ ይቕሬታ መዘክር ብምኽታም ናብ ቦትኦም ንኽመልሶም ዝገብሮ ዘሎ ተደጋጋሚ ፈተነ ከምዘይተዓወተ ተሓቢሩ።
ምስቲ ጉዳይ ቅርበት ዘለዎም ዝተፈላለዩ ወገናት ናብ ሬድዮ ኤረና ዝልኣኽዎ ሓበሬታ ከምዘመልክቶ፣ ድሕሪ ሞት እቶም ብሕርያ ህግደፍ መበል ራብዓይ ፓትርያርክ ዝኾኑን ካብ ኣብያተ ክርስትያን ዓለምን ምእመንን ተቐባልነት ዘይረኸቡን ኣቡነ ድዮስቆሮስ፣ ጳጳሳት ኦርቶዶክስት ተዋህዶ ቤተ ክርስትያን ኤርትራ፣ ንምትእትታው መንግስቲ ኣብታ ቤት ክርስትያን ብምንጻግ፣ ድሌት እቲ መንግስቲ ንምምላይ ጥራይ ሓድሽ ፓትርያርክ ከምዘይመርጹ ብወግዒ ሓቢሮም።
ጳጳሳት ናይ ኩለን ገዳማት ኤርትራ ንምትእትታው መንግስቲ ኤርትራ ብምቅዋም፣ እቲ መንግስቲ ነታ ቤተ ክርስትያን ከመሓድሩ ዝመደቦም ሰራሕተኛታት ሃገራዊ ድሕነትን ጸጥታን ከምኡ ድማ ንተሓባበርቶም ጳጳሳትን ኣቕሽሽቲ ዝኹንን ወግዓዊ ደብዳቤ ምርዝግሖም ኣይርሳዕን።
እቲ መንግስቲ፣ ነቲ እንሓየለ ዝመጽእ ዘሎ ተቓውሞ ጳጳሳትን ምእመንን ንምዝሓሉ፣ ነቶም ካብ መንፈሳዊ መዝነቶም ብምውራድ ንልዕሊ 10 ዓመታት ሓይርዎም ዝጸንሐን ብጹእ ዎ ቅዱስ ኣቡነ እንጠንዮስ፣ ይቕሬታ ከምዝሓተቱ ጌሩ ናብ ቦትኦም ክመልሶም ፈተነታት ከካይድ’ዩ ዝጽዕር ዘሎ።
ክሳብ’ቲ ዝሓለፈ ሰሙን ዘካየዶ ፈተነታት ከኣ ኣቡነ እንጠንዮስ፣ ዝፈጸምዎ ጌጋ ከምዘየሎን ድሌት እቲ መንግስቲ ንምርዋይ ይቕሬታ ብምሕታት ናብ መንፈሳዊ ቦትኦም ከምዘይምለሱን ከምዘረጋገጹ እቶም ምስቲ ጉዳይ ቅርበት ዘለዎም ወገናት ሓቢሮም።
ኣብ ክሊ ዕድመ 90ታት ዝርከቡ ኣቡነ እንጠንዮስ ንምትእትታው መንግስቲ ኣብ ሃይማኖታዊ ጉዳያትን ካልእ ዘይሕጋዊ ኣሰራርሓ እቲ መንግስትን ብምቅዋሞም፣ እቲ መንግስቲ ንሕግን ስርዓት ቤተክርስትያን ብምጥሓስ ካብ ቦትኦም ብምእላይ ኣብ ክንድኦም ካልእ ኣቡን ብዘይሕጋዊ ኣገባብ ከምዝሸመ ይዝከር።
=================================


text:
ህ.ግ.ደ.ፍ በቲ ኣረሚናዊ ግብሮም ማእለያ ዘይብሉ ዓቐን ሳዓብቶም ከሲሮም
ናይ ዓይኒ ምስክር ብ’ኣካል ዝካታተሎ ዘለኹ ዲቕ ዝበሉ ደገፍቲ ህግደፍ ዝነበሩ ሎሚ ከም ረድዮ ሞጃ ሾርት ወይቭ ተቐይሮም ኣዳዕዲዖም ንተግባራት ህ.ግ.ደ.ፍ ክቃወሙን ክራገሙን ይውዕሉ ኣለዉ። ምስ ህ.ግ.ደ.ፍ ጨሪሶም ደገፎምን ርክቦምን ክባተኹሉ ዝኻኣሉ ምኽንያት ክ’ኣ ኣረሚናዊ ፈጽሚ ግፍዒ ህ.ግ.ደ.ፍ ኣብ ገዝ’ኦምን ኣብ የሕዋቶምን ስድራ ቤቶምን ምስ ወረደ እዚ መሪር ጓሂ ኣብ ዘለዎ ክንሱ ነቲ ንደገፍ ተባሂሉ 2/100 (ክልተ ካብ ሚእቲ) ካብ ደሞዞም ዝኸፍሉዎ ዝነበሩን ኣሻሓት ቦንድ ዘሕለፍዎን መጨፍጨፊ ስድራቤትና ኮይኑ ኢሎም ድርብ ሓዘን ይስሞዕም ኣሎ።
ካብ ኣፎም ዝወጸ ብ’ኣካል ባዕለይ ብእዝነይ ዝሰማዕኩዎ ይብሉ
ኢሳያስ ንህዝቢ ኤርትራ ሓስዩን፥ኣቃሓሒሩን፥ኣባኢሱን ነገር ኣጒዱን ጥራሕዩ ክነብር ዝኽእል እናበሉ ነቲ ሓቀኛ ኣረሚናዊ ጠባዩን ልማዱን ክገልጹ ከለዉ ይብሉ ኣብ ርእሲ ተቃውሞ ደንበ ናይ ፈጥራ ሕብረ ቅብ’ኢ ክሲ ኣልዕል ኣቢሉ ሓሙሻይ መስርዕ መጃህዲን ወያነ ክብለና ኾሎ ሓቂ ይመስለና ነይሩ ንሕናውን ብጌጋ ተረድ’ኦ ንተቓወምቲ ክም ጸላእቲ ህዝቢ ኤርትራ ጌርና ንወስዶም ኔርና። እቲ ሓቀኛ ስእሊ ተቃወምቲ በቲ ኢሳያስ ዝብሎን ዝምድሮን ዘይኮነስ ሓቀኛታት ኣንጻር ጭኮና ከም ዝቃለሱ ዘለዉ ንኽንፈልጥ ዝደረኸና ኣረሚናዊ ንሕስያ ዘይብሉ ጨፍጫፊ መዝማዚ ጒሒላ ስርዓት ኢሳያስ ብተግባራቱ ጹብቕ ጌርና ፈሊጥናን ተረዲእናን ተማሂርናን ኣለና ክብሉ መረሮኦም ዝገልጹ ዝነበሩ ዝሰማዕኩዎ ንህዝበይ ክሕብር ዝደረኸኒ ስርዓት ህግደፍ ሃደሽደሽ እናበሉ እፈርሱ ከም ዘለዉ ብስራት ንዝበይ ንምሕባር ዝ’ኣክል ጥራሕየ ኢየ።
ግዝየ ማዕበል ሓፋሽ ኣንጻር ስርዓት ህግደፍ ምቅዋ ይውሕዝ ኣሎ
ማዓልትን ከልብን ከይ ጸዋዕካዮ ይመጽእ ዝባሃል ምሳሌ ለባማት ኮይኑ ረኺበዮ ከመይሲ እዚ ኹሉ ሓሰረ መከራ ከይ መጽ’ኤ ኮሎ ብዙሕ ኣመላትን ልማዳትን ናይ ተበላጺ ጣልማይ ካሕዳይ ከም ምዃኑ ኢሳያስ ብ’ኣኼባታትን ረድዮ ተቃወምትን ብመራኸቢ መፍተል ሓበሬታ ሰኪዔት ናይ ተፋላለዩ ውድባት ካብ ምቅላዕ ዋላ ሓልቲ ማዓልቲ እውን እንተኾነ ተበኺሩ ኣይፈልጥን ነይሩ። እቲ ዘሕዝን ግን እዚ ኹሉ ኣሻሓት መናእሰይ ኣብ ሸዊት ዕድሚኦም ግደ ተበላጺ ውዲት ኢሳያስ ከይ ኮኑ ከለው ኣብ ክንዲ ንስርዓት ኢሳያስ ዝቃወሙ ሎሚ ኣ’ኣብ ገዝ’ኣ መስ መጽ’ኣ ንስርዓት ኢሳያስ ካብቶም ዝሓለፉ ባዕዳውያን ገዛኣቲ ዲክታይተራት ሎሚ ኤርትራ ብዓሰርተ ዕጽፊታት ብዘስካሕክሕ ኣረሚናዊ ኢሰብ’ኣዊ ኣብ ርእሲ ህዝብና ኣብ ነውሰከፍ ስድራ ቤት ጨፍጨፋን ግፍዕን ምዓልታዊ ልሙድ ምስ ኮነ ሎሚ ህዝብና ምስቲ ስርዓት ኣስመራ ዝባተኸሉ ግዜ ብርግጽ መዚኡ።
ህግደፍ ንጽንኩር መድረኹ ተንኮል ሸብሊሉን ላዕጢጡን ንግዚኡ ኣንተሰገሮ ካብታ
እትጽበዮም ዘላ ኤርትራዊ ሃገራዊ ፍርዲ ግን ኣምለጡ ማለት ግን ዘበትዩ። ሎሚ ህግደፍ ክልተ ካብ ሚኣቲ ዝከፍል ህዝቢ ከም ቀደሙ ስለ ዘየለ ናይ ቁጠባ ጸገም ስለ ዘጓነፎ ኣብ ሕማቕ ኩነታት ስለዘሎ ነታ ናይ መጨረሽታ ዕርበቶም ናይ ሃለዋት ተለኽ ትንፋስ ስለ ዘለው ኣተኩሮኦም ኣብዚ ግዜዚ ብሙዚቀኛታትም ደረፍትን ጥራሕዮም ከም ሓይሊ ናይ ማእቶት መድሕን ተልኽ ትንፋስ ህግደፍ እዞም ደረፍቲ እዚኣቶም ያታ ናይ ኣቦታቶም ናይ ብዓል ኣቦታት ኣቶ ኣብራም ሰጊድ ዘይ ወረሱ ከምዛ ብምንቕቓሕ ደርፊ ኣቦና ኣቶ ኣብርሃም ሰግድ ዘይ ተጋደሉ ንወረቓቕቲ ድዩ ንመጽሓፍቲ ብዝብል ምስምስ ነታ ንመገዲ ዕርበታ ትልኽ ትብል ዘላ ትንፋስ ተጻኢ ጸላኢ ህዝብና ዝኾነ ስርዓት ህ.ግ.ደ.ፍ ንዝተረፍዎ ህዝብና ከጽንት ለለ እናበሉ ውሻል ውድቐቱ ኮይኖም ላዓት መቐርደዲ ውጹዓት ህዝብና ኩኖም ከም ዘለው ይዋሓጠሎም ኣይ ይዋሓጠሎም ንሱዩ እቲ ሓቂ ነዚ ታሪኽ ተሰከምቲ ከም ምዃኖም ንሕዝብና ካብ ምሕባር ክኣ ኣይ ንቑተብንን።
ደረፍቲስ ኣብ ጎኒ ውጹዕ ሓፋሽ ህዝብና ደው ዝበሉ ንዕርቃን ውልቀ መላኺ ዲክታይተር ስርዓት ኣስመራ ዘቃሉዑ ጀጋኑ ሓርበኛታት ንምሳሌ ኣስማት ተቒሰ ከላልየኩምየ ተመልከቱ።
1. ጅግና ሓርበኛ ኤርትራዊ ዜጋ ኢዮብ ሃይለ
2. ጅግና ሓርበኛ ኤርትራዊ ዜጋ ዳዊት ኢፍሬም
3. ጅግና ሓርበኛ ኤርትራዊ ዜጋ ኢሳያስ ኣስፍሃ
4. ጅግና ሓርበኛ ኤርትራዊ ዜጋ ኣሽመላሽ
5. ጅግና ሓርበኛ ኤርትራዊ ዚጋ ወዲ ባህታ
ምስ ብዙሕ ይቕሪታ ኣስማቶም ዘይ ፈለጥኩዎም ካሎኦት ምስ እዞም ዝጠቐስኩዎም ዝስሩዑ ሓርበኛታ ሙዚቀኛታትን ደረፍትን እውን ኣሎው እዞም ሃርበኛታት ደረፍቲ እዚ’ኦም ኣብ ዝተፋላለዩ ውድባት ይህሉው ድ’ኣምበር ኣንጻር ኦኣመጽን ጸቕጥን ወጽዓን
ጽረ ጭኮና ስርዓት እግደፍ ብቓልዕ ብደርፍታቶም ንህዝቦም ዘማሓላልፍዎ መልእኽቲ ዓቢ ታራ ይጻወቱ ከም ዘለዉ ንስለቲ ምስጉን ታረኦምን ጊደኦምን ክኣ ወትሩ ነቲ ኣብ ጽንኩር ኩነታት ንነብሶም የሕሲሞም ኣብ ጎኒ ህዝቦም ደው ዝበሉሉ ታሪኾም ካብ ምዝካር እውን ኣይንቑጠብን።
ብዛዕባ እቶም ማእቶት ምህርቲ ህግደፍ ዝኾኑ ሙዚቀኛታት ንዝምልከት
እቶም ንብዓት ህዝብና ዘይዓጅቦም ንዝሓለፉ ኣማኢት ኣሻሓት ጀጋኑ ስው’ኣትና ንዝተበጀውሉ ዕላማ ተኻሒዶም እና’ራኣዩን እና’ሰምዑን ንግዝያዊ ረብሖኦም ክብሉ ንመንእሰይ ኤርትራ ብደርፎም ገይሮም ከማኣቶም መካዕበቲ ማእቶት ህግደፍ ንኾኮኑን ተኻላኸልቲ ውልቀ መላኺ ዲክትድይተር ኢሳያስ ንኽኾኑ ኣብ ምክልኻል ዝጠፍ’ኡ ዕሸላት መናእሰይ ብደርፎምን ብምዚቆኦምን ተኻፈልቲ ናይ ጥፋት ከም ዝነበሩ ንሕማቕ ታሪኾም ካብ ምግላጽ ንህዝብና ኣይንቑጠብን ኣብዚ ንእግረመገድይ ክብሎም ዝደሊ ዝኾነ ስርዓት ሓላፍን ተቀያርን ተገምጣልን ከም ምኻኑ ከተንብሃሎም ከለኹ ማዕረ ማዕሪኡ ድማ ታሪኽን ህዝብን ነባሪ ዘይ’ቕየር ከም ምዃኑ ምኽረይን ምዕዶይን ክልግሰሎም በሓን ይስማዓኒ እናበልኩ ናይ ጹሑፍ መልእኽተይ ኣብዚ ይዛዝም።
ውድቀትን ዕንወትን ን’ኣረሚን ንስርዓት ህግደፍ
ምእንቲ ንድሕነት ህዝብን ሃገርን ዓወት ክቃላጠፍ
ኩልና ንሓድነት ንቃለስ ሽርሒ ዘይብሉ ቀጠፍጠፍ
ናይ ስው’ኣትናን ስንኩላትናን ዕላማ ጋህዲ ከይ ገበርና
ፈጺምና ዘበት ኣላሽ ኣይንብልን ኢና ክሳብ ዘለና
ብገብሪሂወት (ኣቡዓሸራ)
Short URL: https://english.farajat.net/?p=2386


text:
ኣባላት መርሒነት ዲሞክራሲያዊ ኤርትራዊ ኪዳን ምስ መደበር ዜና ሱዳን ጋዜጣዊ ዋዕላ ኣካይዶም
ሎሚ ዕለት 10/03/05 ኣባላት መርሒነት ዲሞክራሲያዊ ኤርትራዊ ኪዳን ድሕሪ ምፍራም ቻርተር ማለት 05/03/05፡ ካብ ማዕከናት ዜና ሱዳን፤ ኤም.ቢ.ሲ፤ ኣልጀዚራን ካልኦትን ዝርከብዎ ልዕሊ 25 ጋዜጠኛታትን ከምእዉን ሓሙሽተ ኣህጉራዊያ ሰተላይቲ ተሌቪዥን ቻነልስ ዝተረኸባሉን ኣብ መደበር ዜና ሱዳን ጋዜጣዊ ዋዕላ ገይሮም።ነዚ ዋዕላ መደበር ዜና ሱዳን የአንጊድዎ።ጋልፍ ኢንፎርሜሽን ሰንተር በቲ ምስ ዝተፈላልየ ማዕከናት ዜና ዘለዋ ርክብ ነዚ መደብ ዕውት ንኽከውን ዓብይ ተራ ተጻዊታ።
ምክትል ዲርክተር መደበር ዜና ሱዳን ነቶም ኣጋይሽ ድሕሪ ምልላይ ኣብ ኤርትራ ዘሎ ኩነታት ኣብ ዝኸፈአ ደረጃ ምብጽሑ ድሕሪ ምጥቓስ፡ እዚ ስጉምቲ ንምድሓን ህዝቢ ኤርትራ ምውሳዱ ኣገዳሲ እዩ ስለምንታይ ዝምድና ህዝብታት ሱዳን ኤርትራን ታሪኻዊ ምትእስሳር ስለዘለዎ ኢሉ።ድሕሪ እዚ ነቶም` ዑዱማት ኣጋይሽ ዕድል ሂቡ።ኣባላት መርሒነት ኤዲኪ,ኣቶ ሑሰን ከሊፋ፤እቶ መንግስተኣብ ኣስመሮም፤ኣቶ ኣሕመድ ናስር፤ኣቶ ሓምድ ቱርኪን ኣቶ ስዩም ዑቕባሚካል ኣቦ መንበር ሰውራዊ ባይቶ, ኣብ ዝሓለፈ እዋን ክሰማምዑ ኣይኻእሉን ትባሃሉ ነይርኩም።ሕጂ ዳኣ እንታይ ሓድሽ መጽኡ?እቲ ስርዓት ብምንታይ ክትቓለስዎ ኢኹም?ዝሓለፈ ዓሰርተ ዓመት እንታይ ትገብሩ ነይርኩም?እቲ ስርዓት በቲ ዝኸዶ ዘሎ ኣገባብ ንሕቶታትኩም ክሰምዖ ይኽእል ድዩ?፤ ወታደራዊ ሓይሊ ክትጥቐሙ ዲኹም?ኣብ ውሽጢ ኤርትራ እንታይ ሓይሊ ኣለኩም?እዚ ሕጂ ትገብርዎ ዘለኹም ሰላም ናይ ሱዳን ኣይዘርጎን ዶ? ዝብሉን ካልኦትት ሕቶታትን መልሲ ሂበምሉ።
ኣቶ ሑሰን ከሊፋ ኣቦ መንበር ዲሞክራሲያዊ ኤርትራዊ ኪዳን ሰፊሕ መግለጺ ሂቡ።ኣብ ኤርትራ ንዘሎ ስርዓት ብምግላጽ ነቐፈቲኡ ገሊጹ።እቲ ስርዓት ንዝምድና ህዝቢ ኤርትራ ምስ ጎራብቲ ዝነበሮም ዘሪግዎ ድሕሪምባል ታሪኻዊ ኣመሰራርታ ናይቲ ኪዳን ገሊጹ።እቲ ስርዓት ክወድቕ እዩ ብዛዕባ ከመይ ንዝብል ግን ብዝርዝር ሕጂ ንዛረበሉ ኣይኮነን።ግዚኡ ሓሊዩ ክመጽእ እዩ ኢሉ።ኣቶ ሑሰን ከሊፋ ብምቕጻል እዚ ስርዓት ካብ ህዝቢ ተነጺሉ ኣሎ፡ ከምእውውን ካብ ማሕበርሰብ ዓለም።ከምቲ ሓዲሽ ናይ ብእሲ ስም ተዋሂብዎ ዘሎ ንሕናውን ናምነሉ። ስለዚ እዚ እንታይ የርእይ እዚ ስርዓት ናብ ምውዳቕ ገጹ ይኸይድ ምህላዉ እዩ።እዚ ስርዓት ዝጥቐመሉ ዝነበረ ሜላ ጸገመይ ካብ ደገ እዩ ዝብሎ ነይሩ ፡እዚ ፖሊሲ ግን ፈሽሉ ኣሎ።እዚ ሓድሽ ኪዳን ንኹሉ ኤርትራዊ ዝጥርንፍ እዩ፡ ንኣብነት ኣቶ መስፍን ሓጎስን ኣቶ ዓብደላ ኣደምን ምስቲ ስርዓት ብምጽናሕ ፡ ሕጂ ግን ኣንጻሩ ደው ብምባል ምስዚ ኪዳን ሓቢሮም ኣለዎ።ስለዚ ነቲ ስርዓት ንምውዳቅ እቲ ቀንዲን ኣገዳስን እቲ ኩነታት ምትዕርራይ ጥራይ እዩ ክብል ኣስሚርሉ።
ኣቶ ኣሕመድ ናስር ወጻኢ ጉዳይ ኤዲኪ ፡ እዚ በጽሒናዮ ዘለና ዓብይ ዓወት እዩ ብናትና ተመክሮ ስለምንታይ ኣብ መንጎና ጸገም ነይሩና።እቲ ቃልሲ ናይ ኤርትራ ክብርን ፈተውትውን ነይረሞ።እዚ ብቃልስናን መስዋእትናን ዘምጻናዮ እዩ ኢሉ።ኣብ ግዜ ናጽነት ብዙሕ ሕቶታት ይላዓል ነይሩ እንተኾነ ግን እቲ ስርዓት ጽቡቕ ስለዘሎ ዕድል ሃብዎ ዝብል ነይሩ።ዓሰርተ ሰለስተ ዓመት ወሲዱ ማሕበረ ሰብ ዓለም ግን ክሰምዓና ኣካለን። ድሕሪ ኩናት ዶብ ምስ መንግስቲ ኢትዮጵያ ሰብ ክሰምዓና ጀሚሩ።ኣብ ውስጥና ዝነበረ ጽገም’ውን ነይሩ።ብሰንኪ እዚ ንምሕበረሰብ ዓለም ሓደ ፖለቲካዊ ፕሮግራም ከነቕርብ ኣይካእልናን። እቲ ግፍዒ ናይቲ ስርዓት ካብ ህዝቢ ኤርትራ ሓሊፉ ናብ ጎራብቲ ሃገራት በጺሑ።ሕሉፍ ሓሊፉ ኣቲ መንግስቲ ከም ሓደ ረባሺ ቖልዓ ይፍለጥ ኣሎ።ንሕና ተቓወምቲ ኣብ ሓድ ዝተሓተ ፖለቲካዊ ፕሮግራም ተሰማሚዕና ኣለና።ቕድም ናይ ተቕወምቲ ሓይሊ ተበታቲኑ ነይሩ።ሓደ ነቲ ሓደንምዕብላል ይረአ ነይሩ፡ ነዚ ገዲፍና ሓንቲ ዲሞክራሲያዊት ሃገር ንምህናጽ ብሓባር ተበጊስና ኣለና።ንህዝብናን ህዝቢ ዓለምን እዚ ኪዳን መተካእታ ናይ ዝውድቕ መንግቲ ክኸውን ይካል እዩ ብምባል ነፍልጥ ኣለና።እዚ በጺሕናዮ ዘለና ኤርትራው ብዘያፈላላይ ሃይማኖት፤ ዓሌት፤ ብሄርን ካልእን ዝነብረላ ኦሚክራሲያዊት ሃገር ንምህናጽ ጽቡቕ ስጉምቲ ጀሚርና ኣለና።ብምቅጻል ኣቶ ኣሕመድ ናስር፡ ንሕና ኣንጻር እዚ ስርዓት ብብዙሕ መገዲ ኢና ክንቃለስ፡ ብመገዲ ምዕከናት ዜና፡ ብዲፕሎማሲ ጻዕርታት፤ ከምእውን ቁጠባ ናይቲ ስርዓት ኣንቆልቂሉ ስለዘሎ እዚ ብዓሉ ሓደ መሳርሒ እዩ።እቲ ስርዓት ካብ ህዝብን ጎራብትን ተነጺሉ እዩ ዘሎ። ኣብዚ ዓለም በይንኻ ክትነብር ኣይትኽእልን ኢኻ።ስለዚ እቲ ስርዓት ንሕቶ ዲሞክራሲ ናይ ግድን እዩ ክምልስ።
ኣቶ መንግተኣብ ኣስመሮም ሓላፊ ዜና ኤዲኪ ዓወት እዚ ኪዳን ኣብ መንጎ ተቓወምቲ ዘሎ ዝምድና የትርሮ እዩ ድሕሪ ምባል፡እቲ ቐንዲ ዕላማና ኣብ ኣስመራ ዝሎ ዲክታተርዊ ስርዓት ኣውዲቓ ዲሞክራሲያዊ መንግስቲ ምትካል እዩ።ህዝቢ ኤርትራ መስሉ ዝረጋገጸሉን ቐሲኑ ብሰላም ምስ ጎራብቱ ዝነብረሩ ሃዋሁው ምፍጣር እዩ።ስለዚ ንሓይልታት ምክልኻል ኤርትራ ምስዚ ተመስሪቱ ዘሎ ኪዳን ምእንቲ ምትካል ዲሞክራሲ ደው ክብሉ ጻውዒት ኣቕርቡ።እዚ ሰራዊት ናይ ህዝቢ ከምኻኑ መጠን ኣክል ነይዚ ኪዳን እዩ።እቲ ሰርዓት ብሰለማዊ መገዲ ነዚ ንምፍትሑ ክቕበል፡ ናይ ፖለቲካ እሱራት ክፍትሑ፡ ከምእውን ህዝቢ ኤርትራ ኣብ ጎኑ እዚ ኪዳን ደው ክብል ንጽውእ ኢሉ።ስለዚ ቤት ጽሕፈት ዜና ነዚ ንምግባርን ንምዕዋቱን ክጽዕር ምኻኑ ቃል ኣትዩ።
ኣቶ ስዩም ዑቕባሚካአል ብወገኑ ኣብ ኤርትራ ዘሎ ኩነታት ምቕያር ቐንዲ ዕላማ ኤዲኪ እዩ ድሕሪ ምባል ነቲ ንነዊሕ እዋን ኣብ ዲክታቶራዊ ስርዓት ዘሎ ህዝብናን ብሰንኪ እዚ ስርዓት ሰላሞም ተዘሪጉ ዘሎ ጎራብትና ምድሓን እዩ።ህዝቢ ዓዲ ገዲፉ ይስደድ ኣሎ እዚ ድማ ውጽኢት ናይቲ ስርዓት እዩ።ከይ ሓበርና ዋላሓንቲ ክንገብር ኣይንኽእልን ኢና ስለምንታይ ህዝቢ ኤርትራ ከምእውን ምሕበረሰብ ዓለም ክፈልጥ ጸኒሑ ድሕሪ ምውድቓ እቲ ስርዓት ተካኢ ዝኸውን
ከምዘይጸነሐ።ስለዚ ሰላምን ርግኣትን ንህዝቢ ኤርትራን ጎራብትነን ከነምጽእ ኣለና።እቲ ስርዓት ዝገብሮ ዝሎ ምግሃስ ሰብኣዊ ምሰላት፡ ብክቕላሕ ማህበረሰብ ዓለም ከምዝፈልጥ ገይርና ኢና።ስለዚ እዚ ምግባርና ሓደ ርኡይ ዓወት እዩ። ህዝቢ ተቓሊሱ፡ ድሕሪ ናጽነት’ውን እስኪ እዚ መንግሲቲ ሓድሽ ስለዝኾነ ዘይንእዮ ኢልና ጸንሒና ።እንተኮነ ግን ንሕቶ ዶሞክራሲ ክምልስ ኣይካእለን።ንሕና ንሓስበሉ ነይርና ህዝቢ ግን ብሰንኪ ዓውት ናጽነት ኤርትራ ዕይኑ ስልዝዓወረ ነዚ ኣብ እዋኑ ክርእይ ኣይኻኣለን።ሕጂ ግን እቲ ጉዳይ በሲሉ ኮይኑ ይስማዕኒ።ሕቶ ናይ ህዝቢ ዲሞክራሲ እዩ። እዚ ብምሕበረሰብ ዓለም ተቐባልንት ረኺቡ እዩ።
ኣቶ ሓመድ ቱርኪ ብወገኑ ንሕና ካብቲ ስርዓት ንጥልቦ ዘለና ጉዳይና ብሰላም ንኽፍታሕ እዩ።ከምቲ መንግስቲ ሱዳን ምስተቕወምቲ ብሰላም ፈቲሓቶ ዘላ፡ ኣብ ኣስመራ ዘሎ ስርዓትውን እዚ ጉዳይ ብሰላም ክፈትሖ ንጽውእ።ናህና ቃልሲ ምስ መንግስቲ ሱዳንን ተቃውምቱን ይመሳሰል እዩ።ንሕና ኣብ ኣመራ ለውጢ ንዲሞክራሲ ብሰላም ክመጽእ እዩ ድሌትና። ኣብ ቃልሲ ዝኾነ ስብ ዝምሰሎ ስጉምቲ ክወስድ ይኽእል እዩ።ንህና ሓደስቲ ኣይኮናን ኣብት ቃልሲ ዝጸነሓና ኢና።
ነቲ ፍሉጥ ጋዜጠኛ ኣልጀዘራ ኣብ ቐርኒ ኣፍኢቃ ኣቶ መሓመድተሃ ተወከል ነቲ ጉዳይ ተከታቲልዎ ነይሩ።ብዛዕባ እዚ እንትይ ርእይቶ ኣለካ ኢልሓቲተዮ ነይረ። ንሱ ክምልስ ከሎ፡ እዚ ኮንፈረንስ ንመጀመርታ ግዜ እዩ ኣብ ታሪኸ ተቓወምቲ ውባት ኤርትራ ዝካየድ ዘሎ።ከም ናይ መጀመርታ ተመኩሮ ይኩን እምበር ግልጹነት ንይርዎ።እዚ እንታይ እዩ ዘርእይ መንግስቲ ሱዳን ነቲ ኪዳን ደገፉ ምግልጹ እዩ ዘርእይ ዘሎ።ኣብዚ እዋን ወጻኢ ጉዳይ የምን ኣስመራ ኣትዩ ኣሎ።ኣብ መንጉ መንግስቲ ሱዳንን ኤርትራን ምስጢራዊ ርክባት ነይሩ።ናዚ ብግልጺ ምውጻእ ግን መንግስቲ ሱዳን ንሕብረት እቲ ኪዳን ደገፉ ዘርእይ እዩ።እቲ ፋይል ናይ ተቓወምቲ ኣብ ተመዛዚ ተዓጹ ዝነበረ፡ወጺኡ ከምዘሎን ህላውኦም ኣብ ሱዳን ዘርእይ እዩ።ኣስታት ዒስራን ሓምሽተን ዝኾኑ ጋዜጠኛታት ተከታትሎ ካብዚኦም ሓሙሽተ እንድሕሪ ኣቅሊሖሞ ነቲ ኪዳን ዓብይ ዲፕሎማሲያዊ ዓወት እዩ።ክሳብ ሕጂ ናይዞም ተቓወምቲ ጸገም ዝነበር ዓው ኢሎም ድምጾም ከስማኡ ዘይምኻኣሎ እዩ ነዩር ፡ ነዚ ሰጊረሞ ኣለዉ።ስልዚ እዚ ኮንፈረንስ ሓደ ስጉምቲ ንቕድሚ እዩ።እቶም ተቓውምቲ ነዚ ዕድል ብምጥቓም ነቲ ሕቶታት ብጽቡቕ መሊሰሞ እዮም።እዚ ናይ መጀመርታ ኮንፈረስ ነሩ ንእኦም።ኣብ መጻኢ ከምዚ ዝመሰለ ዕድል ምስዝረክቡ ብጽቡቕ ክጥቐምሉ ተስፋ ኣለኒ።
ካብቲ ምምርሒታት ናይቲ ኪዳን ከይወጹ ምምላሶም ንዓይ ካብ ዘደቐኒ ጉዳዩ ስለምንታይ ሓደነት ናይተን ውድባት ይንጸባርቕ ስልዝኾነ።ንዓይ ከም ኤርትራዊ ጽቡቕ ተበግሶ እዩ።ከም ጋዜጠኛ ክርእዮ ክለኹ ግን ተሞኩሮ ዝዋሓዶ ናይ ፕሮቶኮል ኣቐራረባ ነይርዎም።ብዛዕባ እዚ ጉዳይ ብኣካል ምሳኦም ተራኺበ እቲ ዝነበር ጉዳይ ክነግሮም እየ።
ኣብቲ ቦታ ካብ ዝነበሩ ጋዜጣኛታት ኣዘራሪበ ነይረ፡ ተመሳሳሊ መልሲ እዮም ሂቦምኒ።ብዝዕባ ተቓወምቲ ውድባት ኤርትራ ኣፍልጦ ከምዘይጸንሖ ጥቂሶም።ሕጂ ግን ብዙሕ ተማሂርና ኢሎም። ካብቲ ዘሽቕለና ጉዳይ ግን ዝምድና ምስ ጎራብቲ ከመይ ክከውን እዩ? ነቲ ስርዓት ብኸመይ እዮ ከውድቕዎ? ዝምድና ምስ ኣሜሪካ ከመይ ክኸውን እዩ? ዝብል ሰፊሕ መልሲ ንመጻኢ ዝጽበይዎ ዘሎ እዩ።ካብዚ እንታይ ኢና ንርዳእ ማሕበረሰብ ዓለም ብዛዕባ ተቓወምቲ ኤርትራ ብዙሕ ኣፍልጦ ከዘይብሉን እዩ።ስለዚ ሓለፍቲ ዜናን ወጻኢ ጉዳያትን ዓብይ ጻዕሪ ይጽበዮም ከምዘሎ ክፈልጡ ይግባእ።
Short URL: https://english.farajat.net/?p=2980


text:
ንዝሳቐያ ኣቢያት ክርስቲያን ሓልዮ ዓለም ሓቆፍ ግብረ ሰናይ ማሕበር ዝቐረጾ ናይ ምስማዐ ርእየት መልእኽቲ፡ ኤይሻም ጓል ኣሲያ ቢቢ ኣደኤን ካብ ፍርዲ ሞት ጥራሕ ዘይኰነ ካብ ቤት ማእሰርቲ እውን ብናይ ፓኪስታን ላዕለዋይ ቤት ፍርዲ ናጻ ዝብል ብይን ስለ ዝተወሃበን ዝተሰምዔን ሓጎስ ገሊጾን ኣብ ሕጺር እዋን መላእ ስድራ ቤት ተራኺቡን ተሓቛቜይፉን ሕይወቱ ክመርሕን ኣብ ቀረባ እዋን እቶ ሎሚ ዕለት 20 ሕዳር 2018 ዓ.ም. ነቶም ኣብ ዓለም ዝሳደዱ ማሕበረ ክርስቲያን ድጋፍን ምትሕብባርን ዝገልጽ ቀይሕ እተሰምየ መግለጺ እተእንግድ ከተማ ቨነዚያ እውን ክበጽሓ ዘለወን ተስፋ ገሊጸን።
ስምዖን ተ. ኣርኣያ - ከተማ ቫቲካን
ኣብቲ ዝተቐርጸ ናይ ምስማዐ ርእየት መልእኽቲ ኤይሻም ይብላ፡ እቶን ነደኤን ናጻ ዝብል ብይን ዘመሓላለፉ ደያኑ ተባዓት እንክብሉ ኣመስጊነን፡ እቲ ዘመሓላለፍዎ ፍርዲ ናይ ወላዲተን ካብቲ ተኸሲሰናሉ ዝነበራ ገበን ናጻ ዝብል ጥራሕ ዘይኰነስ ዝፈጸመኦ ገበን እውን ከምዘየለን ዘመላኽት ምዃኑ ሓቢረን፡ ኣሲያ ቢቢ ዕለት 7 ሕዳር ካብ ቤት ማሕቡስ ናጻ ምስ ተባህላ ንሕይወተንን ንናይ ስድራ ቤተን ኣባላት ሕይወት ውሕስነት ዘለዋሉ ስፍራ ብምስጢር ዝተተሓዘ ክኸውን እንከሎ፡ ንትሽዓተ ዓመት ኣብ ቤት ማእሰርቲ ዝነበራ ኣደ ሓሙሽተ ቆልዑ ምዃነን ይንገር።
ካብቲ ዝተበየነን ናይ ሞት ፍርዲ ናጻ ምስተበሃላ ንዝሳቐያ ኣቢያተ ክርስቲያን ዝሓልይ ማሕበር ከምቲ ኣብ ዝዀነ ይኹን ክፍለ ዓለም ሓደ ዜጋ ካም ቦት ፍርዲ ናጻ ክበሃል እንከሎ ሮማ ኣብ ዝርከገብ ኮሎሰዩም ኣደባባይ ብቐይሕ መብራህቲ ክኹላዕ ብምግባር ናይ ሕይወት ባህሊ ንምምስጋን ዝግበር መራሕ ግብሪ ከምዘፈጸመ ዝዝከር ኰይኑ፡ ኣይሻይም ይብላ ወላዲተን ካብ ቤት ማእሰርትን ሞት ፍርድን ናጻ ካብ ዝተበሃላሉ እዋን ኣትሒዘን ገና ከምዘተራኸባን እዚ ከኣ ንናይ ኩሉ ስድራ ቤት ውሕስነት ምዃኑ ገሊጸን ኣብ ዝሓጸረ እዋን ገጽ ንገጽ ክራኸባ ተስፋ ከምዘለወን ይሕብራ።
ኣዴኤን ካብ ቤት ማሕቡስን ካብ ፍርዲ ሞትን ናጻ ክበሃላ ኣብ ዝተፈላለያ ሃገራት ዓለም ዝተፈላለዩ ጐስጓሳት ይካየዱ ከምዝነበሩን እውን ዘዘካኸራ እዘን ጓል 18 ዓመት ዝዕድመኤን ኣዴኤን ክእሰራ እንከለዋ ትሽዓተ ዓመት ዕድመ ዝነበረን ኣይሻም ምስ ኣቦኤን ዕለት 24 ለካቲት 2018 ዓ.ም. ኣብ ሃገረ ቫቲካን ምብጻሕ ኣካይደን ምስ ቅዱስ ኣቦና ር.ሊ.ጳ. ፍራንቸስኮ ተራኺበን ከምዝነበራን እቲ ርክብ እምነት ዘበራትዕን ዘጽንዕን ምንባሩ እውን ዘኪረን፡ ወላዲተን ናጻ ክበሃላ ንዝተንቀሳቐሱን ዝጸለዩን ምስጋናኤን የቕርባ።


text:
Radio Erena: 17 November 2016
ፕረዚደንት ግብጺ ዓብደልፈታሕ ኣልሲሲ፣ ኣብ ኢትዮጵያ ተኣሲሮም ዝርከቡ ግብጻውያን ኣብ ኣዲስ ኣበባ ብዝርከብ ኤምባሲኦም ክብጽሑ ክፍቀደሎም ንቀዳማይ ሚኒስተር ኢትዮጵያ ኣቶ ሃይለማርያም ደሳለኝ ጸዊዑ።
ፕረዚደንት ግብጺ ነዚ ጻውዒት ዘቕረበ፣ ብመንገዲ’ቲ ዝሓለፈ ሰሙን ኣብ ኣዲስ ኣበባ ዝተኻየደ ፍሉይ ዋዕላ ሸሞንተ ኣባላት ሃገራት ሕብረት ኣፍሪቃ ኣብ ጉዳይ ሊብያ ዝተሳተፈ ሚኒስተር ጉዳያት ወጻኢ ግብጺ ሳምሕ ሹክሪ ኣብ ዝሰደዶ መልእኽቲ ምዃኑ ጋዜጣ ሪፖርተር ካብ ኣዲስ ኣበባ ሓቢራ።
ሚኒስተር ጉዳያት ወጻኢ ግብጺ ሳምሕ ሹክሪ ምስ ቀዳማይ ሚኒስተር ኢትዮጵያ ኣቶ ሃይለማርያም ደሳለኝ ብምርኻብ ኣብ ህሉው ኩነታት ዝምድና ክልትኤን ሃገራት ብዝምልከት ድሕሪ ምዝታዮም፣ ግብጺ ኣብ ጉዳይ’ቲ እትሃንጾ ዘላ ዲጋ ብዝምልከት ንዝተበጽሐ ስምምዕ ከምእተኽብር ኣረጋጊጹ።
እታ ጋዜጣ ኣብ ኣዲስ ኣበባ ካብ ዝርከብ ኤምባሲ ግብጺ ብዝረኸበቶ ሓበሬታ መሰረት፣ ፕረዚደንት ኣልሲሲ፣ ኣብ ኢትዮጵያ ተኣሲሮም ዘለዉ ክልተ ግብጻውያን፣ ምስ ኤምባሲኦም ክራኸቡን ጉዳዮም ብዝቐልጠፈ ሕጋዊ መስርሕ ክኽተልን ተላብዮ።
ቀዳማይ ሚኒስተር ኢትዮጵያ ብወገኑ፣ ጉዳይ እቶም ኣብ ቀይዲ ዝርከቡ ግብጻውያን ብዝቐልጠፈ ክምርመርን ምስ ኤምባሲኦም ከምዝራኸቡን ቃል ከምዝኣተወ ሓበሬታ ኤምባሲ ግብጺ ካብ ኣዲስ ኣበባ የመልክት::
እዞም ክልተ ግብጻውያን ምስቲ ኣብ ኢትዮጵያ ዝተጎሃሃረ ናዕቢ ህዝቢ ኦሮሞ ብዝተሓሓዝ ኣብ መጀመርያ ወርሒ ሕዳር ኣብ ቀይዲ ከምዝኣተዉ’ዩ ዝንገር።
ኣብ ኢትዮጵያ ኣብ ዝተጎሃሃረ ተቓውሞ ህዝቢ ኦሮሞ ኢድ መንግስቲ ግብጺ ከምዘለዎ’ዩ መንግስቲ ኢትዮጵያ ዝወቅስ።
========================


text:
እዋን ኣሎ ድቃስ ይኣብየካ እሞ፡ ኣብ ማዕበል ሓሳባት ብዘይ ርጉጽ ኣንፈት ስቕ ኢልካ ተንሳፍፍ። ሓንሳብ ትሓልም፣ ብትምኒት፡ ካልእ ሻዕ ናብ ሕሉፍ ብምምላስ ብዝኽሪ ከከም ኲነታቱን ስምዒቱን ትደግሞ …. ወዘተ። ክንደይ ክብሃል። ኣብ ድሮ ሳልሳይ ወራር ወያነ ለካቲት 2000 እመስለኒ፣ ኣብ ማይድማ ትሕቲ እቲ ሕክምና ዓይኒ ዘሎ ሩባ ሰፊርና ብሉኬቲ ንሰርሕ ነይርና። እቲ ብሉኬቲ ንገዛ ኣዛዚ […]
Read More “ቢራ ከስትየኪ”
ኣብዚ ቅንያት እዚ ብዝዝከር ዘሎ (ካብ ዝኽሪ ሓሊፍካ ካልእ ክግበር ዘይምኽኣል ዘሕዝን እዩ)፡ ምዕጻው እተን ዓይንን ድምጽን ዝዀና ነጻ ጋዜጣታትን ምእሳር እቶም ምዑታት ኣባላተን ዝዀነ ሓደ ታሪኻዊ ፍጻመ ህይወት ኤርትራውያን ምኽንያት ብምግባር፡ ኩሉ ግዜ ኣብ ርእሰይ ዕንክሊል ዝብል ኣርእስቲ ከልዕል መሪጸ። ተራ ነጻ መራኸቢ ብዙሃን ኣብ ዝተፈላለየ ጒዳያት ሃገርን ሕብረተሰብን ኣብ ዝብል ኣምር፡ ተራ ናይ […]
Read More ኣብ ስደት ዝነጥፋ መራኸቢ ብዙሓን ኤርትራ ተራአን እንታይ እዩ፧
(“‘ትወከል ዓለ’ላህ” ሊብያውን ኣብ ዝበዝሐ ኣጋጣሚታት ክፋነዉኻ እንከለዉ ዘዘውትርዎ ኣበሃህላ ኮይኑ፣ ኣብ ኣምላኽ ተወከል ወይ’ኣምላኽ ምሳኻ ይዂን” ማለት እዩ።) ወተሃደራት ድርዒ ሊብያ፣ ካብታ ክፍሊ ምስ ኣውጽኡኒ፣ ኣብ ክልተ ኣእዳወይ ፌሮ ገይሮም ቆለፉኒ። የማነይን ጸጋመይን ከኣ ክልተ ወተሃደራት ዓጀቡኒ። ካልኦት ክልተ ድማ ምሳና ነበሩ። ኣብቲ ኣማኢት ተገልገልቲ ዝነበርዎ ሓደ ካብ ዓበይቲ ሆስፒታላት ሊብያ ዝኾነ […]
Read More “‘ትወከል ዓለ’ላህ”
“ኣቦይ ሲ ምስ ዓብድ” “ዓብድ” ቋንቋ ዓረብ ኮይኑ ባርያ ማለት እዩ። ብምንታይ እየ ዘኪረዮ ደቀይ!፧ ኣብ ሕዳር 2012፣ ኣብ ሊብያ እየ ዝነበርኩ። እንተዀይኑለይ ሲ ሰሪሐ ንባሕሪ መስገሪ ዝዀነኒ ገንዘብ ኣዋህሊለ ክሰግር እዩ ዕላማይ። ቅድሚ ናብ ስራሕን ምውህላልን ምብጽሐይ ግዳ፣ ተኣሲረ ኣብ ሓደ ናይ ዕጡቓት መዓስከር ተዳጐንኩ። ምስ ኣማኢት ደቂ ምዕራብ ኣፍሪቃ፣ ግብጺ፣ ሒደት ዓሰርተታት ሶማላውያን፣ […]
Read More ኣብ መገዲ
መንቀሊ ጽሑፈይ፣ ኣብ ዝተፈላለየ ኣጋጣሚታት ኣብ ፈይስቡክ ዘንብቦ ሓሳባት ንዕኡ ስዒቡ ዝመጽእ ርእይቶታትን ኮይኑ፣ ቀንዲ ድርኺተይ ግና እዛ ትስዕብ ርእይቶ ሓደ ሓው ኣብ ትሕቲ ፖስት ናይ ኻልድ ዓብዱ ዘንበብኲዋ እያ። ” እቲ መሰረታዊ ነገር እኮ ናይቶም ሳዕሳዕቲ ጸገም ኣይኮነን ፡ናይቶም ደረፍቲ ብሓፈሻ ስነጥበባውያን’ዩ፡፡ ስነጥበባውያን ኤርትራ ዓቢ ትምህርቲ የድልዮም ኣሎ ንመጻኢ ፡እንታይን ኣብ ከመይ ኩነታትን ይድረፍ ዝብል […]
Read More ብምንጽጻር
ኣብ ድሮ ናይታ ካብ ዓዲ ዝወጻእኲላ መዓልቲ ዝነበረ ቅንያት፣ እንታይ ምዃኑ ካብ ንቡር ንላዕሊ እዩ ዝን ዘብለኒ ዝነበረ እሞ፣ ምስ ኣደይ ቡን ምስታይ ከኣ አዘውትር ነበርኩ። ኣዕላላይ ስለዘይኮኑ ኣደይ ትብሎ እሰምዕ ወይ ኣሕጺረ መልሲ ብምሃብ ወይ ድማ ርእሰይ ብምንቕናቕ ድማ እየ እከታተላ ምህላወይ ዘመልክተላ ዝነበርኩ። ዳርጋ ኩሉ ግዜ ኣብ ምውዳእ ናይታ ቡን ከኣ ከምዚ ትብለኒ […]
Read More ንወለድና ነፍቅሮም ዶ፧ ንሕበነሎም ዶ ኸ፧
“ፍቕረይ ወደይ ተማሂርካ ምስ ወዳእካ እንታይ ኢኻ ትገዝኣለይ?” ” ንዓኽን ጥራይ ድዩ ንዓይ ሲ ክገዝኣለይ እንድዩ ዝወደይ መዓረይ” ዓባየይን ኣደይ ለተድንግል ሰይቲ ሓወብኡ ነቦይ ትምህርቲ ክጅምር እንከለኹ ዝብላኒ ዝነበራ እዩ። ኣነ ኣይወዳእኩን ንሰን ውን ኣይተጸበያንን፡ ዓዲ እዝግሄረን ከይደን። ” ክመሃሩ እናደለዩ እዚ ትምህርቲ ዝኣብዮም እኮ ምሳኻ ትርእዮም ኣለኻ፡ ክፉት ርእሲ ሂቡካ እንከሎስ ዘይትመሃር ንዓኻ […]
Read More ምስ ተመሃርኩ


text:
Tag: mehanie_featured
Christmas Message – ተፈጸመ ተስፋ ኣበው ፥ በማርያም ድንግል
Christmas Party
እቲ ብዙሕ ዘፍቅር ብዙሕ ኃጢኣት ይሕደገሉ
ሓደ ካብ ፈሪሳውያን ንኢየሱስ ምስኡ ኺበልዕ ሓተቶ። ናብ ገዝኡ አትዩ ድማ አብ መአዲ ተቐመጠ። አንሆ አብቲ ዓዲ ሓንቲ ኃጥእ ሰበይቲ ነበረት፤ አብ አንዳ አቲ ፈሪሳዊ አብ መአዲ ምቕማጡ ምስ ፈለጠት ድማ ቕዱይ ቕብኢ ዝመልኦ ብአልባስጥሮስ ዝተሰርሐ ብልቓጥ አብምጽአት። ብድኅሪኡ አብ ጥቓ አግሩ ኾይና አናበኸየት በቲ ንብዓታ አግሩ ክተጠልቅዮ ጀመረት፡ ብጸግሪ ራእሳ እናደረዘት እግሩ ትስዕም፤ ቅዱይ ቅብኢውን ትቐብኦ ነበረት።
እቲ ዝጸውዖ ፈሪሳዊ ድማ ነዚ ርአዩ፤ “አዚ ነቢይ አንተ ዚኸውንሲ አዛ ትትንክዮ ዘላ ሰበይቲ ኃጥእ ኢያ አሞ አንታወይትን ከመይ ዝበለትን ምኻና ምፈለጠ ነይሩ” ኢሉ ብልቡ ሓሰበ። ኢየሱስ ከአ “ ስምዖን ዝብለካ አሎኒ” በሎ፤ ንሱ ኸአ “ መምህር ተዛረብ በሎ፤ ንሓደ መለቕሒ ኽልተ ሰብ ዕዳ ነበርዎ፡ አብቲ ሓደ ሓሙሽተ ሚእቲ፡ አብቲ ሓደ ድማ ሓምሳ ዲናር ነበሮ። ዚፈዲዩዎ ስለዝሰአኑ ግና ንኽሊቲኦም ሓደገሎም። ካብአቶም አቲ አዝዩ ዜፍቅሮም መኖም ኢዩ፧ ስምዖን ከአ “ ንአይሲ እቲ ብዙሕ ዝተኃድገሉ ይመስለኒ” ኢሉ መለሰ፡ ኢየሱስ ከአ “ ቅኑዕ ፈረድካ” በሎ።
ሽዑ ናብታ ሰበይቲ ግልጽ ኢሉ ንስምዖን ከምዚ በሎ፤ “ነዛ ሰበይቲ እዚአስ ትርእያዶ አሎኻ፧ ናብ ቤትካ አትየ ንእግረይ እካ ማይ አይሃብካንን፧ አዚአ ግና ብንብዓታ አእጋረይ አጠልቀየት፡ ብጸግሪ ርእሳውን ደረዘት። ንስኻ አይተሳለምካንን፡ አዚአ ግና ካብ ዝአቱ ጀሚራ አእጋረይ ካብ ምስዓም አየቃረጸትን። ንስኻ ርእሰይ ብዘይቲ አይቀባእካንን፤ አዚአ ግና አእጋረይ ብቕዱይ ቅብኢ ቐብአት። ስለዚ ብዙሕ ስለ ዘፍቀረት ንእአ ብዙሕ ኃጢአት ተሓዲጉላ ኢዩ፤ አብለካ አለኹ።
እቲ ሒደት ዚሕደገሉ ግና ሒደት እዩ ዘፍቅር። ንእአ ድማ ፡ “ ኃጢአትኪ ተኃዲጉልኪ ኢዩ በላ። አቶም ምስኡ አብ መአዲ ተቀሚጦም ዝነበሩ ኸአ ብልቦም፡ “ እዚ ኃጢአት ኪኃድግ ዚኸእልስ መን ኮን ኮይኑ እዩ፧” ኢሎም ሓሰቡ። ንሱ ግና ነታ ሰበይቲ “ እምነትኪ እያ ዘድኃነትኪ፡ ብሰላም ኪዲ” በላ። “ፈሪሳውያን መሲሕ ምስ መጸ፣ ንሓጥኣን ኣጥፊኡ፣ ንጻድቃንን ቅዱስንን ሓዲሽ መንግስቲ ኣምላኽ ከም ዘቅውም ይኣምኑን ይምህሩን ነይሮም። ኢየሱስ ግና “ንሓኪም ሕሙማት እምበር ጥዑያት ኣየድልይዎን ኢዮም” ይብል። ንኢየሱስ ዘድልይዎ ኣነን ንስኹምን ኢና። ግና ብእምነት ናብኡ ክንቀርብ የድሊ። አነ ንጥዑያት ኪጽወዕ አይመጻኹን አንታይ ደአ ንሕሙማት… ዝብል ተልእኾ አምላኽ አብዚ ብግሊጺ ንረኽቦ።
ኢየሱስ ብስምዖን ተዓዲሙ አብ ገዝኡ ንኽምገብ አይነጽግን ድልውነቱ ይገልጽ። ብፍላይ ነቶም ንቃላቱን ምሕረቱን ዝጸምኡ ፍጡራት። ካብ ኩሉ ፍርዲ ነጻ ኮይኑ ይቀርብርና፡፤ ናይዚ ምስክርነት:- ምስ ሓጢአተኛታት ይበልዕን ይሰትንአብ ገዛ ናይ ማቴዎስ ይአቱ: ገዛ ናይ ዘካሪያስ: ገዛ ማርታን ማሪያምን: ነታ አብ ዙሙት ዝተረኽበት ሰበይቲ ይምሕር . . . ተጋባራት ናይ ወዲሰብ ብዘየገዲስ ብዘይ ፍልልይ ምሕረት ይአዝዝ።
ነቲ ዝሰብኮ ብተግባር አብ መንጎ አሕዛብ ብተአምራት ይፍጽም። አብዚ ግዜ ኢዩ አምበአር ብዘይተጸበይዎ መገዲ አዛ ሰበይቲ አብ መንጎኦም ትርከብ። ብሓቂ ብትብዓት ከአ ሓደ ዘይተጸበይዎ ትገቢር፡ ብትሕትና አብ አግሪ መድኃኒና ኢየሱስ ክርስቶስ ብምብርካክ ትበኪን ትነብዕን ብንብዓታ ድማ አግሪ መድኃኒና ተጠልቂ፥ ብጸግራ ረእሳ ድማ ትደርዝ። አዚ ብኽያትን ንብዓትን ግና ውሽጣዊ መለኽቲ ነበሮ።
ቅዱስ አምብሮዝዮስ ብዛዕባ አዚ ክዛረብ ከሎ፡ ከምዚ ይብል” አብ ቤተክርስቲያን ማይን ንብዓትን አሎ፤ ማለት ናይ ጥምቀት ማይን፡ ናይ ንስሓ፡ ጣዕሳ ንብዓትን። በዚ ቅዱስን – እምነትን ዝመልኦ ተግባር፤ ድኻምነታ ትግልጽት: ንስሓ ምሕረትን ዕርቅን ምስ አምላኻ ትሓትት::
ሓጥአትካ ምፍላጥን ምቅባልን ንምሕረት አምላኽ ንምቅባል ቁሩብ ምካን ማለት ኢዩ:: በዚ ድማ ንሕይወትካ ሓድሽ ምዕራፍ ምኽፋት ማለት ኢዩ። ምኽንያቱ እዛ ሰብ እዚአ ብስጋ እካ ህልውቲ እንተነበረት ብመንፈስ ግና ምውቲ ነበረት። ናይቲ ጥፉእ ወዲውን ክንዝክር ንኽእል: ክምለስ ከሎ ገና ርሑቅ ከሎ ወዱ ከም ዝኾነ የለልዮ። ወንጌል “ረአዮ እሞ ራሕርሓሉ” ይብለና። ቀጺሉ “ስብሕቲ ላም ኣምጺእኹም ሕረዱ፡ ንብላዕ ንተሐጐስ። ምኽንያቱ እዚ ወደይ ሞይቱ ነይሩ ሓውዩ፡ ጠፊኡ ነይሩውን ተረኺቡ ኢዩ” ይብል። ካብ እግዚአብሔር ሪሒቃ ነበረት። ሕይወት አይነበራን .. ሕይወት ክትረክብ ምስ አምላኻ ክትዕረቕ ነበራ፡ ናብ ንስሓ ክትምለስ ነበራ። “ ግናኸ እቲ ብምሕረት ሃብታም ዝኾነ አምላኽ ምእንቲ እታ ብአአ ገይሩ ዘፍቀረና ዓባይ ፍቕሩ፡ ንአና፤ ብበደልና ምውታት እካ እንተነበርና ምስ ክርስቶስ ሕያዋን ገበረና። ኤፌ. 2፡4-5 ንገዛእ ርእስኻ “ተጋግየ” ኢልካ ምውቃስ የዲሊ። በደሉ ዚፈልጥ ጥራይ’ዩ ንጌጋ መገዲ ሓዲጉ ናብ ቅኑዕ ዘምርሕ። አብቲ ምሕረት አምላኽ ዘስተማቀርናሉን ዝተቀብልናሉን ንኹላትና ሓደ ሓድሽ ሕይወት፤ መገዲ ይኽፈተልና።
ጎይታና ኢየሱስ ክርስቶስ በቲ ተግባር ናይታ ሰበይቲ ከይተገረመ ሱቅ ይብላ ኩሉ ንኽትፍጽም ይቅበላ። ካብዚ ጀሚራ ሕይወታ ይልወጥ፤ ነጻ ትኸውን፡ ሓድሽ ሕይወት ብሓጎስን ተስፋን ትጅምር:: ስምዖን ግና በዚ ይዕንቀፍ … ምስ ሰበይቲ ብምዝራቡ እሞ ኸአ ምስ ሓንቲ ኃጢአተኛ “አዚ ነቢይ አንተ ዚኸውንሲ አዛ ትትንክዮ ዘላ ሰበይቲ ኃጥእ ኢያ አሞ አንታወይትን ከመይ ዝበለትን ምኻና ምፈለጠ ነይሩ” ስለዚ ነዛ ሰበይቲ ይፈርዳ፤ ይኹንና፡ አዚ እቲ አብ መዓልታዊ ህይወትና አንገብሮ እንፍጽሞን ተግባር ኢዩ።
– ክንደይ ኢና ነሕዋትና እንፈርድ፧
– ክንደይ ኢና ልባትና ነሕዋትና ካብ ኩሉ አራአእያናን አተሓሳስባናን ወጺና ብዓይኒ ፍቅሪ አንጥምት፧
መድኅኒና ኢየሱስ ክርስቶስ ግና ልቢ ወዲ ሰብ ዝምርምርን፤ ነዚ ሓሳባት ናይ ስምዖን ይበጽሖ።
“ ስምዖን ዝብለካ አሎኒ” በሎ፤ ንሱ ኸአ “ መምህር ተዛረብ በሎ፤
ንሓደ መለቕሒ ኽልተ ሰብ ዕዳ ነበርዎ፡ አብቲ ሓደ ሓሙሽተ ሚእቲ፡ አብቲ ሓደ ድማ ሓምሳ ዲናር ነበሮ። ዚፈዲዩዎ ስለዝሰአኑ ግና ንኽሊቲኦም ሓደገሎም። ካብአቶም አቲ አዝዩ ዜፍቅሮም መኖም ኢዩ፧ ስምዖን ከአ “ ንአይሲ እቲ ብዙሕ ዝተኃድገሉ ይመስለኒ” ኢሉ መለሰ፡ ኢየሱስ ከአ “ ቅኑዕ ፈረድካ” በሎ።
አብዚ ነቲ ፈሪሳዊን ኢታ ሰበይትን ብሓደ ዓይኒ ይሪኦም፤ አብ ቅድሚ አምላክ ኩሎም ሓጢአተኛታት ምኻኖም ይገልጽ። ክሊቲኦም ብማዕረ ምሕረት አምላክ ከምዘድሊዮም ይገልጽ። አዛ ሰበይቲ ብልቢ አብ አግሪ አምላኽ ትወድቅ ምሕረት አምላኽ ንምሕታትን ምቅባልን፤ ብዙሕ ድማ ተፍቅር። ብዙሕ ኃጢአት ድማ ይሕደገላ።
ስለዚ ከምቲ አቀዲምና ዝበልናዮ ንሕናውን ከምዛ ሰበይቲ እዚ ብኃጢአትናን ድኻምነትናን ምስ እንቕበልን እንአምንን: አብ ሕይወትና ክርስቶስ ንኽአቱ ነፍቅድ። ካብቲ ልዑል ጎይታ ምሕረት ንኽንቅበል መገዲ ንኸፍት።
አብዚ ከአ እቲ ናትና ስራሕ ይፍጸም:: ብሰላም ኪድ/ዲ – እምነትካ/ኪ አድሒናትካ/ኪ ዝብል ቃል ከአ ንሰምዕ፡ ምኽንያቱ ሓያል ደፋር በዓል እምነት ኮይንካ ወይ ኮይንኪ ስለዝተረከብኪ: ልብኪ ወይ ልብኻ ንክርስቶስ ስለዝኸፈትካ . . ስለዚ ብዙሕ ስለ ዘፍቀረት ንእአ ብዙሕ ኃጢአት ተሓዲጉላ ኢዩ፤ አብለካ አለኹ። እምነትኪ እያ ዘድኃነትኪ፡ ብሰላም ኪዲ” በላ።
ስለዚ ኣምላኽ ክሳብ ክንደይ ርሕሩሕ: ፈቃር: መሓሪ-ኣቦ ምኻኑ፤ ንሓጥአን ዝምሕርን ዘፍቅርን እምበር: ንሓጥአን ዝጸልእን ዝቀጽዕን ከም ዘይኮነ ንተዓዘብቱን ሰማዕቱን የረድእ።
እታ ደም ዝፈሳ ዝነበረት ሰብይቲ ፡ ናብ ኩሎም ሓኻይም ከይዳ ገንዘባ ወዲአ፣ ነዛ ሰብ እዚኣ ብሰብኣዊ መገዲ፣ ሞት እንተ ዘይኮኑ ዝኾነ ተስፋ ኣብዘይነበረሉ ግዜ፥ ኣብ ከምዚ ዝበለ ኩነታት እናነበረት፣ ንሓጥአንን ተቀበልቲ ቀረጽን ዝቅበልን፣ ምስኦም ሕውነትን ዕርክነትን ዝፈጥር .. ኢየሱስ ምስ ረኣየት፣ ከምቲ ወንጌል ዝብለና ኸኣ ብውሽጣ ጫፍ ክዳኑ ጥራይ እንተ ተንኪየ ክሓዊ ኢየ ትብል። “ኣጆኺ ጓለይ መዓረይ እምነትኪ ኣሕውያትኪ” ብኻልእ ኣዘራርባ ኢየሱስ ሎሚውን ንሕና ምስ ኩሉ ቁስልናን ሓጢአትናን ብእምነት ናብኡ ክንቀርብ የተባብዓና።
ንኢየሱስ ብእምነት ክንትንክፎ ከሎና፣ ናይ ኢየሱስ ንጽሕናን ፈዋሲን ሓይልን ናባና ይሓልፍ፣ ዘንጽሕን ዝፍውሰን ሕይሊ። ንኣምላኽ ምቅባልን ናብ ኣምላኽ ምቅራብን ኢዩ ካብ ሓጢኣትና ዘንጽሓናን ካብ ሕማምና ዘሕውየናን። ምኽንያቱ ንኢየሱስ ዘድልይዎ ሓጥኣን ደኣምበር ጻድቃን ኣይኮኑን። ንኢየሱስ ዘድልይዎ ኣነን ንስኹምን ኢና።
ስለዚ አብቲ ሓጢአት ዘለዎ – አብኡ ክርስቶስ አሎ። ምኽንያቱ ናብ ምሕረትን ንስሓን ንኽመልሰና: አብቲ ሕማም ዘለዎ – አብኡ ክርስቶስ አሎ ምኽንያቱ ክፍውሰና: አብቲ ውድቀት ዘለዎ – አብኡ ክርስቶስ አሎ ምኽንያቱ ከተሰአና።
እዚ ማለት ንክርስቶስ አብቲ ንደኽመሉ ብፍሉይ መገዲ ንረክቦ፤ ቁዱስ ጳውሎስ ናብ ሰብ ቆሮንጦስ አብቲ ካልአይ መለኽቱ ምዕራፍ 12፡9 ከምዚ ይብል “ ንሱ ከአ ኃይለይ አብ ድኻም ኢዩ ዝግለጽ አሞ፡ ጸጋይ ይአኽለካ” በለኒ። ስለዚ ኃይሊ ክርስቶስ አብ ልዕለይ ምእንቲ ኺኃድር ፡ ብብዙኅ ታሕጋስ ብድኻመይ ክምካሕ እየ። ‘ እምበአር እቲ ንጎይታ ዘሕጉሶ እንታይ ከም ዝኾነ መርምሩ” ኤፌ. 5:10
ስለዚ ከምቲ መድሓኒና ኢየሱስ ክርስቶስ ነቲ ኩሉ ዚነበሮ ክብሪ ገዲፉ ገዛእ ርእሱ ኣሕሊፉ ዚሃበ ንሕናውን ነቲ ኩሉ ኣባና ዘሎ ክፍኣት፡ ሕመቕ ጉድልነት ክንቀትሎ ክንመውት ኣለና ምእንቲ ዳሕራይ ክነብር። እግዚብሔር ነዚ ይሃግዘና! አሜን።
እግዚኣብሔር ስለ ኩሉ ነገር ዝተባረኸ ይኹን! ኣሜን::
አባ ሓጎስ ተስፋጋቢር
ሓውኻ ኣበይ ኣሎ? (ዘፍጥ.4፡9) ሓዋርያዊ መልእኽቲ ካቶሊካውያን ጳጳሳት ኤርትራ
ሓውኻ ኣበይ ኣሎ? (ዘፍጥ.4፡9)
ሓዋርያዊ መልእኽቲ ካቶሊካውያን ጳጳሳት ኤርትራ።
ሰላምታ
1.“ብእምነት ናይ ሓቂ ደቅና’’ ናብ ዝኾኑ ምእመናንን፣ ናብ ኵሎም ሰብ ጽቡቕ ድላይን፣
ካብ እግዚኣብሔር ኣቦናን፣ ካብ ክርስቶስ ኢየሱስ ጐይታናን፣ ጸጋን ምሕረትን ሰላምን
ምሳኻትኩም ይኹን።1 ብትንሣኤ ክርስቶስ ኣብ ልዕሊ ኃጢኣትን ሞትን ዓወት
ዝተረኽበሉ፡ በዚ ዘመነ ትንሣኤ ብጐይታ ኣብ ብርሃን ምእንቲ ክትህልዉ፡ፍረ
ብርሃን ዝኾነ ጽድቅን ሓቅን ክትለብሱ (ኤፌ.5፡8-9 ረአ) ሠናይ ትምኒትና ንገልጽ።
ፍቁራን ብኽርስቶስ ኣኅዋትን ኣኃትን! “እምነት ነቲ ብተስፋ እንጽበዮ ነገር ከም
እንረኽቦ ዜረጋግጽ፣ ነቲ ዘይረአ ነገር ከምዘሎ ዜረድእ….”ጥራሕ ዘይኮነ፣ “ዅሉ
ዓለማት ብቓል ኣምላኽ ከምዝተፈጥረ…” ዚገልጽ፣ ነቲ ዅሉ ኣብ’ዚ ዓለም’ዚ
ዚፍጸምን ዚኸውንን ዘበለ ከኣ ኡነተይና ትርጕሙን መልእኽቱን ብብርሃን “እምነት
ስለ እነስተውዕሎ”2፣ ካብ’ዛ እምነት’ዚኣ ተበጊስናን፣ በኣኣ ተንቀሳቒስናን ነዛ
ሓዋርያዊት መልእኽትና ነቕርበልኩም።
Read Full Content: Where is your Brother? (Gen.4:9) Pastoral letter Of the Catholic Eparchs of Eritrea Easter (2014)
ምሉእ ትሕዝቶ: ሓውኻ ኣበይ ኣሎ? (ዘፍጥ.4፡9) ሓዋርያዊ መልእኽቲ ካቶሊካውያን ጳጳሳት ኤርትራ። ዘመነ ትንሣኤ (2014)
Letter from Eparchs of Eritrea to Eritrean Catholics of Wahsington DC, Maryland and Virginia
Catholic Faithful of the Geez Rite
Arlington Diocese, United States of America
Asmara 15 October 2014
Dear Christ’s faithful Catholics of the Geez Rite in Arlington Diocese, United States of America
“Grace and peace to you from God our Father and the Lord Jesus Christ” (2 Corinthians 1:2).
The faithful residing in Washington DC and Virginia had requested us for many years in the past for a priest providing pastoral care. Your request for a priest and your great patience in waiting for our response is the fact known to all of us.
After many efforts and setbacks we are now ready to meet your pastoral needs in accordance to God’s will and collaboration of the bishop of the Arlington Diocese, Most Reverend Paul S. Loverde. We are missioning Revered Abba Hagos Tesfagabir of the St. Anne congregation to you. Abba Hagos will reside among you in the place prepared for him by the diocese and serve in accordance to the administrative policies of the Arlington Diocese. He will serve you for five years in collaboration with you and us. As a teacher, priest, and pastor Abba Hagos will serve you in Geez Rite the Holy Mass, the sacraments of the Church, Catechism for various groups, and visiting the elderly and sick.
Beloved faithful men and women, we have no doubt the great respect and love your will offer to your priest for you understand that respecting your priest is respecting yourselves. Your initial support to Abba Hagos until he settles is particularly essential. We implore you that you meet all his needs for livelihood in collaboration with the diocese of Arlington. “The Christian faithful, for their part, should realize their obligations to their priests, and with filial love they should follow them as their pastors and fathers. In like manner, sharing their cares, they should help their priests by prayer and work insofar as possible so that their priests might more readily overcome difficulties and be able to fulfill their duties more fruitfully” (PRESBYTERORUM ORDINIS, 9).
We encourage you with paternal care as we say with St. Paul: “Now we ask you, brothers and sisters, to acknowledge those who work hard among you, who care for you in the Lord and who admonish you. Hold them in the highest regard in love because of their work. Live in peace with each other” (1 Thessalonians 5:12-13).
With abundant greetings and blessings,